
ADOLFO SAPOKOS DARBAI LIETUVOS ISTORIJOS SRITYJE 


(Vainiko vietoje jo kapui svetimoje žemėje) 


ŽLNO NA ST V INS KISS 


“Lietuvos istorijos laukai .. 
dinio tyrinėjimų šulo. Jo darbų vaisiai liko 
dideli ir nemirs.. Šitaip vertino “Tėviškės 
Žiburių" vyr. redaktorius dr. A. Šapoka 1960 
m. rugpjūčio 18 d. tada (VII.29) mirusio prof. 
K. Jablonskio įnašą Lietuvos istorijon. Už gero 
pusmečio lygiai tuos pačius velionies žodžius jau 
reikia pakartoti, žvelgiant į jo paties atliktą 
darbą mūsosios praeities baruose. 

Toronto, visos Kanados ir kitų kontinentų 
lietuvius greitai aplėkė žinia, jog 1961 m. kovo 
9 mirė Ad. Šapoka. Išvykęs iš savo redakcijos 
namon, apie pusiau trečios jis sukniubo prie 
savo namų nuo širdies priepuolio, bekasdamas 
ten iš nakties gausiai iškritusį sniegą. Ir jokios 
medicinos priemonės nebepajėgė atgaivinti: jis 
jau buvo miręs pakeliui į ligoninę. 

Kiek atsipeikėję nuo šito skaudaus smūgio, 
kuris paliko liūdesyje paskendusią šeimą, gedin- 
tį kuklų būrelį tremtyje besireiškiančių istori- 
kų, daug artimų bičiulių ir eilę organizacijų, 
bandysime čia apžvelgti Ad. Šapokos darbus, jo 
tyrinėjimus lietuvių tautos istorijos arimuose 
bei dirvonuose. 

Tūkstančių tūkstančiams augštesniųjų 
mokyklų jaunimo, kaip ir Lietuvos praeitimi 
besidominčiai visuomenei per 25 metus Ad. Ša- 
pokos vardas reiškė jo redaguotą ir didele da- 
limi jo paties rašytą “Lietuvos istoriją", kuri 
savo puslapių skaičiumi (702) buvo pati stam- 
biausioji tos rūšies knyga, jei neskaičiuoti XIX 
amžiaus pusės Lietuvos istorijos veikalų. Jų au- 
toriai (T. Narbutas) tačiau laužydavo savo 


. neteko pagrin- 


35 


plunksną ant Žigimanto Augusto grabo, t.y. 
Lietuvos istoriją pabaigdavo paskutiniojo val- 
dančiojo Gediminaičio mirtimi (1572). 

Velionies darbas Lietuvos istorijos srityje 
buvo nepalyginamai platesnis, ir jis kaip tik 
ypač domėjosi lietuvių tautos praeitimi jau po 
Liublino unijos (1569). Jo paties žodžiais kal- 
bant, jam labiausiai rūpėjo “'surasti"? lietuvius 
Lietuvos istorijoje, ypač XVII-XVIII amžiuose, 
kai Lietuvos istorija bendrame respublikiniame 
( 'zecpopsolitos"?) gyvenime vis stipriai buvo 
suplakama su lenkų istorija. Tad Ad. Šapoka 
jau 1932 m. sielojosi tuo reikalu ir rašė: “Nau- 
jojoje Romuvoje" straipsnį: “Raskime lietuvius 
Lietuvos istorijoje". Per savo tolimesnio darbo 
dvylika metų Lietuvoje jis rašė ir tyrinėjo dau- 
giausia apie anuos laikus, nes jie iš viso lietu- 
vių tautos istorijoje buvo palikę mažiausia nu- 
šviesti. Prieš minėdami tačiau stambų Ad. Ša- 
pokos įnašą į tą periodą, stabtelsime ties jo 
moksliniu pasiruošimuų. 


Ad. Šapokos kelias į akademinį bei moks- 
linį darbą. 


Pirmajam pasauliniam karui jau einant vi- 
sai prie galo (1918), tėvas ruošėsi jaunutį Adol- 
piuką įstatyti lietuvių gimnazijon Vilniuje. Tuo 
reikalu jiedu lankėsi ir sostinėje. Bet, laimei, 
vos tik Lietuva kūrėsi, buvo tuojau imtos ati- 
darinėti ir steigti naujos vidurinės mokyklos. 
Utenoje įkurtą progimnaziją galėjo Adolfas pa- 
togiai lankyti iš artimų gimtų Grybelių (Ute- 

nos valsčiuje). Išėjęs ten “visas klases", stojo jis 
Panevėžio gimnazijon, kur turėjo laimės sa- 
vo istorijos mokytoju turėti tos gimnazijos di- 
rektorių, jau žinomą istoriką dr. Joną Yčą, kurį 
paskui susitiko Lietuvos universitete Kaune. 


1925 m. pavasarį Ad. Šapoka baigė gim- 
naziją kaip vienas iš gerųjų abiturientų. Toje 
pačioje laidoje buvo dr. S.A. Bačkis ir būsimas 
istorikas P. Šležas, su kuriuo velionį rišo per 
visas jo studijas ir mokslinio darbo metus nuo- 
širdi draugystė. (1937 vasarą P. Šležui mirus, 
jo draugas su kitais talkos būdu Kauno kapinė- 
se jam pastatė gražų paminklą). 

Įstojęs 1925 m. rudenį į Humanitarinių 
mokslų fakulteto istorijos skyrių, A. Šapoka pa- 
grindine studijų grupe pasirinko Lietuvos isto- 
riją. Tos katedros vedėju kaip tik tada buvo 
prof. J. Yčas, dėstęs, be kitko, dar prūsų ir 
latvių istorijas. Ten nuo 1924 m. buvo docento 
pareigas einančio titulu Ignas Jonynas, kuris po 
prof. J. Yčo mirties tapo 1932 m. ekstraordinari- 
niu profesoriumi ir katedros vedėju. Be plataus 
Lietuvos istorijos kurso, jis skaitė lenkų ir rusų 
istorijas. Trečias dėstytojas prie Lietuvos istori- 
jos katedros buvo Teisių fakulteto Lietuvos tei- 
sės istorijos katedros vedėjas, jau 1924 ordi- 
narinis profesorius, veiklus Augustinas Janulai- 
tis. Jis skaitė Lietuvos istoriją XVII-XIX a., epi- 
zodinius kursus (baudžiavų istorija, 1831 m. 
revoliucija Lietuvoje ir kt.). Iki 1927 m. visuo- 
tinei (naujųjų amžių) istorijai Ad. Šapoka dar 
rado rusiškai paskaitas skaičiusi P. Gronskį, ku- 
rį 1928 pakeitė tuoj gražiai lietuviškai išmokęs 
ir populiarumą įgijęs ord. prof. L. Karsavinas. 

Savo logiškais samprotavimais, kritiškumu 
ir bendrai vykusiomis pastabomis per pratybų 
diskusijas, kcip ir gerai paruoštais seminari- 
niais darbais, A. Šapoka atkreipė savo dėsty- 
tojų dėmesį. Istoriją studijuojančių anuo metu 
buvo žymus būrys. Iš ano laiko Humanitarinių 
mokslų fakulteto studentų vėliau iškilo žymesni 
istorikai: Juozas Jakštas (baigė 1929.1.14), Van- 
da Daugirdaitė-Sruogienė (baigė 1929 V 15), 
Kostas Avižonis (baigė Berlyno universiteto dr. 
phil. laipsniu 1932), Jonė Deveikytė (diplomas 
1932 III 20), Antanas Vasiliauskas (dipl. 1932 
VI 15). 

Ad. Šapoka istorijos mokslų diplomą gavo 
1929 X 1, prieš baigiamuosius egzaminus  pa- 
rašydamas diplominį darbą “Naminės kovos 
Lietuvoje XVII amžiaus gale“. Tą pat rudenį 
velionis stojo atlikti karinės prievolės. Tapęs 
aspirantu, jis po metų (1930 m. rudenį) išėjo at- 
sargon jaun. leitenanto laipsniu. 

Nors Humanitarinių mokslų fakultetui, 
ypač po prof. J. Yčo mirties (1931.XII 17), bu- 
vo ir spaudoje priekaištaujama, kad nesirūpi- 

nama jaunų mokslinių jėgų prieaugliu, tačiau 
Ad. Šapokui buvo sudarytos galimybės toliau 
specializuotis. Anuo laiku buvo virtę tradici- 
ja, jog besiruošiantieji į universiteto dėstytojus 
per savo fakulteto tarybą ir universiteto sena- 
tą buvo pristatomi Švietimo ministerijos stipen- 
dijai į užsienį pagilinti studijų. Apie 1930 be- 
veik visi užsienin išsiųsti, ar savo iniciatyva 
išvykę istorikai studijavo Vokietijoje (K. Avi- 
žonis, J. Jakštas, Z. Ivinskis, Alf. Koncė). Ad. 
Šapokai pirmajam buvo patarta išvykti istori- 
jos studijoms į Čekoslovakiją. 

Žinia, Didžioji Lietuvos Kunigaikštija buvo 
turėjusi, ypač Vytauto Didžiojo laikais, daug 
santykių su čekais. Tad buvo visai tikslinga, 
kad vienas istorikų vyko Pragon. Ten Ad. Ša- 
poka, ir nesiekdamas vietos universitete kokio 
mokslinio laipsnio, išmoko čekiškai, rinko me- 
džiagą iš lietuvių ir čekų santykių nuo XIII-jo 
amžiaus, domėjosi čekų moksline literatūra apie 
jų santykius su Didžiąja Lietuvos Kunigaikšti- 
ja. Būdamas Pragoje, Ad. Šapoka suėjo į gerą 
pažintį su emigracijoje gyvenančiu prof. I. I. 
Lappo. Velionis palaikė su tuo žymiuoju Lietu- 
vos Statuto ir Lietuvos-Lenkijos santykių ty- 
rinėtoju artimus santykius ir toliau, kai tas se- 
nelis Lietuvos vyriausybės buvo atkviestas Kau- 
nan, kur buvo rusiškai Švietimo ministerijos iš- 
leistas jo svarbus tyrinėjimas apie 1588 Statutą 
(I-II 1934-36), drauge su kritišku to Statuto 
tekstu (1938). Nors Lappo universitete turėjo 
privatdocento teises, tačiau jam mokslinio dar- 
bo aplinkybės taip susidėstė, kad Ad. Šapokai 
tekdavo savo vardu iš Vytauto D. universiteto 
bibliotekos parūpinti jam reikalingas pasisko- 
linti knygas. 

Pragoje A. Šapoka turėjo progos arčiau su- 
sipažinti ir su prof. I. Lappo mokslinėmis te- 
z2mis. Viena iš svarbiausių jų, kuri sutinkama 
ir jo paskutiniuose veikaluose, lietė Lietuvos 
santykį su Lenkija po Liublino unijos. Toji 
tariamoji "unija" esanti buvusi dviejų valstybių 
federacija, o tai reiškė ne Didžiosios Lietuvos 
Kunigaikštijos prijungimą prie Karūnos (Len- 
kijos), o dviejų lygiateisių valstybių susijungi- 
mą. Šituo klausimu Ad. Šapoka paskui, grįžęs 
Kaunan, daug domėjosi ir vis savo darbuose 
prie jo grįždavo. 

A. Šapokos moksliniai horizontai Pragoje 
prasiplėtė. Jis čia rado ir turtingas bibliotekas. 
Pragoje jis, be kitko, susirinko įdomios me- 
džiagos apie čekų karaliaus Otokaro II žygius į 
Prūsus, apie karalienės Jadvygos įsteigtą lietu- 
vių kolegiją. Pragoje Ad. Šapoka susirinko gau- 
sios medžiagos ir apie lietuvius studentus, stu- 
di'avusius užsieniuose. Tam reikalui jis pirmas 
iš lietuvių išstudijavo universitetų  matrike- 


Adolfas šapoka 


lius, kurių didelė dauguma (išskyrus Italijos 
universitetus) yra išleisti. Jaunas istorikas su 
dideliu uolumu iš daugybės universitetų matri- 
kelių išsirinko lietuvių ir Lietuvos studentų pa- 
vardes, sudarydamas stambų manuskriptą, ku- 
ris vėliau turėjo būti paskelbtas. Tepanaudojo iš 
jo velionis tik trumpas santraukas “Židinyje" 
(1935 Nr. 10, 317-327; Nr. 11, 417-430) gana ;- 
domiame straipsnyje “Kur senovės lietuviai 
mokslo jieškojo?". Vėliau jau matrikeliais, kaip 
svarbiu šaltiniu lietuvių kultūros istorijai, nau- 
dojosi ir kiti istorikai. Be kitko, iš prof. Vacl. 
Biržiškos duoto tremtyje gausaus mokslinio pa- 
likimo dar rankraštyje guli pagal tokius matri- 
kelius sudarytas iš viso 1938-nių studentų są- 
rašas (222 mašinraščio psl.): “Lietuvos studen- 
tai užsienio universitetuose XV-XVIII šimtme- 
čiuose". 

Ad. Šapokai, dar ruošiantis toliau moksli- 
niam darbui, vėl buvo sudaryta galimybė per 
Stockholmo universiteto humanistinių mokslų 
institucijas nuvykti vienam semestrui (1933) į 
specialiai užsienio istorikams suorganizuotą pa- 
skaitų ciklą ir pratybas, kad jaunus užsienio 
mokslininkus supažindinus su švedų istorijos 
problemomis. Ten Ad. Šapoka dirbo Pabaltijo 
Instituto seminare ir rinkosi medžiagą gausiai 
apie Lietuvą šaltinių turinčiuose archyvuose. 


Jau 1932 Ad. Šapoka buvo išrinktas Hu- 
manitarinių mokslų fakulteto Lietuvos istorijos 
katedros vyresniuoju asistentu. Kelias į moks- 
linį darbą formaliai jau buvo atviras. Reikėjo 
tik parašyti disertaciją; vėliau turėjo sekti ir 
habilitacija, duodanti teisę dėstyti (veniam le- 
gendi), t.y. privatdocento titului įsigyti. Visus 
tuos pagal Vytauto D. universiteto statutą ir 
fakulteto reguliaminą reikalaujamus formalu- 
mus velionis atliko, nors ir sutikdamas savo ke- 
lyje kliūčių. 

Nutraukęs mokslinį žvalgymąsi svetur, Ad. 
Šapoka skubėjo grįžti Kaunan, kad galėtų sėsti 
prie savo tezės (disertacijos). Jis ėmė kruopščiai 
rinkti medžiagą savo plataus darbo temai “Lie- 
tuva Ketverių Metų (1788-92) seime". Tas res- 
publikos gyvenimo gale taip reikšmingas sei- 
mas dabar yra vadinamas “Didžiuoju Varšuvos 
reformų seimu“, ir tokiu vardu pats Ad. Šapo- 
ka Lietuvių Enciklopedijoje (IV 1954 513-515) 
yra davęs išsamų straipsnį. 

Savo disertacijai rinkdamas medžiagą, dok- 
torantas dirbo Centriniame Valstybės archyve 
Kaune, Kauno arkivyskupijos kapitulos archyve 
ir Vytauto D. universiteto bibliotekos rankraš- 
čių skyriuje. Daugelį archyvinių dokumentų su- 
rasti, paties velionies žodžiais, jam padėjo vi- 
sada paslaugus K. Jablonskis. Nesitenkino Ad. 
Šapoka vien Kauno archyvais. Išsirūpinęs leidi- 

mus, jis 1933 m. vasarą atliko mokslinę ke- 
lionę Vilniun. Ten jis dirbo Centriniame Vil- 
niaus archyve, kuriam lenkai buvo davę vardą 
“Archiwum Akt Dawnych w Wilnie“, rūpestin- 
gai ten rinkdamas pavietinių seimelių instruk- 
cijas. 

Žinia, į savo pavietų (apskričių) seimelius 
suvažiavę tų pavietų bajorai išrinkdavo po po- 
rą savo atstovų į respublikos seimą. Išrink- 
tiesiems atstovams būdavo sutariamos ir aiškiai 
surašomos instrukcijos, ko jie turi reikalauti ir 
kaip laikytis bendrame seime. Po tokiomis in- 
strukcijomis pavieto bajorai pasirašydavo, o be- 
raščiai (jų būdavo nemaža) dėdavo kryžiukus. 
Respublikos seimai turėjo rinktis kas dveji me- 
tai. Kadangi 1788 metų seimas, vietoje įpras- 
tinių 6 savaičių, posėdžiavo ištisus dvejus me- 
tus ir savo darbų netraukė, 1790 m. lapkričio 
16 d. turėjo būti paskelbti nauji pavietinių at- 
stovų rinkimai. Tad seimas toliau posėdžiavo su 
dvigubu atstovų sąstatu. Naujai išrinktieji atsi- 
vežė ir naujas instrukcijas. Tokiu būdu pavie- 
tinių instrukcijų ketverių metų seimo istorijai 
yra gana daug. Iš viso, doktorantas buvo nusira- 
šęs apie 150 tokių instrukcijų. 


Kiek man yra žinoma, jis nei Varšuvos, nei 
Krokuvos archyvų ir bibliotekų neturėjo gali- 
mybės aplankyti. Bet jis su dideliu pamėgimu 
visą 1933 metų vasarą sėdėjo Vilniuje, kurio 
istorijai paskui tiek daug dėmesio paskyrė. Iš 
tada gana turtingų Vilniaus antikvarų jis pri-- 
sipirko daug gerų knygų, rastais dubletais pa- 
slaugiai aprūpindamas Kaune ir savo bičiu- 
lius istorikus. Knygų iš Vilniaus reikėjo tiek 
daug vežtis, jog jas per uždarą sieną, nemažu 
vežimu ir ne be nuotykių reikėjo pergabenti 
iki Vievio stoties. Vilniuje įgytos knygos sudarė 
svarbiausią pagrindą turtingos velionies biblio- 
tekos, iš kurios tremtin jis net nė savo paties 
darbų, nė daug sukauptos rankraštinės medžia- 
gos neturėjo galimumo pasiimti. Tik jo skaity- 
tos Vilniuje apie miesto praeitį paskaitos buvo 
jo vienintelis mokslinis turtas, išsivežtas į neži- 
nią svetur. 

1933-35 Ad. Šapoka apie minėtą Ketverių 
metų seimą parašė stambų darbą (mašinėle per 
700 psl.) ir jį įteikė neoficialiai savo katedros 
vedėjui. Bet ėjo mėnesių mėnesiai ... Vis reikė- 
jo kantriai laukti, kol 1936 m. pabaigoj paga- 
liau paaiškėjo, jog tą studiją reikia perdirbti... 
Tada velionis ėmėsi naujos, nors ir giminingos 
temos, ir parašė naują disertaciją “Lietuva ir 
Lenkija po 1569 metų Liublino unijos. Jų vals- 
tybių santykių bruožai“. 

Vėl katedros vedėjo skaitymas tęsėsi, vėl 
reikėjo kantriai laukti. Kartą pavasarį to ne- 
aiškaus laukimo metu prof. Balys Sruoga juo- 


kaudamas sakė, jog disertacijos skaitymui esąs 
gana nepalankus sezonas, arba reikėtų iš ka- 
tedros vedėjo atimti abu jo sodų sklypus... Iš 
tiesų prof. I. Jonynas buvo nuostabiai kruopš- 
tus sodininkas ir žinojo įvairių obelių atmai- 
nų vardus lotyniškai, jų vaisių ypatybes ir tt. 

Pagaliau 1938 m. birželio 3 Ad. Šapoka ap- 
gynė labai gerai (“magna cum laude“) įvertin- 
tą disertaciją. Buvusieji Vytauto D. un-to di- 
džiojoje salėje to viešo fakulteto tarybos posė- 
džio metu dar gali prisiminti, su kokiu A. Ša- 
pokai įprastu pasiruošimu jis ramiai atsakinė- 
jo į jam daromus priekaištus. Prof. I. Lappo, 
kuris, be abejo, nesusigaudė, kas per gynimą 
buvo lietuviškai kalbama, šiltais žodžiais rusiš- 
kai įvertino doktoranto iškeltas tezes. 

Ad. Šapokos kelias į akademinį laipsnį buvo 
gyvas pavyzdys, kaip nelengvai Lietuvoje bu- 
vo kopiama į akademinius laipsnius, ypač į dok- 
toratus. Juos turėdavo suteikti fakultetų tary- 
bos, kurių narių tik dalis tokius laipsnius norma- 
lia tvarka tebuvo įgiję. Be abejo, greitai iš už- 
sienio su skambiais daktarų titulais grįžusiųjų 
dalis daug kartų yra davę pagrįstos progos se- 
niems universiteto specialistams tokiais “dakta- 
rais" nusiskųsti. 

Kad Vytauto D. universiteto akademinis 
prieauglis savo “dr". laipsnį pateisintų, kartais 
buvo pereinama į kitą kraštutinumą. Čia nega- 
liu užmiršti, kaip Humanitarinių mokslų fakul- 
teto taryba, remdamasi disertacijai vertinti ko- 
misijos surašytu priekabingu protokolu, atmetė 
dar Berlyne-Vienoje savo istorijos studijomis 
pasižymėjusio istoriko, to fakulteto stipendinin- 
ko Juozo Jakšto darbą: “Vokiečių ordinas ir Lie- 
tuva Vytenio ir Gedimino metu". Tas darbas 
laimingu būdu buvo prof. L. Karsavino redag. 
“Senovėje" išspausdintas (1 1935 125-155; II 
1936 5-59). Savo kruopščiame veikale J. Jakš- 
tas, kuris ir vokiečių specialistų cituojamas 
yra iškėlęs naujų tezių. Jis pirmasis iš lietuvių 
jame įrodė, jog Gedimino giminę tegalima kil- 
dinti iš Augštaičių. Kadangi tas darbas yra iš- 
spausdintas, kiekvienas specialistas istorikas 
šiandien gali jo tinkamumą vertinti. J. Jakštui 
tačiau reikėjo naują darbą fakultetui pristaty- 
ti. Tik šį kartą kantrus doktorantas jau rašė 
pas prof. L. Karsaviną iš visuotinės istorijos (žr. 
Senovė III — “Vakarų krikščionių mintys apie 
Romos imperiją iki V amžiaus“, 317 psl.) Ne- 
kartą vėliau L. Karsavinas yra nevienam „tei- 
gęs, jog prof. dr. J. Jakšto, kurio šešiasdešimt 
metų sukektis 1960 rudenį taip tylomis kukliai 
praėjo, darbas apie Vytenį ir Gediminą kai ku- 
riuo atžvilgiu buvo geresnis už pas jį rašytąją 
disertaciją ... 4 

Ad. Šapoka savo nepriimtos pirmosios diser- 
tacijos (apie Ketverių metų seimą) ištisai ne- 


išspausdino, bet jis jos įvairius skyrius pateikė 
viešumai žurnaluose (Senovė II; Lietuvos Pra- 
eitis I). Kai kam iš A. Šapokos bičiulių is- 
torikų buvo tekę tačiau skaityti grąžintos di- 
sertacijos mašinraščio pilną nuorašą dar anuo 
metu. 


Vakarų Europos universitetų tradicijomis 
ikrai skaitytųsi nenormalu, kad universitetą bai- 
gęs ir gerai pasiruošęs gabus istorikas turėtų 
dar praleisti 8-9 metus, kol jam pasiseks įgyti 
mokslo laipsnį, kad galėtų toliau kopti forma- 
liai nustatytais akademiniais laiptais. Po dok- 
torato turėjo sekti habilitacija. Ad. Šapoka do- 
mėjosi, galima sakyti, lietuvių visai netyrinė- 
tais švedų karais. Tik Vincas Trumpa, daug ža- 
das jaunas istorikas, iš XVII a. buvo susirin- 
kęs įdomios medžiagos Paryžiaus archyvuose ir 
bibliotekose. Deja, jis beturėjo galimybės tik 
mažą dalį jos viešumai pateikti. Ad. Šapoka pa- 
sirinko savo nespausdintai habilitacijai temą 
“Švedų karas Lietuvoje 1655-60". Už tai jis tu- 
rėjo teisę tapti privatdocentu, nors ir tebūdamas 
vyresniojo asistento etate. Jo formalų pakėlimą 
į docentus atliko laikinosios vyriausybės švieti- 
mo ministeris J. Ambrazevičius, kai 1941 me- 
tų liepos mėn. buvo pertvarkomi-peržiūrimi abie- 
jų universitetų (Vytauto D. Kaune ir Vilniaus 
un-to) etatai. Vilniaus un-to personalo ir etatų 
klausimu (ten buvo 1939 metų gale perkeltas 
Humanitarinis fakultetas) ministeris buvo są- 
lytyje su to un-to rektoriumi prof. Mykolu Bir- 
žiška. 

Sukilimo pastatytoji vyriausybė jautė pa- 
reigą velioniui ne tik atitaisyti padarytą skriau- 
dą, grąžinant jį į Humanitarinių Mokslų fakul- 
tetą, bet ir suteikiant jam tokio dėstytojo titu- 
lą, kokio jis jau tikrai buvo nusipelnęs. Mat, 
bolševikams okupavus Lietuvą (1940.VI.15), Ad. 
Šapoka tuojau iš universiteto buvo atleistas. 
Buvo kalbama, jog to pat fakulteto vienas 
jaunesniojo personalo narys, kuris per 1940- 
41 bolševikų okupaciją veikliai “reiškėsi", esąs 
atkreipęs atitinkamų bolševikų įstaigų dėmesį 
į kai kurias vietas Ad: Šapokos red. Lietuvos 
istorijos. Labiausiai buvo jam prikišta vienas 
sakinys. Kalbant apie padėtį prieš pat gruodžio 
mėn. 17 (1926) perversmą, kuris buvo vertina- 
mas ano laiko tautininkų valdžiai priimtinoje 
dvasioje, buvo pasakyta: “Tuo tarpu..., kai 
įsidrąsinę komunistėlių būriai užpuldavo net jų 
giedamam internacionalui nesaliutuojančius ka- 
rininkus, — studentijos eisena, reiškianti pro- 
testą prieš tuos ekscesus, buvo labai žiauriai 
raitosios policijos išvaikyta" (590 psl.). 


Kai okupacijos metu kiekvienas iškiles- 
nis stengėsi būti “nematomu", ar skubiai jieš- 
kojosi kokio naujo darbo savo egzistencijai, Ad. 

Šapoka eilę mėnesių (iki pat vėlybo 1940 ru- 
dens) buvo nesaugus bedarbis, kol jį Lietuviškos 
Enciklopedijos vyr. redaktorius prof. Vacl. Bir- 
žiška padarė redakcijos nariu. Jau prieš tai eilę 
metų Ad. Šapoka buvo žinomas, kaip rimtų 
ir šaltiniais paremtų originalių straipsnių auto- 
rius Kaune leistoje enciklopedijoje. Pradedant 
Būtautu (Kęstučio sūnumi), velionis iki pat 
1944 (iki raidės I) davė eilę vertų dėmesio 
straipsnių, kurie buvo perspausdinti ir J. Ka- 
počiaus Lietuvių Enciklopedijoje. Ad. Šapokos 
padėtis dar labiau pagerėjo, kai jam artimas ko- 
lega J. Jakštas užleido dalį savo pamokų augš- 
tesniojoje technikos mokykloje. Čia dar norė- 
čiau pastebėti, jog per nervingus nedarbo mė- 
nesius didelio pasiaukojimo rodė ponia Aldona 
Šapokienė: ji su savo geros dantų gydytojos 
praktika ant savo pečių pasiėmė išlaikymą visos 
šeimos, kuriai aną tragišką Lietuvai vasarą pri- 
sidėjo dar švelnutis padarėlis Aldutė, vieninte- 
lė mūsų istoriko atžalėlė. 

Tapęs 1941 rugpjūčio 1 d. Vilniuje veikian- 
čio Humanitarinių mokslų fakulteto docentu, 
Ad. Šapoka, kaip ir asistentaudamas, vis skaitė 
kursus iš Lietuvos istorijos po Liublino unijos. 
Pasitaikydavo ir specialesnių epizodinių kursų. 
Vieną iš jų vokiečių okupacijos metu buvo pa- 
skyręs Vilniaus miesto praeičiai. Atsitiktiniu bū- 
du tų paskaitų rankraščius pasiėmęs tremtin ir 
patį tekstą perdirbęs, Ad. Šapoka 1956 laimėjo 
“Aidų" premiją. Velionies šeima iki pat galo li- 
ko Kaune gyventi, ir jis Vilniun nuolat važi- 
nėjo paskaitoms iki un-to uždarymo. (1943.III. 
bAė)ė 


Ad. Šapokos veikalai ir studijos bei straipsniai 
iš Lietuvos istorijos. 


Anksti pradėtas velionies rašto palikimas 
yra gana gausus. Lietuvoje jis, nesiblaškyda- 
mas į šonus, per keliolika metų, palyginti, daug 
rašė tik iš Lietuvos istorijos. Kai vadinamasis 
“jaunųjų istorikų“ būrelis Vytauto Didžiojo me- 
tais (P. Šležui redaguojant) išleido kolektyvi- 
nį leidinį (pas Sakalą) “Vytautas Didysis", Ad. 
Šapoka tada buvo kariūno uniformoje. Bet ir 
jis davė du svarius straipsnius: “Lietuva iki Vy- 
tauto" (XV-XXIV psl.) ir “Vytauto vieta mūsų 
istorijoje". Čia velionis prieš 30 metų jau pasi- 
rodė pakankamai subrendęs istorikas, galįs ne 
tik padaryti įdomių charakteristikų, bet ir duo- 
ti taiklią sintetišką apžvalgą, nepasimesdamas 
smulkmenose. 

Kai 1931 m. vokiečių istorikai, ypač Ryt- 
prūsiuose, plačiai minėjo kryžiuočių atsikraus- 
tymą į prūsų žemę, velionis iš Pragos parašė il- 
goką straipsnį: “Vokiečių riterių ordinas iki at- 
sikraustymo į Prūsus“ (Židinys 1931, Nr. 11 ir 

12). Jeigu dar pridėti straipsnį “Pilėnų gyni- 
mas' (Lietuvos Aidas 1936, Nr. 93,94 ir 98), 
skirtą 600 metų sukakčiai atžymėti (1336-1936), 
tai buvo rodos, viskas, ką Ad. Šapoka iš santy- 
kių su ordinu rašė. Užtat jis vis labiau atsidė- 
jo Lietuvos valstybingumo idėjai, santykiams 
su Lenkija po Liublino unijos. 

Dar iš Pragos ėmė jis rašinėti “Naujojoje 
Romuvoje" šaltiniais paremtų straipsnių, kuriuo- 
se ryškino ano meto Lietuvos valstybinę sąmonę. 
“Lietuvių lenkų santykiai po Vytauto iki 1569 
m.“ (N.R. 1931, Nr. 38); “Pirmasis bandymas 
pataisyti 1569 /m./ uniją" (N-R- 193271 NL2112)- 
“Bajorų konfederacijos" (N.R. 1931, Nr. 9) “Gin- 
čas dėl Radvilaitės rankos"? (1931, Nr. 6). Kai 
buvo minima Lietuvos krikšto sukaktis, Ad. Ša- 
poka išėjo su originalia teze, jog 1387 metus 
reikia formaliai laikyti ir Žemaičių pakrikštiji- 
mo metais, nes tokis Lietuvos krikšto skirsty- 
mas į Augštaičių (1387 m.) ir Žemaičių (1413, 
ar 1417) esąs nesusipratimas, iššauktas ano me- 
to politinių manevrų: “Žemaičių krikšto pras- 
mė" (N.R. 1937, Nr. 31-32). 

Kaip sakyta, Ad. Šapokos dėmesys vis la- 
biau krypo į laikus po paskutiniojo Gedimi- 
naičio mirties (1572). Išskyrus dr. K. Avižoni 
ir sėkmingai pradėjusi reikštis V. Trumpą, niekas 
daugiau iš jaunųjų istorikų specialiau Lietuvos 
istorijos poliublininių laikų netyrinėjo. XVII- 
XVIII amžiai dirvonavo, jeigu neskaityti vieno 
kito smulkaus darbelio (prof. Aug. Janulaičio 
ir kt.) Galima tvirtinti, jog A. Šapoka tapo tik- 
ruoju šito laikotarpio istoriku. Jis ne tik dės- 
tė tuos laikus universitete, bet ir savo redaguo- 
toje Lietuvos istorijoje gana plačiai aprašė 
1572-1795 metų epochą. Kai 1938 Lietuvos 20- 
ties nepriklausomybės minėjimo vyriausias ko- 
mitetas išleido vokiškai kolektyvinę knygą “Li- 
tauens Werden und Schaffen“ (red. Stepas Vy- 
kintas), velionis rašė tąsą prof. I. Jonyno pra- 
dėtos ten Lietuvos istorijos. Ad. Šapoka davė 
“Die Geschichte Litauens — zweiter Teil'' (nuo 
1569 iki 1918, psl. 97-125). 

Nebandydami čia visko išskaičiuoti, ką ve- 
lionis periodikoje rašė, matome ir iš tų žymes- 
nių straipsnių, kurie, pvz., buvo paskelbti “Ži- 
dinyje", jog Ad. Šapokai rūpėjo iškelti Lietuvos 
valstybingumą anais šimtmečiais, kada Lietu- 
vos istorija buvo siekiama taip siaurai įglaus- 
ti į bendrą “žečpospolitos" institucijų (seimo, 
senato ir tt.) gyvenimą. Lietuvos savarankiš- 
kumo pastangos prapuldavo, kaip įsakmiai ma- 
tyti iš daugelio lenkų istorikų veikalų. Kai su- 
kako 300 metų nuo didžiojo Lietuvos valstybės 
vyro, Lietuvos kanclerio ir Statuto leidėjo Leo- 
no Sapiegos mirties, mūsų istorikas parašė “Leo- 
nas Sapiega kaip Lietuvos politikas, 1557-1633" 


VIKTORAS VIZGIRDA 


(Žid. 1933, Nr. 10, 274-284). Kiti straipsniai ryš- 
kino taip pat Lietuvos valstybės savarankišku- 
mą: “Senosios Lietuvos valstybės santvarka ir 
Liublino unijos dėsniai" (Žid. 1935, Nr. 1, 34- 
40); “Ar po Liublino unijos Lietuva nustojo 
būti nepriklausoma valstybė“ (Žid. 1935, Nr. 
2, 148-155). Rašė jis apie “1588 metų Lietuvos 
Statutą“ (Žid. 1937), aiškino “Savarankišką 
Lietuvos politiką po Liublino unijos“  (Žid. 
1937, Nr. 8-9, 152-162), apie “Valstybinius Lie- 
tuvos ir Lenkijos santykius po Liublino unijos" 
(Vairas 1938, Nr. 12, 705-712). Ad. Šapoka 
atsidėjęs išstudijavo savo “Veto" ir seimo su- 
ardymu pagarsėjusio Upytės pavieto atstovo V. 
Čičinsko istoriją, duodamas dar Kaune straips- 
nius Lietuv. Enciklopedijoje (perspausdinta 
Lietuvių Encikl. IV) ir “Šviesos Keliuose" (1931, 
Nr. 9). Tuo pačiu laiku mūsų istorikas rašė įvai- 
rių recenzijų, apdairiai įvertindamas įvairių 
praeities tyrinėtojų (J. Puzino, Z. Ivinskio) pir- 
mines studijas (disertacijas) ir kitus jų bei ki- 
tų autorių darbus. Rašė jis apie čekų ir lenkų 


PEIZAŽAS 
(Pranciškonų vienuolyne Brooklyne) 


istorikų naujas knygas, liečiančias Lietuvą (Ma- 
curek, Perfeckij, K. Lepszy), įvertino jėzuito 
B. Andruškos “Tėvas Andrius Rudamina“ (Žid. 
Nr. 11, 423). Gana išsamiai ir kritiškai Ad. 
Šapoka pasisakė “Dėl prof. W. Konopczynskio 
paskelbtųjų 1655 m. Kėdainių sutarties doku- 
mentų“ (Lietuvos Praeitis I, sąs. 1, 1940, 303- 
313). Velionis pateikė konkrečius duomenis, kaip 
su dideliu aplombu išgarsintasis Konopczyns- 
kio rinkinys yra “tik labai atsitiktinis ir neati- 
džiai surinktas". 

Ad. Šapokos studijos Pragoje davė jam 
progos imtis problemų, kurios iki tol nebuvo 
tyrinėtos. Iš to jo laikotarpio yra išspausdintos 
trys tikrai dėmesio vertos studijos, kurių dvi 
yra beveik nežinomos. Lietuvos istorijos drau- 
gijos leidžiamame žurnale “Praeitis? (II, 1933, 
252-290 ir atskirai) buvo paskelbta “Jeronimas 
Pragiškis ir jo kelionė Lietuvon". Velionis da- 
vė gausiais šaltiniais ir specialia literatūra pa- 
remtą tyrinėjimą apie Vytauto laikais Lietuvo- 
je buvusį čeką Jeronimą Pragiškį, kurio nerei- 

kia maišyti su kitu Jeronimu Pragiškiu, dirbu- 
sių misijose Žemaičiuose ir perdavusiu savo Ži- 
nias Silviiui Piccolominiui. 

Vis aktyviau reikšdamasis Lietuvos istori- 
jos srityje, Ad. Šapoka paskelbė dar dvi studi- 
jas, kurios abi išėjo kaip atspaudai III-jo “Pra- 
eities" tomo, nors pats tomas (dėl 1940 okupa- 
cijos) jau niekada nebepasirodė. Kaip žinome, 
čekų karalius Pšemislas II (Otokaras II) turėjo 
toli siekiančių planų. Jis darė žygius į Prūsus, 
kur Ordinas rungėsi su vietiniais gyventojais, 
ir 1255 žiemą kryžiuočiams padėjo įkurti svar- 
bią pilį, kuri jo garbei buvo pavadinta “Kara- 
liaus pilimi" — Koenigsbergu (Karaliaučiumi). 
Ad. Šapoka davė studiją “Čekų karaliaus Pše- 
mislo II, (Otokaro II) žygiai į Prūsus ir pla- 
nas nukariauti sau Galindiją, Jotvingius ir Lie- 
tuvą" (1936). Panaudodamas dokumentinę me- 


džiagą, velionis dar parašė: “Karalienės Jad- 
vygos lietuvių kolegija Prahoje“ (1935, 35 
psl.). 


Karalienė Jadvyga (Jogailienė) savo lėšo- 
mis (1397-1404) prie Pragos universiteto buvo 
įkūrusi neturtingiems lietuviams studentams ko- 
legiją. Šitoji fundacija buvo padaryta, rodos, 
vien tuo tikslu, kad paruošus Lietuvai kunigų. 
Bet iš lietuvių niekas ta kolegija ir studijoms 
skiriamais pinigais nepasinaudojo, o tik Jono 
Huso mokiniai, kaip matyti iš A. Šapokos duo- 
menų. Yra visai be istoriško pagrindo aiškini- 
mas, kad to bendrabučio vedėju ir auklėtoju 
buvęs pats Husas, o čia atvykę Lietuvos jau- 
nuoliai turėję ruoštis lietuvius mokyti jų gim- 
tąaja kalba. Iš paties originalo velionis yra pa- 
skelbęs ir tos kolegijos vidaus tvarkos statutą 
(iš 1411 m.) Iš savo pirmojo darbo, kuris 
formaliai nebuvo pripažintas disertacija, Ad. Ša- 
poka yra paskelbęs svarbiausias jo dalis atski- 
rais keturiais straipsniais, kurie virto plačiomis 
studijomis. Visą galeriją žymiųjų Lietuvos šei- 
mų ir iš jų išėjusių pareigūnų autorius charak- 
terizuoja darbe “Atsakingieji Lietuvos politikos 
vadai Reformų seimo metu“ (Senovė II, 1936, 
61-173). Ad. Šapoka pirmasis iš Lietuvių nag- 
rinėjo Lietuvos santykius su tame Ketverių me- 
tų seime paskelbtąja nauja konstitucija (1791. 
V.3), kuri ėmėsi labiau valstybę centralizuoti: 
“Gegužės 3 Konstitucija ir Lietuva" (Lietuvos 
Praeitis I, sąs. 1, 1940 137-210). Palietė jis taip 
pat ekonominius ir socialinius klausimus: “Lie- 
tuvos kaimo ir dvaro santykiai XVIII amžiaus 
antroje pusėje (t.p. sąs. 2, 1941, 569-704), nag- 
rinėjo “žečpospolitos? (respublikos) struktūrą: 
“Bajoriškoji demokratija" (t.p. sąs. 2, 467-540). 


Pats svarbiausias velionies darbas buvo pa- 
ruoštas disertacijos titulu: “LIETUVA IR LEN- 
KIJA PO 1569 METŲ LIUBLINO UNIJOS“'. 

Išleido jį Švietimo ministerija 1938 (XX-395 
psl.). Nuosekliai išnagrinėjęs bendruosius įsta- 
tymų leidimo organus, Ad. Šapoka daug dėme- 
sio skyrė atskiriems Lietuvos bajorų seimams, 
vad. “konvokacijoms", priešseiminiams lietuvių 
suvažiavimams, atskiriems lietuvių posėdžiams 
bendrojo seimo metu. Autorius rūpestingai ap- 
žvalgė ne tik atskirus Lietuvos ir Lenkijos vals- 
tybinius organus ir įstatymus, vertusius Lietu- 
vos urėdus dalinti tik jos piliečiams, bet ir 
visą Lietuvos valstybinės organizacijos klausi- 
mą XVIII amžiaus reformų metu. Jis savo dar- 
bą baigė Lietuvos savarankiškumo klausimu 
1793 Targovicos konfederacijoje (1792) ir 1793 
m. seime. Pabaigai autorius davė septynis svar- 
bius archyvinius priedus (329-354) ir savo dar- 
bo išvadas vokiškai. Gaila, kad dėl nelem- 
tai greit susidėjusių politinių aplinkybių šis 
veikalas už Lietuvos ribų liko beveik nežino- 
mas. O velionis, kukliai laikydamasis savo poste 
prie Lietuvos istorijos katedros, nevažinėjo su 
paskaitomis į istorikų kongresus užsienin. Ne- 
dalyvavo jis net ir I. Pabaltijo istorikų kongre- 
se Rygoje 1937.VIII. gale, kai ten buvo suvažia- 
vę daugumas Lietuvos istorikų su savo prane- 
šimais, paskaitomis. 

Su Ad. Šapokos studija dar prieš karą tru- 
puti spėjo susipažinti tik kai kurie lenkų isto- 
rikai Vilniuje. Bet plačiau ji užsienyje nebega- 
lėjo būti paskleista. Kaip ir universitetas, Švie- 
timo ministerija savo leidinius užsienin, galima 
sakyti, tik išimtiniais atvejais tesiuntinėjo. 

Iš lietuvių bene svarbiausią šio stambaus 
darbo įvertinimą davė kitas poliublinio laiko- 
tarpio tyrinėtojas, — dr. K. Avižonis, stambaus 
veikalo “Bajorai valstybiniame Lietuvos gyve- 
nime Vazų laikais“ (1940,592 psl.) autorius. Jis 
pripažino, kad Ad. Šapokos darbas “tikrai kruopš- 
tus ir istorijos mokslui vertingas“. “Įdomus tė- 
mos pasirinkimas ir savarankus, originalus jos 
dėstymas, dažnai naujai nušviečiąs įvairius klau- 
simus" (Lietuvos Praeitis I, sąs. 1, 1940, 325- 
330). Sutikdamas su pagrindinėmis autoriaus iš- 
vadomis, kritikas, žinoma, rado kai kurių ginčy- 
tinų dalykų, nes Ad. Šapoka iš lietuvių tikrai 
pirmasis arė tą “susigulėjusį" dirvoną, panaudo- 
damas archyvinę ir gausią šaltinių bei literatū- 
ros medžiagą, bet kai kurių klausimų negalė- 
damas aiškiau nušviesti vien dėl medžiagos trū- 
kumo. 

Ad. Šapokai Lietuvoje dar teko atlikti svar- 
bų vaidmenį, imantis redakcinio darbo poroje 
kolektyvinių leidinių. Ano, vad. “jaunųjų isto- 
rikų" būrelio penki istorikai 1935 davė Jogailos 
500 metų sukakčiai (1434) kiek pavėluotą straips- 
nių rinkinį “Jogaila", išleistą Švietimo ministe- 
rijos knygų leidimo komisijos. Pats redaktorius 


Ad. Šapoka davė stambiausią įnašą: du atskirus 
straipsnius. Rūpestingai ir originaliai mūsų au- 
torius išnagrinėjo “Valstybinius Lietuvos ir 
Lenkijos santykius Jogailos laikais“ (187-266 
psl.), kritiškai pasisakydamas prieš daugelį len- 
kų istorikų teigimų, kuriuos padiktavo vėlesni 
politiniai nusistatymai dėl Lietuvos. Jis apžvel- 
gė Kriavo sutartį, Astravos susitarimą (1392), 
Vytauto D. savarankiškumą, 1401 akto nuosta- 
tus, Horodlės dokumentus (1413), abiejų vals- 
tybių santykius per Vytauto vainikavimosi ban- 
dymus ir po Kęstutaičio mirties, Švitrigailos ir 
Žigimanto kovos laikais. Anot autoriaus, visi su- 
sitarimai, “visi aktai yra kompromisinis abiem 
pusėms naudingas susitarimas. Nė vienas iš jų 
nėra buvęs kokia nors išeitimi iš sunkios situaci- 
jos, ar užmokestim už paramą" (265 psl.). 


Papildydamas tuos savo reikšmingus išve- 
džiojimus apie lietuvių ir lenkų politinius san- 
tykius, autorius atskirai dar apžvelgė “Kultū- 
rinius lietuvių lenkų santykius Jogailos laikais" 
(269-290 psl.) Apdairiai vertindamas santy- 
kius su Rytų ir vakarų kultūromis, Ad. Šapoka 
teisingai rašė, jog “neteisinga yra krašto bend- 
rąjiį kultūrinį niveau matuoti vien prisidėjimu 
ar neprisidėjimu prie katalikybės. Tuo būdu 
XIV amž. lietuviškos kultūros paneigimas yra 
tik nesusipratimas, įteiktas viduramžio metraš- 
tininkų" (273 p.) Velionis toliau palietė įdomų 
klausimą: vakarietiškai paruoštų lenkų panau- 
dojimą Lietuvos valstybės reikalams ir lenkų 
dvasiškijos vaidmenį Lietuvos christianizacijo- 
je, iškeldamas pirmuosius dvasiškius lietuvius. 
Plačiai liesdamas “savų intelegentinių pajėgų 
ruošimą“, autorius kalbėjo apie pirmąsias mo- 
kyklas Lietuvoje, apie Pragos ir Krokuvos uni- 
versitetus, ir priėjo prie išvados, kad “naudoji- 
masis Lenkų kultūrinėmis pajėgomis bei jų kul- 
tūros centrais" yra galutinėje sąskaitoje ve- 
dęs prie skirtumų niveliacijos (290 psl.) 


Pats svarbiausias sutelktinis darbas, kur re- 
daktoriaus Ad. Šapokos vaidmuo buvo ypač di- 
delis, yra jau minėtoji “LIETUVOS ISTORIJA". 
Iniciatyva tokiai istorijai parašyti išėjo iš Švie- 
timo ministerijos. Mintis, kad reikia kiek stam- 
besnės Lietuvos istorijos, praeitimi besidomin- 
čiai visuomenei nebuvo svetima. Berods, 1934 
pavasarį prel. Bl. Čėsnys buvo gavęs iš vieno 
gana mecenatiškai nusiteikusio Augštaičio kle- 
bono konkrečių pasiūlymų — su Kaune gyve- 
nančiais istorikais aptarti, ar jie sutiktų rašy- 
ti stambesnę Lietuvos istoriją. Posėdyje buvo 
pareikšta rimtų abejonių, ar iš viso jau galima 
ištisai parašyti Lietuvos istoriją, nes trūksta lie- 
tuviškų tyrinėjimų. Universiteto dėstytojų (J. 
Yčo, I. Jonyno, Aug. Janulaičio) multiplikuoti 
paskaitų tekstai, atrodė, dar negalinti būti at- 


rama tokiam darbui. Tais pat metais tačiau, 
Švietimo viceministeriui K. Masiliūnui vis ne- 
siliaujant skatinti, velionis sutelkė vėl tą “jau- 
nųjų istorikų“ būrelį..., kuriame tebuvo tik 
mūsų universiteto auklėtiniai. 

Redagavimas, kaip praktika tuojau parodė, 
buvo patekęs į tikrai sumanias rankas. Nors 
redaktoriui talkininkavo keturi istorikai (J. 
Jakštas, Z. Ivinskis, P. Šležas, P. Klimas), ta- 
čiau jam “reikėjo pašalinti nevienodą atskirų 
taktų interpretavimą ir įvesti vienodą padali- 
nimą į skyrius bei skyrelius. Kadangi, paskirs- 
tant darbą, negalima buvo viską smulkiai nu- 
matyti, tai paruoštoje medžiagoje pasirodė ne- 
maža spragų. Teko ir jas užkaišioti" (iš įvado). 
Pačiam redaktoriui teko rašyti ir didžiausioji 
dalis: 1-10 psl. (įvedamoji dalis), 256-439 psl. 
(1572-1795 m.), 599-672 psl. (Maž. Lietuva 
vokiečių valdžioje ir lietuvių emigracija). 


Nebuvo lengva tokį stambų ir pirmą dar- 
bą, kuriame buvo stengiamasi visą Lietuvos is- 
toriją nuo priešistorinių laikų iki 1926 gruodžio 
17 perversmo platokai apžvelgti, atlikti “be prie- 
kaištų". Dar knygai neišėjus iš spaustuvės, prof. 
Ve. Biržiška atkreipė redaktoriaus dėmesį į P. 
Šležo rašytoje dalyje 477 puslapį, kur buvo kal- 
bama apie Lietuvoje po baudžiavos panaikini- 
mo įvestą savivaldybių formą “žemietijas" — 
“zemstvas". Iš tikrųjų “zemstvos? tebuvo įves- 
tos tik rusiškose gubernijose. Lietuva “žemieti- 
jų" nepažino. Dar laiku tokia klaida, kai lankai 
tebegulėjo “Šviesos"'" spaustuvėje, galėjo būti ati- 
taisyta. Tad redaktoriui teko visą lapą pataisy- 
ti, perredaguoti ir taip tekstą sutvarkyti, kad te- 
reiktų vieną lapą iškirpti ir naują (jau be 
“ziemstvų"!) įklijuoti. Operacija buvo sėkmin- 
gai padaryta... 

XIX amž. Lietuvos istorijos tekstą buvo ra- 
šęs P. Šležas. Per keliolika “Lietuvos Žinių“ 
numerių 1937 pavasarį autorių stipriai kritika- 
vo prof. Aug. Janulaitis. Iš kritikos teksto pir- 
šosi mintis, jog tuo būdu buvo norima, pasi- 
rinkus vieną ' auką", jauniesiems istorikams pa- 
rodyti, kad jų sumanymas dar nepribrendęs, 
kad jie neturėtų imtis tokių darbų. Bet vistik 
Ad. Šapokos suredaguotoji Lietuvos istorija pa- 
siliko vienintelis tos rūšies darbas nepriklauso- 
moje Lietuvoje, ir jis iki 1956, t.y. per dvide- 
šimtį metų, kol pasirodė dr. V. Daugirdaitės- 
Sruogienės Lietuvos istorija Čikagoje, kito to- 
kio stambaus nebuvo. 

Ad. Šapokos red. Lietuvos istorijos I leidi- 
mo buvo išspausdinta 17,500 egz., kurių 13,500 
teko priedu “Trimito" prenumeratoriams. 1940 
pavasarį kai kurie bendradarbiai jau buvo per- 
dirbę savo tekstus Švietimo ministerijos naujai 
ruošiamam antram leidimui, tačiau jis niekada 

nepasirodė. Tad per klaidą "Patria", fotogra- 
fuotiniu būdu (ofsetu-klišių pagalba) 1950 Vc- 


kietijoje (Fellbache) be jokių pakeitimų iš- 
spausdindama seną (o kai kur ir jau pasenusį 
tekstą), pradžioje įrašė, jog tai “trečioji laida". 
Jaunų istorikų darbą būtų buvę naudinga pa- 
pildyti, pataisyti, kai kur visai perdirbti. Bet 
leidėjui, kuris užrašė išspausdinęs 2500 egz., ne- 
įdomūs buvo redaktoriaus nurodymai. O jis 
“honoraro"'" tegavo leidėjo raudonu rašalo para- 
šu atžymėtą egzempliorių... 

Ad. Šapokos red. Lietuvos istorija, už ku- 
rią jam K. Masiliūnas išrūpino ketvirto laips- 
nio Gedimino ordiną (ne Vyties kryžių, kaip 

kai kur rašyta), užpildė didelę spragą. Nežiū- 
rint poros naujų tos rūšies darbų įvairiomis 
kalbomis, prieš 25 metus Kaune velionies sure- 
daguotoji Lietuvos istorija pasilieka ir toliau 
standartine Lietuvos praeities knyga. | 


Ad. Šapokos veikla tremtyje. 


Jauno mokslininko kelias į nežinomą trem- 
ti buvo sunkus. Pradžioje įsikūręs Bavarijos 
Neumarkte (Oberpfalz), kur žmona galėjo dirb- 
ti dantų kabinete, velionis su šeima pasijuto 
geriau, kai po karo persikėlė į Augsburgo- 
Hochfeldo tremtinių stovyklą. Čia jis, be peda- 


goginio darbo, lietuvių gimnazijoje ir technikos 
mokykloje, galėjo dar imtis ir plunksnos, Augs- 
burgo “Žiburiuose" prirašydamas eilę pagrindi- 
nių istorinių straipsnių. Autorius paprastai pa- 
sirašinėjo A. Stanio vardu. Tuo būdu jis iš vie- 
nos pusės pagerbė savo mielą žmoną A. Stanio- 
nytę (iš Skapiškio). Rūpėjo jam taip pat ne- 
sudaryti sunkumų saviškiams. (Jo senelis tėvas 
1941.VI. buvo deportuotas Sibiran, kur pokary- 
je ir pasimirė). 

Atvykęs 1948 į Kanadą savo sponsoriaus 
tabako ūkio savininko Matelio (Delhi, Ontario) 
pagalba, gana sunkiai velionis kūrėsi Montrea- 
lyje, kur teko vargingai dirbti vielų įmonėje, 
vėliau kailių dirbtuvėje. 

Laimingų būdu 1949 Toronte steigiant ka- 
talikų savaitraštį “Tėviškės Žiburius“ (Montrea- 
lyje jau ėjo J. Kardelio redaguojama “Neprikl. 
Lietuva“), Ad. Šapoka buvo pakviestas vyriau- 
siu redaktoriumi. Nugalėdamas daug įvairių pa- 
sitaikiusių sunkumų, velionis per 11 metų (nuo 
1955 drauge su kun. dr. P. Gaidamavičiumi) 
savaitraščiui davė ryškų ir įdomų veidą. Pats 
red. Ad. Šapoka vis jame turėdavo užpildyti 
svarbiausius laikraščio puslapius. 

Čia Ad. Šapoka, kuris Lietuvoje tebuvo 
žinomas, kaip perdėm mokslinių Lietuvos istori- 
jos studijų ir straipsnių autorius, gana sėkmin- 
gai ėmė reikštis laikraštininku-publicistu. Ta- 
čiau su kun. dr. P. Gaidamavičiumi reikia 
drauge pasakyti: “Ir žurnalistikoje jis pirmoje 
eilėjį buvo mokslininkas“ (TŽ 1961, Nr. 11). 
Jis rašė pasigėrėtinų proginių sukaktuvinių 
straipsnių, pvz., “Ernestas Galvanauskas valsty- 
bininkas"' (TŽ 1957, Nr. 47-48). Jis atitaisinė- 
jo Kazimiero Sapiegos vertinimus (polemika su 
dr. V. Daugirdaite-Sruogiene, TŽ 1952, Nr. 39; 
1953, Nr. 5). Kaip nusimanąs senojoje Lietu- 
vos kartografijoje, jis korigavo plačiai išgarsin- 
tus teigimus, kai leidėjas V. Stulpinas ant vė- 
lybo Lietuvos valstybės žemėlapio užspausdi- 
no užrašą “Lithuania in XV and XVI centu- 
ries''. Velionis reiškė savo kritišką ir pagrįstą 
nuomonę ir dėl tariamai labai reto ir brangaus 
1588 Lietuvos Statuto egzemplioriaus viename 
Pietų Amerikos antikvare ir tt. ir tt. (Tą statu- 
to egz. buvo norima nupirkti ir išleisti). 


Ad. Šapoka vis rašinėjo įdomių recenzijų. 
Kiekvienas istorijos darbas jo savaitraštyje 
susilaukdavo savo vertinimo. Pvz., per tris TŽ 
numerius (1954, Nr. 25-27) jis parašė vertą dė- 
mesio straipsnį apie prof. Vel. Biržiškos “Senųjų 
lietuviškų knygų istorijos“ I dalį (1954). Savo 
pastabomis kritikas (“Knyga ir kai kurie kul- 
tūros istorijos klausimai"') užsitraukė stiprią 
autoriaus nemalonę. O vistik daugelis Ad. Ša- 
pokos pastabų, ypač kiek jos lietė jėzuitų 


anuometinę veiklą Lietuvoje, tikrai buvo ver- 
tos dėmesio. Tik dalinis išskaičiavimas velio- 
nies pačių svarbiųjų istorinių straipsnių jau su- 
darytų gausią bibliografiją. Juk ilgai redakto- 
riui vis tekdavo prirašyti pagrindinius TŽ pus- 
lapius, ir čia jis parodė nuostabų uolumą ir iš- 
tvermę. 

Gimnazijos suole ir un-te Ad. Šapoka, nors 
būdamas ateitininkas, į visuomeninio darbo pir- 
mūnus nesiveržė. Atsimenu, per ateitininkų 
šventes jis pasirodydavo su Lietuvos universi- 
teto studentų at-kų draugovės kepuraite, kar- 
tais stovėdavo prie vėliavos. Visas dėmesys ta- 
da buvo skirtas studijoms bei moksliniam dar- 
bui. Toronte tačiau velionis pasidarė pirmosios 
eilės visuomenininkų, savo visuomeniniu dar- 
bu, redagavimu, gausiomis paskaitomis visoje 
Kanadoje įgijęs tiek populiarumo, jog per rin- 
kimus į Kanados Lietuvių Bendruomenės Ta- 
rybą būdavo vienas iš pirmaujančių, arba ir 
pats pirmasis. Ad. Šapoka buvo populiarus ir 
mėgiamas. Jis turėjo retą ypatybę šaltai svars- 
tyti ir nervingus visuomeninius klausimus. 


Plunksna kovodamas už laisvės atgavimą 
Lietuvoje, jis ypač sielojosi lietuvybės išlaiky- 
mu išeivijoje, jos organizacijose, priaugančioje 
kartoje (ateitininkuose). Daug dėmesio jis sky- 
rė Pasaulio ir Kanados Lietuvių Bendruomenei. 
Ir paskutinis vedamasis apie “Bendruomeninius 
terminus"? (TŽ 1961.III.16) didele dalimi buvo 
jo plunksnos vaisius. 

Ad. Šapoka buvo visą laiką Kanados Lie- 
tuvių Bendruomenės Tarybos nariu. Jis gyvai 
reiškėsi ateitininkuose, Kanados Lietuvių Kata- 
likų Kultūros draugijoje (TŽ leidėja) ir kt. 
Apsijungus visoms lietuvių katalikų organiza- 
cijoms Kanadoje, velionis iki pat savo mirties 
išbuvo Kanados Lietuvių Katalikų Federacijos 
pirmininku. Visuomet jis turėjo originalių pla- 
nų. Jo mintis buvo Lietuvių Kankinių kryžius 
Midlande (Ontario), jis rūpinosi, pvz., surink- 
ti medžiagą Kanados lietuvių katalikų istorijai 
Iralt Ą 

Neskaičiuodami smulkiai Ad. Šapokos 
straipsnių laikraščiuose (ypač Augsburgo “Ži- 
buriuose" ir “TŽ"), turime pažymėti, jog ir 
tremtyje jis vis rodė nuolatinio dėmesio savo 
pamėgtai Lietuvos istorijai, nors sąlygų Toron- 
te visai nebuvo. Buvo tiesiog fatališka, kad mū- 
sų žymusis Lietuvos istorikas ten nerado jokio- 
je bibliotekoje Pabaltijo ir apskritai rytų Euro- 
pos istorijai tokių knygų, kurios randamos tur: 
tingoje bibliotekoje Vašingtone ar New Yorke, 
Čikagoje, Bostone. Tad kai paskutiniu laiku jis, 
šalia savaitraščio redagavimo, ėmėsi Vlikui 
ruošti studiją apie Lietuvos rytų sienas, turėjo 
jam būti parūpinta ir jo nurodyta speciali li- 

teratūra. Gaila, kad šitą visais atžvilgiais svar- 
bų darbą velionis nebegalėjo užbaigti. Jam jis 
buvo tiek labai atsidėjęs, jog nebeteko laiko 
rašyti ir Lietuvių Enciklopedijai. 

Likęs lyg pavasarį artojas be arklo, velio- 
nis dar padarė tremtyje, palyginti daug. “ Ai- 
duose"“ jis 1947 Nr. 6 (246-248 psl) A. Stanio 
vardu parašė: “Mūsų praeities vertinimo klau- 
simu"; ten pat vėl 1948 Nr. 2 (499-504): “Lie- 
tuvos ir Lenkijos santykiai lenkų akimis“. Dar 
Augsburge 1948 pradžioje, minint 25 metus 
Klaipėdos prijungimo, Ad. Šapoka suredagavo 
Maž. Lietuvai skirtą specialų “Aidų numerį 
(18), pats jame duodamas ir straipsnį (383-384 
psl.): “Klaipėdos krašto įjungimas į Lietuvos 
respubliką". Šv. Kazimierui skirtame jubilieji- 
niame “Aidų"" numeryje (1958, Nr. 3, 140-144) 
jis rašė: “Šv. Kazimiero palaikų saugojimas“. 


Iš “Aidų" premiją (žr. Aidai 1957, 236 psl.) 
gavusio darbo “Senasis Vilnius", kurio mašin- 
raštyje yra 261 psl., “Aidų"" keturiuose nume- 
riuose buvo išspausdinti tokie skyriai: “ Vil- 
nius Zigmanto Augusto laikais“ (1957, Nr. 8, 
353-358 p.); “Vilniaus miestiečių savivaldos or- 
ganizacija ir miesto vidaus santykiai“ (1959, 
Nr. 1, 30-34 p.; Nr. 2, 64-68 p.); “Didžiosios XVI 
amžiaus statybos“ (1960, Nr. 4, 137-146 p.). 
Rankraštyje liko dar skyriai: seniausios Lietu- 
vos sostinės klausimas. Vilniaus įkūrimas (Ge- 
ležinio Vilko legenda, seniausios istoriškos ži- 
nios apie Vilnių), Vilniaus miesto pradžia, mies- 
tas kovų su kryžiuočiais metu, Vilniaus privi- 
legijos ir apdovanojimai XVI a., pilis ir mies- 
tas XV-XVI a., amžininkai apie senąjį Vilnių, 
miestiečiai bajorų šešėly (unijiniai laikai), Vil- 
niaus sukrėtimai XVII-XVIII a. Rūpestingas au- 
torius tikėjosi ne tik tą I dalį (iki XVIII a. galo) 
naujais duomenimis papildyti, bet ir antrą da- 
li parašyti. Ji būtų apėmusi Vilnių rusų val- 
džioje ir mūsų kovas dėl jo. 

Panaudodamas senojo Vilniaus istorijai sa- 
vo platųjį rankraštį ir pratęsdamas Gedimino 
sostinės istoriją iki pat mūsų dienų, velionis 
savo lėšomis Toronte 1954 išleido 94 psl. dar- 
bą “Vilnius Lietuvos gyvenime“. Toronto Vil- 
niečių Sąjungos skyrius buvo užsimojęs išleisti 
dar spėtą velionies parengti anglišką leidimą, 
kuris iki šiol (trukdė klišių ir žemėlapių gami- 
nimas) neišėjo, nors tekstas jau yra surinktas. 

Dar būdamas Augsburge, Ad. Šapoka rūpi- 
nosi gera informacija apie Lietuvą. Anais sa- 
votiškai “laimingais? UNRRA'os stovyklinio gy- 
venimo laikais jis 1946 dr. A. Stanio vardu iš- 
leido “Lietuva. Kraštas ir Tauta“ (63 psl.). 
Tas pat buvo išversta angliškai “Lithuania. 
Country and Nation“. Labiau pagarsėjo tačiau 
inž. T.J. Vizgirdos knygų serijoje Ad. Šapokos 

“Lithuania through the ages" (1948), kur šalia 
vaizdingai sumontuoto autoriaus teksto (62 
psl.), buvo duoti nepriklausomo Lietuvos gyve- 
nimo įdomūs fotografijų priedai. Šį leidinį “Lie- 
tuvių Dienos“ (Los Angeles) 1955 naujai per- 
spausdino (64psl.) 

Paskutinis velionies darbas Lietuvos istori- 
jos srityje buvo jo "Žalgiris", išspausdintas 
“Septintosios Kanados Lietuvių Dienos Toronte 
Metraštyje" (1960.IX. 3-4 d., 27-40 psl.) 

Savotiška tragika ėjo per mūsų veiklojo 
istoriko gyvenimą. Jis neturėjo sąlygų pilnai 
pasireikšti, nė nebuvo tinkamai įvertintas. Su 
mielu Simu Sužiedėliu reikia kartoti: jis liko 
“nepabrangintas ir nepanaudotas tam darbui, ku- 
riam labiausiai buvo pasiruošęs“ (Darbininkas 
1960.III.14). Būdinga, kad jam, žymiam At-kų 
Federacijos Tarybos nariui, ir 1960 m. kongre- 
se Čikagoje teteko būti tik kandidatu į garbės 
prezidijumą, nes tą vietą teko užleisti kitam 
Kanados sendraugiui. Bet velionis buvo nepa- 
prastai iškilmingai palaidotas. Per pamaldas 
Prisikėlimo bažnyčioje (Toronte) dalyvavo apie 
800 asmenų, į kapines lydėjo 104 automobiliai ir 
karstą pridengė daugiau kaip šimtas vainikų, 
kai visą kovo mėn. TŽ buvo skelbiamos už- 
uojautos. Mirusiam lietuviai moka atiduoti pa- 
skutinę pagarbą. 

Kun. dr. P. Gaidamavičius TŽ 1961.II.23 
savo vedamajame (“Romanai, romanai... ') 
tarp kitko įžvalgiai pažymėjo: “Eilės tų, kurie 
šiuo Metu gali dar duoti kultūrinių lobių, re- 
tėja ir ateis metas, kad ši karta, jungianti išei- 
viją su Lietuvos palikimu, iškeliaus negrįžta- 
mai...? Už poros savaičių tuos jo žodžius 
skaudžiai patvirtino pats TŽ redaktorius, staiga 
miręs pačiame pajėgume, 55 metų amžiaus (Bu- 
vo gimęs 1906.11.13 Grybeliuose, Utenos valsč.) 

Visi pažinusieji velionį turėjo progos pa- 
tirti, kad jo šviesiame asmenyje sutikdavo 
mielą ir patrauklaus charakterio vyrą, kuris 
draugijoje dažnai reikšdavosi ir savo humoru. 
Visuomeniniuose ginčuose jis buvo pakantus ir 
darydavo atsargius sprendimus. Todėl jis buvo 
visų įvertinamas ir mėgiamas. Savo šeimoje jis 
buvo rūpestingas tėvas ir švelnus vyras. Šitas 
didelio pasiruošimo ir sugebėjimo istorikas nor- 
maliomis mokslinio gyvenimo sąlygomis dar bū- 
tų galėjęs daug duoti Lietuvos istorijos moks- 
lui. Tad jis paliko didelę spragą ne tik Kana- 
dos Lietuvių Bendruomenėje, jos katalikų spau- 
doje, bet ir apskritai mūsų mokslui. O “jaunų- 
jų istorikų“ būrelis (jau gerokai žilstelėję ir 
nuplikę jo draugai), kuriuos taip darniai mū- 
sų mielas Adolfas apjungdavo, neteko savo pa- 
grindinio šulo... Jo vieta tikrai kapinėse Ge- 
dimino sostinėj, kurios istorijai jis tiek daug 
dėmesio skyrė. 


STEFAN GEORGE 


Šventyklos sudeginimas 


KU NG A Į 
ANTRASIS, TREČIASIS. KETVIRTASIS IR 
PENKTASIS — PASIUNTINIAI. 


VYRIAUSIAS 

Štai ko sulaukti teko: jie už miesto, 
Prie sienos, verčia akmenis ir sėja 
Žoles. 


PIRMASIS 


Menu jau dvylika bus 
Kaip senasai pamišėlis karalius 
Per didįjį nederlių šliaužė sodan 
Ir ten sausoje žemėj pasilenkęs 
Savo išblyškusia ranka sodino 
Šaknis. 


metų 


ANTRASIS 

Taip viskas braška, viskas lūžta 
Po mūšio Raudonajame lauke, 
Kur mūsų vadas princas bėgant krito, 
Kai hunai pasirodė šiapus sienų, 
Ir pilį valdo JIS. 


PIRMASIS 
Ką matai statė, 


Sugriovė jis per dieną. 


TREČIASIS 

Savo ordas 
Tačiau apvaldo taip, jog bukos gaujos 
Laimingos. 


PIRMASIS 
Jos nusilenkia botagui 


Už liesą valgį ir didžiųjų skurdo 
Vaizdus+: > 


ANTRASIS 
Bajorija suglebus mano: 


Jo nieks nenugalės. 


TREČIASIS 
Teisingas esąs, 


VYRIAUSIAS, PIRMASIS, 


VYRIAUSIAS 
Nes per šaltas neapkęsti. 


PIRMASIS 

Štai pirkliams, 
Maldavusiems juos gniauždančiąją duoklę 
Sušvelninti, atsakė: “Kas negali 
Mano valdžioj gyvent, tas turi mirti)? 


ANTRASIS 

Prašytojoms, dejavusioms, kad jos 
Neturį kuo naujagimius maitinti, 
Pataręs: “Gatvės moteriai geriau 
Uždusinti nelemtą savo veislę? 


PIRMASIS 


Ir mūsų prašymą globot šventovę 

Jis atmetė! Bet su piktais uoliaisiais, 
Negerbusiais valdžios ir mūsų 
Įstatymų, jis sutaria: “Negalit 
Pagydyti savos šalies puvimo, 

Tad kam dievai, kurie negelbsti? Kam 
Tos knygos ir paveikslai? Jus dėkokit 
Tam, kurs nuo jų išlaisvino.“ 


TREČIASIS 

Jo žodis, 
Šiurkštus ir nuogas, ne kaip mūsų: 
Lyg žaibas ir neleidžia atsakyti. 


trenkia 


PIRMASIS 


Nežino nieks nei metų jo, nei vardo, 

Ir niekas dar nematė jo be šalmo. 

Jėga alsuoja, bet toksai kuklus — 

Kaip elgeta. Kareivių tarpe jis — 

Tik draugas, bet šie vergiškai jo klauso. 


TREČIASIS 
Jis kurčias pataikavimui, nors girdi. | 


PIRMASIS 
Į šiurkštų akmenį jis meldžias, sako. 

ANTRASIS 
Jaunuolio ūgio ir skruostų, tačiau 
Burna jo ir kakta — beamžės. 


PIRMASIS 

Ji vadina — 
Kariai — “Valdovu"', motina — “sunum"", 
Bet draugas, kai negirdi niekas, —“JLI/* 
Jis pats gi — Dievo rykšte. 


TREČIASIS 
Ir tiktai 
Nuo Clelio mirties jis toks paniuręs. 


PIRMASIS 

Geriausias jo karys ir palydovas, 
Vienintelis bičiulis, leidos auksu 

Bei mūsų dukterų kasom šilkinėm 
Sugaunamas, ir jis taryboj veikė 
Prieš savo Poną, Šis tatai pajuto; 
Tylėjo tris dienas; po to jam tarė: 
“Tavasis skausmas — per menka bausmė, 
Nesgi manasis — be ribų. Atmink, 
Kaip tą didingą vakarą prieš mūšį 
Abudu troškom pergalės vainiko ... 
Ir prisiekėme viens kitam išpildyt 

Po vieną norą ... Tavo jau seniai 
Išpildžiau. Tu dabar patenkink mano: 
Nusižudyk, kad man tavęs nereiktų 
Žudyti' Šis tik pabučiavo ranką 
Savajam budeliui ir nusidurė. 


ANTRASIS 


Ir jungas rodėsi lyg kiek švelnesnis, 
Kuomet dar senė, vanago akim 

Ir vyro burna, šalia jo sėdėjo ... 

Ją ištrėmė kažkur į vienuolyną, 

Prie miško, bet su iškilmėm, paguodęs, 
Jog visuomet gyvensiąs netoli. 


PIRMASIS 

Į priekaištą jos, kad nuo pat vaikystės 
Lydėjus ir patarus jam, atkirto: 

“Tik palapinių amžiuj moters gali 
Turėti balsą ... Rūmuos jos pražudo.?? 
Prieš tremtį bandžiusi paveikt sakme: 
“Tuomet tu dar gulėjai prie krūties; 
Ir štai, nuo tavo dėdės vyčių bėgant 
Su Friksu per snieguotus kalnus, 
Užpuolė mus vilkų pora. Jisai 

Nudurė vieną ir atgynė kitą, 

O aš, tave padėjus ant dar šilto 
Žvėries, tuoj šokau į pagalbą jam. 

Ir taip tu gėrei pieną su krauju. 

Iš ankšto slėnio uolose, kuriam 
Išaugai, nešdavau tave į kalnus, 


246 


Kad saulę pamatytumei, kurios 
Šviesa tau laime suteikė ir jėgą“? 

Bet jis atsakė: “Motin, visad troškai 
Man gero; šiandien nori pražūties“ — 
Ir ištrėmė. 


ANTRASIS 
Bet juk ir jis žmogus! 


VYRIAUSIAS 

Čia mums beaptariant kitų likimą, 
Mūsasis sprendžias. Šventnamiui kilniam 
Su statulom, šventom lentelėm, raštais — 
Visam brangiam senolių palikimu, 

Kurį mes saugojome ligi šiol, 


Štai gresia sugriovimas ... Visos aukos 
Ir apeigos jau atliktos. Išsemta, 
Kas buvo mūsų galioje ... Dabar 


Tegu ją saugo Amžinosios Jėgos. 


ANTRASIS 

Jo vietoje turėjusi valdyti mus 

Jauna princesė kilniai pasisiūlė 

Atlikti sunkų žygį: ji dabar 

Pas jį. Gal dar pavyks jai sugraudinti? 


PIRMASIS 

Kiek daug, jai tik pamojus, butų metę 
Turtus, gyvybe, garbę ... Štai dabar 

Ji priešo slenkstį peržengė maldauti... 


VYRIAUSIAS 
Padėkit jai, globėjai šios vietovės! 
Likimo mūsų nuosprandis arti. 


KETVIRTASIS 

(įeidamas) 

Skelbiu jums žinią: gaudžiančiais trimitais 
Jisai sutiko ją, lyg karalienę, 

Ir pakvietė prie sosto, kad išgirstų, 

Ko nori. Ji kalbėjo jam, ką jautė 

Ir ką jūs liepėte: kad jo garbė, 

Šio pastato stebuklų nepaliečiant, 

Iškiltų dar augščiau. Jisai atsakė — 

Kaip tąsyk mums, tik — palydovai teigia— 
Jo veidas švietęs ugnimi šiurpia: į 
“Esu čia siųstas fakelu ir plienu 

Jus grūdinti, ne suminkštėti pats. 

Nežinot, ko jums reikia. Jeigu jūs, 
Sunykę, nemetate to, kas žlugdo, 

Turių išplėšti pats. Taip liepia teisė.?* 

Su ašarom — jos ir šalčiausią būtų 
Paveikę, su šypsniu, kurio švelnumas, 
Sudrebino net ir senius, jinai 

Dar kartą tarė: “Pone, kaip galėčiau 

Dėl teisės ginčytis? Tačiau didybei, 


Nors jau ir viskas būtų išnaudota, 
Palieka dovana dangaus — malonė!'? 
Akimirką jis delsė — atsikvepti — 

Ir, skaisčiai vaiskias barbaro akis 
Įsmeigęs, atrėmė: “Didybei tinka 
Švelnumas su silpnais, kol nepažeidžia 
Esmės. Tai taip ir čia. Ar aš turėčiau 
Patenkint jus šia kaina? Nes kas šiandien 
Palenks mane, tasai rytoj nulauš.?? 

Ir ji, nebeišlaikiusi jo žvilgsnio, 

Iš skausmo gniuždama išslinko ... Grįžus 
Namo su palydovėm savo noru 

Apleido šį nuskurdusį pasaulį, 
Nevertinusį savo turto — jos... 


VYRIAUSIAS 

Kuomet Šiurpieji Nesuvokiamieji 
Užmiršo, tu buvai tvirtybės skydas, 
Ir mes išlaikėme varge ... Dabar, 
Kai tuo pačiu oru nebekvėpuoji, 
Štai dužta viltys ... O, Pamfilija, 
Kamieno mūsų viso rinktiniausia 
Ir tobuliausia gėle! Prieš visus 
Nuplauju šlykštų gandą, kad tu jį 


VIKTORAS VIZGIRDA 


Pamilus įžengimo dieną. Tavo 
Kilni širdis nebepakėlė gėdos, 
Jog hunui pasirodyti turėjai 
Maldaudama ir verkdama. 


KUNIGAI 
Ji rodo, 
Kaip mums reiks elgtis. 


PENKTASIS 
(įeidamas) 


Bėkit! Dumas skverbias 


Į vidų; liepsnos iš visų kampų 
Vyniojasi augštyn. 


KUNIGAI 
Šventovė dega. 


VYRIAUSIAS 


Šventovė dega. Penki šimtai metų 
Praeis, kol vėl ji prisikels nauja. 


Išvertė A. NYKA-NILIŪNAS 


PEIZAžAS BOSTONE 
(Čiurlionio Galerijos nuos.) 

LIETUVOS MEDINĖS BAZNYČIOS 


MEDŽIAGA LIETUVIŲ ARCHITEKTŪRAI PAŽINTI 


JURGIS GIMELU LS 


XVIII-XIX a. statytos Lietuvos miestelių 
ir bažnytkaimių medinės bažnyčios daugumoje 
yra tipingos tam ir senesniems laikotarpiams. 
Daugumas XIX a. pabaigos ir vėlesnių bažny- 
čių yra mažiau įdomios architektūriniu požiūriu, 
nes pamėgdžioja mūrines dažniausiai nebestilin- 
gas bažnyčias. Tik retais atvejais išliko Lietuvo- 
je XVII a. ir senesnių medinių bažnyčių, dau- 
giau ar mažiau perdirbtų beremontuojant. 


Neprieinant prie architektūrinių paminklų 
vietoje ir jų archyvų, turimomis sąlygomis gali- 
ma tik trumpai suglausti žinias, atrandamas tuo 
klausimu šykščioje literatūroje, ribotos apim- 
ties iliustracijų rinkinyje (apie 120 bažn.) ir 
seniau atliktų observacijų užrašuose. “Aidų" 
1961 m. 1 nr., pp. 27-33 straipsnyje apie lietu- 
vių varpines buvo suminėti svarbesnieji veika- 
lai, kuriuose yra žinių apie medines Lietuvos 
bažnyčias. Atskiros knygos ta tema nėra. Me- 
dinės bažnyčios skiriamos liaudies architektū- 
rai, nes jos buvo statomos paprastai gabesniųjų 
vietinių dailidžių, be architekto projekto, de- 
rinant tradicinį statybos meną su naujai išky- 
lančiais reikalavimais. Neišvengta istorinių sti- 
lių įtakos, nes Lietuvos miestuose ir stambių- 
jų žemvaldžių rezidencijose nuo pat krikščio- 
nybės įvedimo buvo mūrijamos stilingos baž- 
nyčios, pradedant gotika, beigiant klasicizmu 
ir. vėliau pasiduodant eklektizmo bangai. Visų 
laikų architektūriniai stiliai ir kai kurie eks- 
perimentai šiek tiek įtaigojo liaudies meistrus. 


Kaip matyti iš išlikusių pavyzdžių ir paly- 
ginimų kaimyninių kraštų literatūroje, seniau- 
sios lietuvių bažnyčios galėjo būti panašios į 
XV-XVII a. ūkininkų namus ir klėtis, o tie tro- 
besiai išlaikė savo pagrindinį pavidalą iki mūsų 
šimtmečio pradžios. Tačiau mūsų laikais jau ne- 
daug medinių bažnyčių išsaugojo savo senąsias 
originalines formas. Vienos pakito betaisant, ki- 
tos jau iš karto buvo statomos mūrinių bažny- 
čių pavyzdžiu. Originalių lietuviškų bažnyčių 
planas yra pailgo stačiakampio. Sienos suręstos 
iš gulsčių sienojų ir dažniausiai apmuštos len- 
tomis. Paprastos gegnių konstrukcijos stogas 
buvo dengiamas medinėmis stiegėmis, retkar- 
čiais šiaudais (pvz. Rudasos bžkm., Utenos 
aps.), ir tik atnaujinant, perdengiamas skarda. 
Pagrindinės durys esti frontono sienoje, dažnai 

su atviru prieangiu ir su kolonomis, panašiai, 
kaip prieklėtis. Šitokia architektūra yra analo- 
giška su lietuviškų svirnų vad. megaroniškuoju 
planu (pvz. kapinių koplyčios prie Pašilės, Uk- 
mergės aps., arba Rumšiškėse, Kauno aps.). Ly- 
ginant su ūkininko namu, tokių bažnytėlių sie- 
nos yra kiek augštesnės, langai didesni, vienas 
stogo galas status, antrasis nuožulnus. Viduje 
nėra nei padalinimo navomis, nei pristatytos ab- 
sidos, tik presbiterija, atitverta grotelėmis (ba- 
liustrada). Dažniausiai nėra nei nartekso (“bo- 
binčiaus") priekyje. Iš didesniųjų klėtiško fasa- 
do bažnyčių paminėtinos: Stelmužėje, Zarasų 
aps., stat. 1650; Andrioniškyje, Utenos aps.; Du- 
bingiuose ir Kurkliuose (šv. Jurgio, stat. 1700), 
abi Ukmergės aps. Jos visos pirmena klasiciz- 
mo architektūrą, bet ir senasai svirnas turi tuos 
pačius klasiškuosius — megaroniškuosius ele- 
mentus, kurių kilmė siekia priešistorinius indo- 
europiečių žemdirbių namus. 

Betiriant Lietuvos bažnyčių architektūrinę | 
raidą, reikalinga surišti ją su krikščionybės at- 
siradimu Lietuvoje. Krikšto metu svetima baž- 
nyčių architektūra galėjo ateiti visų pirma iš 
Lenkijos. Tenai, kaip ir Vokietijoje, XIV-XV a. 
viešpatavo gotinė mūro architektūra. Ji negalė- 
jo būti paprastai pervesta į kirvio technikos 
medines konstrukcijas. Nėra įrodymų, kad ta- 
da Lietuvoje būtų pasireiškusi gotika medinėse 
bažnyčiose. Tik vėliau, plačiau pasklidus pjūk- 
lui ir grąžtui, ištobulėjo medinės konstrukcijos, 
ir bažnyčios savo forma galėjo pasekti svetimai- 
siais stiliais, kurie jau ir Lietuvoje buvo įsiga- 
lėję mūro architektūroje. P. Galaunė (“Lietuvių 
liaudies menas“, 1930) atmeta ir kitą architek- 
tūrinio importo galimybę Lietuvos krikšto me- 
tu iš Rusijos ar Ukrainos, kur jau seniau buvo 
suklestėjusi medinių cerkvių statyba. Pravosla- 
vai cerkvių meistrai nebuvo priimtini katalikų 
bažnyčių statytojams Lietuvoje. Tad tenka pri- 
imti prielaidą, kad pirmųjų Lietuvos medinių 
bažnyčių architektūra rėmėsi vietine tradicine 
statyba. 


Paprastosios klėčių tipo bažnyčios neilgai ir 
nevisur tegalėjo patenkinti augančius parapijų 
reikalavimus. Krikščionybei įsigalėjus ir kata- 
likams nustelbus protestantų iškilimą, prireikė 
didesnių ir puošnesnių bažnyčių kaimiečiams, 


Pav. 1. Kapinių koply- 
čia Pašilės apyl., Uk- 
mergės apskr. Planas 
kaip klėties, šiaudinis 
stogas. 


Pav. 2. Rudasos bžkm., Utenos apskr., 
bažnytėlė su šiaudiniu stogu. Galinis 
Tasades. 


panašesnių į miestų mūrines bažnyčias. Kita me- 
dinių pastatų dažno perstatinėjimo priežastis 
buvo statybinės medžiagos nepatvarumas drėg- 
name klimate ir kenksmingame garų poveikyje 
šalčių metu. Bažnyčios turėjo būti remontuoja- 
mos, ta proga plečiamos, o kitos ir iš naujo at- 
statomos po gaisro. Pamažu kai kurių medi- 
nių bažnycių pavidalas nutolo nuo savo pir- 
mykščių formų, įgavo komplikuotesnį kryžminį 
planą, pristatytą absidą, šonines navas, fasadi- 
nius bokštus ir pagaliau barokiškus puošmenis. 
Tokios bažnyčios iš tolo atrodo apgaulingai, lyg 
jos būtų mūrinės. Ypač XIX a. atnešė daug nuo- 
stolių Lietuvos senajai bažnyčių architektūrai: 
vienos buvo. sužalotos betaisant, kitos nugriau- 
tos, neįvertinant jų meninės ir istorinės reikš- 
mės. 

Formaliniu požiūriu galima skirti penkis 
Lietuvos medinių bažnyčių tipus, kurie iš dalies 
pavaizduoja ir jų architektūrinę raidą. Dažniau- 
siai kelių tipų būdingieji požymiai jungiasi vie- 
name pastate ir sudaro komplikuotesnius vari- 
antus. 

1. tipas. Stačiakampis planas su prieangiu 
ir kolonomis, arba be prieangio. Tai klėtiška- 
sis tipas. Viršum frontono esti mažas bokš- 
telis, arba nėra jokio bokštelio. Pvz.: Rumšiš- 


kius Dzi stai 1506, 
koplyčia Alytaus aps. 

2. tipas. Kaip ir klėtiškasis tipas, tik gotiš- 
kųjų bažnyčių pavyzdžiu pristatyta pusės aš- 
tuoniakampio absida. Ji esti siauresnė už pa- 
grindinį korpusą, pvz. baziliečių bžn. Kurtuvė- 
nuose, Šiaulių aps., stat. 1758; Varėnos bžn. 
Alytaus aps. Kitų absidos yra to paties pločio, 
kaip ir patsai pastatas, pvz. Narvydžių kapinių 
koplycia Skuodo vls.; Inturkės bžkm. , Utenos 
aps., stat. XVIII a. 


3. tipas. Lotynų kryžiaus planas su skersine 
nava. Viename jos gale yra zakristija, antraja- 
me koplyčia su šoniniu altoriumi. Absida išilgi- 
nės navos gale. Lietuvoje nepasitaiko bizan- 
tinio lygiašonio kryžiaus planas. Ant stogo san- 
kryžos uždėta barokinė bonia su kryžiumi. Pvz. 
Grūšlaukio bžkm. stat. 1778 (žr. prof. S. Ko- 
lupailos fot. “Aidų" 1955 m. nr. 5) ir Beržoro 
bžkm. stat. 1746, abi Kretingos aps. 


4. tipas. Trijų išilginių navų planas su 
dviem kolonų eilėmis viduje. Stogas dar vis dviš- 
laitis, nelaužytas pagal šonines navas. Absida 
vidurinės navos gale. Tai praplėstas pilna- 
sis tipas, su mažu bokšteliu viršum frontono, 


atnaujinta 1748; Kryžių 


Pav. 3. Telšių kapinių koplyčia, nugriauta apie 1941. 
Barokinė bonia, varpas frontone. 

a 


Pav. 4. Stdos mstl., 
1770, ir varpinė. 


Mažeikių apskr., bažnyčia, statyta 


arba jau su dideliu vienu arba dviem bokštais 
ant stogo. 

5 tivas. Vienas arba du simetriški 
tai f-sa2de, pastatyti ant žemės, o ne ant 
Bokštai padalinami karnizais ir sudaro 
augštų įspūdį, kaip didžiosios varpinės. 


bokš- 
stogo. 
kelių 
PVz- 


Verpenos bžn. Raseinių aps., stat. XVII a. ir at- 
remontuota 1877 su vienu bokštu; Gruzdžių ka- 
pinių koplyčia, Šiaulių aps., stat. IX a. vid. 
(žr. fot. Aidų“ 1961 m. nr+ 1 psl+81): 

Trikampio plano bažnyčia, kaip Degučių 
bžkm. Tauragės aps., stat. 1757, tėra žinoma 
vienintelė Lietuvoje. 

Lietuviškosios bažnytėlės iš lauko atrodo 
kukliai, beveik be ornamentų. Jų grožis pasi- 
reiškia geromis masių proporcijomis, bokštų 
karnizais, šešėlių įvedimu plokštumose. Sienų 
apkalas lentomis išnaudojamas puošybai. Ven- 
giama apvalių linijų. Jos nėra natūralios me- 
dinėje konstrukcijoje. Tačiau pasitaiko apvalių 
langų absidoje arba frontone, pvz. Varnių bžn. 
Bokštų viršūnės puošiamos kalvių darbo gele- 
žiniais kryžiais, panašiais į pakelių bai kapinių 
koplytėlių viršūnes. Išlikusiųjų XVIII a. ir vė- 
lesnių bažnyčių architektūroje dažnai užtinka- 
mi pirmas ir antras tipai su žemu bokšteliu, 
organiškai įjungtu į stogą ant trapecinio fron- 
tono. Toksai bokštelis užbaigiamas barokinė 
bonia, kaip Lygumų mstl. Šiaulių aps., stat. 
1791, nugriauta 1908, arba Plungėj, stat. XVIIIa. 

Medinių bažnyčių viduje vyrauja baroki- 
niai puošmenys altoriuose, sakykloje, klausyklo- 
se, presbiterijose ir choro baliustradose. Tai yra 
liaudies meistrų nusižiūrėtas barokas iš mūro 
bažnyčių, nors ir gerokai skirtingas, nes vieton 
lipdinių drožinėjamas medis. Taip pat mėgsta- 
ma paauksavimo ir marmuro iliuzija. Kaimiš- 
kasis barokas skiria daugiau dėmesio efektui 
viduje, nei išorėje. Sienos dažytos šviesiai, pa- 
prastai viena spalva. Medinės lubos dažomos 
žydrai su aukso žvaigždėmis, pvz. Vepriuose, 


Pav. 5. Beržoro bžkm., Kre- 
tingos apskr., bažnyčia, stat. 
1746, ir varpinė. 


Pav. 6. Kabilninko msti. (buv. 
Naujasis Medilas), Švenčionių 
apskr., bažnyčia ir varpinė, 
statyta 1651 ir nugriauta apie 
190C. 


Ukmergės aps. Pasitaiko įdomių primityviškų 
freskų ir drožtinių ornamentų, pvz. Stelmužėje, 
Sedoje (Mažeikių aps., stat. 1770), Lioliuose 
(Raseinių aps., stat. 1768). Kartais lubos turi 


Pav. 7. Intrukės bažn. lubos (XVIII a.), Utenos apskr. 

padalas (Kesonus) tarp statmenai suleistų sijų, 
su reljefinėmis rozetėmis, pvz. Inturkėje. Gotiš- 
kų vitražų atgarsis pastebimas spalvotuose lan- 
gų stikluose. Choras ir vargonai iškelti į antrą- 
ji augštą, ant “viškų" prie fasadinių durų, ir 
paremti kolonų eile, kuri tuo atveju atitveria 
narteksą. Kai kur šoninių koplyčių zakristijų 
viršuje yra atitvertos galerijos Žmonėms sueiti 
arba altoriams pastatyti, pvz. Šaukėnuose, Šiau- 
lių aps., stat. XVIII a. Kaip savotiškas senųjų 
gotiškų bažnyčių prisiminimas, ties presbiterija 
užtinkama skersinė sija žemiau lubų, kaip Plun- 
gės, Skuodo ar Varnių bažnyčiose. Toji sija rei- 
kalinga skersinėms sienoms surišti, kur baigiasi 
centrinė nava ir prasideda absidos sienos. Prie 
tos sijos pritvirtinta kryžius su Nukryžiuotuo- 
ju, uždėtos statulėlės, užkabinami vainikai iškil- 
mių metu. Dar kaip architektūriškai vertingo 
interjero pavyzdžiai minėtinos Sedos, Griškabū- 
džio (Šakių aps.), Šventybrasčio (Lazdijų aps.) 
bažnyčios. | 


Lietuvos miestelių bažnyčios statomos pa- 
kilioje vietoje ir yra iš tolo matomos. Jos dc- 
minuoja miestelių kontūrą. Drauge su atskirai 
stovinčia varpine, dideliais šventoriaus me- 
džiais ir kryžiais, puošniais vartais ir mūro tvo- 
ra, tos bažnytėlės sudaro gražų ansamblį. Iš tu- 
rimųjų iliustracijų Žemaičiuose išskirtini Židi- 
kai (Mažeikių aps.), Beržoras ir Šaukėnai. La- 
bai vertingi tos rūšies architektūriniai pamink- 
lai Augštaičiuose yra Palūšė (Švenčionių aps., 
stat. 1760), Deltuva (Ukmergės aps., stat. 1752), 
Daugailiai (Utenos aps., stat. 1883). Dar pirmo 
pasaul. karo metu Lietuvoje buvo šventorių, ap- 
tvertų medinėmis sienojų tvoromis, bet netru- 

kus daugumas jų buvo pakeistos mūrinėmis. Iš- 
likusi medinių sienojų tvora yra Palūšėje. Var- 
tai esti mediniai arba mūriniai, su dekoraty- 
višku stogeliu ir dažnai su bokšteliais ir gele- 
žiniais kryžiais. 

Būtų neteisinga tvirtinti, kad čia charakte- 
rizuotos medinės bažnyčios yra vien tik Lie- 
tuvoje Matomos. Panašių buvo statoma ir kata- 
likiškuose kaimynuose, kaip Lenkijoje ir pieti- 
niuose Rytprūsiuose (Mozūruose). Detalesnis 
palyginimas nebetelpa šio straipsnio rėmuose. 
Kaip ankstyvesniame “Aidų“ straipsnyje apie 
varpines, taip ir šiame rašinyje statybų datos 
imtos iš prieinamų spausdintų šaltinių. Jos tu- 
rėtų būti patikrintos archyviniuose dokumen- 


tuose. Nėra žinoma statistika, kiek medinių 
bažnyčių yra išlikusių dabar Lietuvoje ir ko- 
kiame techniškame stovyje jos yra. Taip pat 
nežinoma, kiek jų tebėra naudojamos savo tik- 
rajai paskirčiai. 

PANAUDOTŲ ILIUSTRACIJŲ šALTINIAI: 
Pav.1. Pašilės apyl. J. Gimbuto fot. 1940. 


Pav. 2. Rudasos bžkm. J. Gimbuto fot. 1940. 
Pav. 2. Telšių kapinėse. T. Valiaus fot. prieš 1941. 


Pav.4. Seda. M. Dobužinskio pieš. iš “Nauj. Romuva", 
Kaunas 1938. 

Pav.5. Beržoras. Ad. Galdiko pav. iš "Žiburiai", Augs- 
burg 1948. 

Pav.6. Kabilninkas. A. Roemerio 1880 m. pieš. iš 


“Sztuka litewska" 1913. 
Pav.7. Inturkė. J. Lingio fot. 1939. 


ALEKSANDRAS ILJASEVIČIUS 


ETLAT EBS. T AS 


(arba: rinkėjas smulkių, gražių daiktelių) 


Lauke žiema. Tarp žibintų lakioja snaigės. 
Viengungio kambarys. Krosnelė tyliai dusauja. 
Viena kėdė. Palubėj kybo šviesi lemputė. 

Inde vanduo. Pasieny priremtas stalas. 


Išdėlioti sauslapiai. Rankoj drėgnai sušilęs 


pincetas. 


Storas, šiurkštaus popierio, senas tomas 
(ženkliukams lygint ir džiovint). 


Ilgai sėdi sulinkęs filatelistas. 
Ramu. Cigarečių dūmai pripildė palubę. 


Tylu. 


Vandenų teleškena tolių atgarsiai: 
dirbtiniai ALFABETAI: dievukų MASKĖS 
stebuklingos MAŠINOS; įvairiaspalvės Odos 
kolonijų V ARDAI ir vis: veidai, VEIDAI 
(sustingusiom išraiškom, užšalusiom akim). 


Gležnūs, šlapi ženkliukai (lyg naujagimiai) 
sušvyti skaidriom, šviežiom spalvom; 
lengvai nusvyra atsargiame pincete; 
atsidavę — išsitiesia tarp lapų pailsėti. 


Klijai nutirpo. Spaustuvė liko taip toli. 
Kelionės pabaiga (nuplautos dulkės). GALAS. 
Aistringon širdin įsmigę 


vaizdai 
spalvos 
vardai 


pamaldžiai beverčiant lapus albumo, 
tešypteli prisiminime. 

DAILININKAS 
JUSTINAS VIENOŽINSKIS 


VULR TORAS. VLZGLREDA 


Pernai liepos 31 d. 15 val. dailininkas Jus- 
tinas Vienožinskis buvo palydėtas į Antakalnio 
kapines Vilniuje. Tą vietą jis pats pasirinko 
savo amžinam poilsiui. Jis mirė 1960 m. liepos 
29 d. ir buvo pašarvuotas Lietuvos Dailininkų 
Sąjungos rūmų salėje, Kosciuškos gt. 28. 

Likimo ironija lėmė, kad didžiausia pagar- 
ba jam būtų atiduota tada, kada jis jau ramiai 
gulėjo mediniame karste. 

Salė, kurioje jis buvo pašarvotas, buvo 
labai gražiai išdekoruota. Gėlių ir vainikų bu- 
vo sunešta daugybė — karstas skendo juose. 
Nedaug teliko jo kartos draugų, bet jie visi 
susirinko atiduoti jam paskutinės pagarbos, o 
taip pat ir buvusieji jo mokiniai, kurie jį mylėjo 
ir kurie dar niekad neturėjo tokios puikios pro- 
gos tai meilei pareikšti. Prieš išnešant karstą, 
garbės sargyboje stovėjo dailininkai, o vėliau 
sekė iškilminga eisena visų, kurie tenai taip pui- 
kiai yra išmankštinti rikiuotės žygiams. 

Apie J. Vienožinskį negalima kalbėti vien 
tik kaip apie dailininką. Reikia kalbėti ir apie 
lietuvių dailę, nes jam mirus liko užverstas vie- 
nas jau užbaigtas lietuvių dailės istorijos lapas. 
Tai Nepriklausomybės laikotarpis, kurio viena 
iš ryškiausių asmenybių lietuvių dailininkų tar- 
pe ir buvo J. Vienožinskis. Asmenybė griežto, 
tiesaus žodžio ir vidinės galios. 


Vienožinskio meninė pasaulėžvalga, kurios 
jis laikėsi, jo paties žodžiais tariant, buvo tik: 
“— jausmų, sielos beribiai išgyvenimai, jei jie 
reiškiami ritmo, formos, harmonijos kontrastų, 
dinamikos ir kitų elementų bei faktorių bendra, 
taigi estetine, santvarka, jei šioji santvarka ati- 
tinka reiškiamų išgyvenimų psichiką ir jei ji 
savo estetinės išraiškos potencija sugeba žmo- 
gų priversti reiškiamiems išgyvenimams pasi- 
duoti ir pačiam juos išgyventi, nors tie išgyve- 
nimai ir būtų skaudūs. Kaipo žmogaus sielos 
išgyvenimų reiškėjas, menas negali tuo būdu 
būti skiriamas vien akiai pasigrožėti. Grožio ju- 
timas, kaipo mūsų nervų sistemos malonaus 
jaudinimo proceso pasėka, čia neturi galios — 
menas dažnai įstumia mus net į pasibaisėjimą, 
beviltišką nusiminimą ir prakeikimą. Koks žmo- 
gus, kokie jo sielos išgyvenimai, toks jo ir me- 
nas. Primityvus žmogus kūrė primityvias for- 
mas, nes jo sielos nesudėtinga struktūra tokių 
buvo reikalinga. Religinio misticizmo gadynė 
pagimdė aštrių, tiesių, vertikalinių linijų sim- 
foniją, gotiku vadinamą. Liudvikų puošnus, pra- 
bangingas, ištvirkęs, nors ir etiketo tvarkomas, 
gyvenimas davė baroko ir rokoko vingiuotas 
formas. Šių dienų choatiški, įvairių galimumų 
kupini, nepastovūs, staigūs ir dinamiški išgy- 
venimai reikalingi atitinkamų meno formų, ku- 

rios, berods, nebetelpa matomųjų ir juntamų- 
jų visatos formų ir jųjų galimumų orbitoje — 
neriasi į visiškus, perdėm choatiškus, abstrak- 
cijos beribius galimumus'"'. 

Ir toliau: “Menas, kaipo įvairių meno ele- 
mentų santvarka, yra abstraktus. Jis nepamėg- 
džioja tikrovės formų, reiškinių, išgyvenimų. 
Intuicijos ir sąmonės veiklos dėka jis skver- 

biasi į vaizduojamų kūnų ar išgyvenimų esmę 
ir kuria formas, kurių šioji esmė, siela ar jos 
idėja, yra reikalingi. Kiek toji abstrakcija yra 
tolima tikrovės formoms, tiek ji pareina nuo 
menininko dvasios kultūrinio laipsnio, uždavi- 
nių, galimumų ir visos aplinkos". 

J. Vienožinskiui menininko individualybės 
laisvė buvo brangiausia, ir jis nemaišė meno 


kokybės su srovėmis. Būdamas jautrus visam, 
kas vyko mūsų meno baruose, jis nepraleido 
nei vienos progos netaręs savo tiesaus, bekom- 
promisinio ir negailestingo kritikos žodžio ar 
džiaugsmo visam, kas buvo bloga ar gera. Jo 
kritika, gausūs raštai spaudoje ir pasisakymai 
dar ir šiandien galioja, — jie nepaseno, yra 
aktualūs ir gyvi. 


Pedagoginiai jo gabumai leido jam atsipa- 
laiduoti nuo įprastų normų, rutinos ir sausų 
teorijų. Kaip pedagogas, jis mokėjo pastebėti 
kiekvieno savo mokinio sielos savybes, išryš- 
kinti jas, atskleisti. Tuo jis yra lietuvių dailės 
didysis pedagogas, išauklėjęs jaunąją dailininkų 
kartą. 

Savo kūryboje dail. Vienožinskis buvo 
santūrus. Išauklėtas akademinėje dvasioje, bo- 
dėjosi  konservatyvizmu ir sustingimu, betgi 
nesivaikė ir paskui moderninio meno prašmat- 
numus. Sau statė tuos pačius reikalavimus, kaip 
ir kitiems. Menininko kūryba privalo išplaukti 
natūraliai iš dailininko sielos gelmių, turi ati- 
tikti jo indvidualybę, jo būdą ir prigimtį, ne- 
atsižvelgiant, kokio stiliaus, kokios krypties jo 
menas bebūtų, praeities ar dabarties, konserva- 
tyvus ar abstraktus. I gamtą jis žiūrėjo atvi- 
romis akimis, jieškodamas joje estetinio pasi- 
tenkinimo, spalvų ir linijų grožio, formų kom- 
pozicijos ir nuotaikos. 


Kūryboje jis buvo tapytojas-poetas ir sti- 
listas, pilna šių žodžių prasme. Gyvenime per- 


tekęs temperamentu ir aistra, susikaupdavo 
šventiškai nuotaikai, kai paimdavo teptuką į 
rankas. Jis nemėgo audros blaškomų debesų 


ir medžių ar ošiančio vandens. Jo peizažuose so- 
dų medžiai, dangus ir vandenys alsuoja tyla ir 
rimtimi. Tik popietinės saulės spinduliai, kar- 
tais prasiskverbę pro šakų protarpius, sudrums- 
čia pavėsius ir nudažo rausvom spalvom pievų 
pakraščius, smėlėtas pakrantes, ežerų nendres. 
Tos spalvos suteikia jo peizažams šilumos, ir iš 
jų visad dvelkia lietuviškos gamtos liūdnumas, 
pilkuma ir ramybė. 

Betgi kaip kuklus jis bebūtų spalvų gamo- 
je, savo kūryboje jis yra grynas tapytojas, ir tai 
ne varsų gausumu ar jų įtampa, bet jų dar- 
numu, jų sodrumu ir jų nuotaika. Spalvas Jus- 
tinas Vienožinskis vartoja ne jų žaismui, bet 
gamtos vizijų grožiui ir nuotaikai išreikšti. 

Turėdamas akademinį pasiruošimą piešiny- 
je, Vienožinskis buvo vienas iš stipriausių por- 
treto meistrų jo kartos lietuvių dailininkų „tar- 
pe. Čia, taip pat kaip ir peizažuose, jis nesivai- 
kė saloninės mados, kas dažnai šio žanro tapy- 
boje reikalaujama. Portrete, kaip ir peizaže ar 
natiurmorte, jis sprendė tas pačias kompozici- 


jos, spalvų ir formų problemas. Visad papras- 
Ciausiomis priemonėmis stengėsi išlaikyti pa- 
veikslo visumą, itin pabrėždamas vaizduojamo 
asmens charakteringus bruožus, jų veidų psicho- 
loginę išraišką. Jo portretų kompozicija taip pat 
labai sintetinė ir idiliškai rami. 

Jo gyvenimas buvo platus, kaip ir jo pa- 
žiūros. Gimė 1886 m. birželio 29 d. Mataučiznos 
vienk., Obelių valsčiuj, Rokiškio ap. 1898 m. į- 
stoja į Mintaujos gimnaziją. Kaip “maištinin- 
kas" išmetamas iš 4 klasės. Toliau mokslus tę- 
sia Maskvoje Paršino gimnazijoje ir Juchne- 
vičiaus tapybos studijoje. 


1905 m. grįžta Lietuvon, dalyvauja revo- 
liuciniame judėjime, suimamas ir nuteisiamas 
3 m. tvirtovės. Kalinamas Kauno ir Vilniaus Lu- 
kiškio kalėjimuose. 

Negalėdamas gauti politinės ištikimybės liu- 
dijimo, neranda vietos Rusijos augštosiose mo- 
kyklose. 1908 m. nelegaliai pereina Austro- 
Vengrijos imperijos sieną ir priimamas į Kro- 
kuvos Imperatorišką Dailės Akademiją. Čia 
gauna 2 pagyrimo lapus, 3 medalius, 5 kartus 
siunčiamas į įvairias šalis peizažo studijuoti, lan- 
ko Vienos, Pragos, Budapešto muziejus, kauja- 
si dvikovoje dėl meilės. 

Gavęs diplomą ir dailininko vardą, grįžta 
Lietuvon 1914 m. 1918 m. jam pavedama orga- 
nizuoti ir vadovauti Rokiškio gimnazijai, regis- 
truoti ir globoti meno turtus apskrities dvaruo- 
se. 1919 m. dėsto ir eina direktoriaus pareigas 
Rokiškio ir Zarasų gimnazijose. 


1920 m. jam pavedama organizuoti paišy- 
bos kursus Vilniuje. Želigovskiui užėmus Vil- 
nių, darbą nutraukia. Tų pačių metų rudenį 
Kaune įsteigia Paišybos Kursus. Pradžioje vie- 
nas eina direktoriaus, dėstytojo ir sargo parei- 
gas. Kelių metų būvyje, perorganizavęs tuos 
kursus, įsteigia pirmąją Lietuvos meno mokyk- 
lą Kaune. Paruošia tos mokyklos įstatymą, gi- 
na jį Seime, važinėja užsienin susipažinti su 
meno mokyklų programomis ir dėstymo meto- 
dais. 

1922 m., statant mokyklos rūmus, kovojo 
su policija ir Krašto Apsaugos ministerija dėl 
sklypo Žaliakalnio forte, mokinių talkininkauja- 
mas krauja plytas į sunkvežimus iš senos su- 
griautos rusų tvirtovės. 

1920-1924 m. pirmininkauja Čiurlionio Ga- 
lerijos komisijai, tuo prisidėdamas prie Kauno 
dailės muziejaus įkūrimo. 1920-1924 m. aktyviai 
reiškiasi Lietuvių Meno Kūrėjų Draugijos veik- 
loje. Iki 1924 m. eina Meno mokyklos direkto- 
riaus pareigas. Nesutikęs su Švietimo ministe- 
rijos vedama politika, iš tų pareigų pasitrau- 
kia, pasilikdamas vien dėstytoju. 

1926 m. 
meno tarėju. 


skiriamas 


Švietimo ministerijos 
Suorganizuoja prie ministerijos 
Meno Tarybą visų meno šakų veiklai koordi- 
nuoti. 


1927 m. pabaigoje vėl buvo iškelta Vie- 
nožinskio kandidatūra į Meno mokyklos direk- 
torius. Bet švietimo ministeris su tuo nesutiko. 
Ir kai Vienoštinskis dar buvo nušalintas nuo pai- 
šybos dėstymo augštajame skyriuje, kilo moki- 
nių protestai, susirėmimai su mokytojais, mo- 
kinių šalinimas iš mokyklos, areštai, visuotinis 
streikas. Ryšium su šia "revoliucija" jis atlei- 
džiamas iš pareigų ir ištremiamas iš Kauno. 


1930 m. J. Vienožinskis įsteigia Kaune sa- 
vo privačią tapybos studiją, kur mokosi dalis 
iš Kauno meno mokyklos už streiką pašalintų 

mokinių. 1932 m. dėl finansinių sunkumų stu- 
dija likviduojama, ir Vienožinskis išvyksta dės- 
tyti paišybos į Zarasų gimnaziją. 1934 m. or- 
ganizuoja Lietuvos Dailininkų Sąjungą ir išren- 
kamas jos pirmuoju pirmininku. 1936 m. Švie- 
timo ministerijos vėl pakviečiamas dėstytoju į 
Kauno Meno mokyklą. 

1940 m. perkeliamas Vilniaus dailės mokyk- 
lon tapybos studijai vadovauti, kur dirbo iki 
1946 m. pabaigos. Tais pat metais suteikiamas 
jam mokslinis profesoriaus laipsnis. 1947 m. jam 
skiriama pensija iki gyvos galvos. Tačiau ga- 
vęs šį paskutinį atpildą iš darbdavių, nesugeba 
prisitaikyti partijos linijai, apkaltinamas for- 
malizmu, ir 1949 m. pensija jam atimama. 1949 


m. pripažintas nedarbingu invalidu iki gyvos 
galvos. 


PASIUNTINYS 


NELE MAZALAITĖ 


Pasibeldimas jam pasirodė per ankstybas, 
ir kai metė akį į laikrodį, pamatė, kad dar pora 
valandų iki sutarto laiko. Jis nustebo, ir kaž- 
kur prie kojų padų pajuto nerimą: baimė lipo 
lyg perkūnas laidininku, tiktai augštyn, ir pa- 
galiau užgniaužė kvapą — argi jam vistiek ne- 
patiki? Ar mano, kad susvyruos atvežti laikų? 
Ar nori, kad po jų akimis rašytų raportą? —Jis 
uždėjo rankas ant popierių: jam pasirodė, kad 
jie gali staiga pabėgti, su visom brangiom ži- 
niom, ir jis pasijuto labai netvirtas, labiau ne- 
gu prieš keletą sekundžių manėsi esąs galingas. 


Krumplių dūžiai pasikartojo — ženklas te- 
žinomas tiktai jam ir keliems, kuriems tikrai 
reikėjo atidaryti — jis pakilo ir atstūmė durų 
skląstį. 


Ir sustingo. 

Per vieną akimojų jis buvo pavirtęs gruo- 
du, jo ausys buvo trapios, kaip ledo varvekliai, 
jos stačiai trupėjo nuo to garso, kai jo dantys 
susidaužė vieni su kitais keletą kartų. Jis no- 
rėjo užsimerkti, tačiau blakstienos dūrė, kaip 
akuotai, jis vos nešaukė — jis negalėjo nieko ki- 
to, tiktai žiūrėti, nejudėdamas. 

— Ar nepažįsti savo tėvo? — tarė svečias. 
Jo akys buvo labai šviesios ir balsas minkštas, 
toks, kuris glosto, tačiau gali ir sužeisti — ir 
dabar žeidė. — Tu tebegyveni mūsų troboje, — 
tarė jis vėl, — tu užėmei ją vienas pats. Ar tu 
sutelpi visas? Ar tu pripildai ją visą? — Ir 
pasakė labai švelniai: — Kodėl tu nekvieti ma- 
nęs į vidų? 

Jis (geriau, kad tokie nebūtų krikštyti, už- 
tatai nevadinsim jo, nevertojo, šventojo vardu) 
— jis, kuris neseniai buvo rašęs, tylėjo; jo bur- 
noje liežuvis buvo kaip peilis; jis juto, jog net 
vienas žodis gali jį persmeigti, tačiau jis ne- 
pajėgė užstoti durų — tėvas praėjo pro šalį, 
truputį paliesdamas jį. Jis tebestovėjo nusisu- 
kęs į atidarų durų pusę, jis tetroško, kad galė- 
tų pajudėti iš vietos ir išbėgti, ir ūmai atsiminė 
savo raportą: šita baimė buvo stipresnė, ji atgai- 
vino savo tarną — pora šuolių jis prišoko 
prie stalo, ir užgulė delnais ant popierių. 

Tas gi, kuris atėjo, nesiekė paimti popierių, 
nei pažvelgti į juos — jis žiūrėjo į šautuvą, pa- 
guldytą ant stalo, šalia rašalinės, po pat ra- 
šiusio ranka. Jis pasakė: 


— Tu gavai ir mano šautuvą. Neliesk jo 
daugiau, sakau, jis gali būti pavojingas. 

Viena ranka to, kuris dabar savinosi šau- 
tuvą, atšoko nuo popierių ir norėjo nustverti 
ginklą, tačiau pakibo neprisitikus. Bet jis jau 
galėjo prabilti: 

— Šautuvas geras, jis nesurūdijo, jis gina 
mane. 

— Jis gali atsisukti prieš tave, — tarė sve- 
čias, — taip bus, jeigu tu norėsi. Juk tu žinai, 
kad žmogus pats sau daug padaro. —Ir ūmai 
jo balsas pasidarė rūstus: —Kaip tu apkaltinai 
senąjį Izidorių? Visą amžių jis buvo kumetis, 
jis dirbo ir skurdo, kaip tu atradai, kaip tu 
pritaikinai jam kaltę? 

— Jis vogė valdžios turtą, — atsakė tas, 
kuris buvo klausiamas. Dabar jo liežuvis atsiri- 
šo, ir jo mintys sukosi, kaip malūno sparnai 
vėtroje, jis galvojo, kiek turi laiko, ir ką da- 
rys. — Senis net nepristatinėjo duoklės! 

— Tu kalbi už savo poną, kaip tikras sa- 
vo lakintojo išlaikytinis. Iš darželio, tokio ma- 
žo, kaip pirštinės lopas, Izidorius šelpė dar var- 
gesnius už save, ir tu jį išdavei meluodamas. 
Nes kartą jis buvo pasakęs, kai kiti girdėjo, jog 
šuo negeistų tokio galo, kaip tu gausi. Jis kal- 
bėjo, kad gyvulys yra laimingesnis dvėsdamas 
— jis neturi sielos, kuri paklius velniui, ir tu 


papildei savo duoklę Pragarui. Du, — tarė tė- 
vas ir užlenkė vienos rankos pirštą, praleisda- 
mas nykštį, — ir pakartojo: — Du — Ir pa- 
klausė: 


— Sena koplytėlė, ta, kuri stovėjo prie už- 
sukimo į kaimą. Ir Maro kapinėse tas vienas 
kryžius, prasimušęs pro metų metus, kietas, 
kaip akmuo. Ir vidury miško, ant partizano ka- 
po, naktį išdygo kryželis, vos matomas, kaip 
čiobrelis. Kas sunaikino juos visus? 

— Bet juk buvo įsakyta! Ir visi kiti kaime 
buvo bailiai, visoj parapijoj bailiai, paskučiau- 
si nevykėliai. Ar sakysi, kad ir tai buvo nusi- 
kaltimas, išrauti tris medines rakštis? — Tas, 
kuris atsakinėjo, dabar buvo visai įsidrąsinęs ir 
beveik įžūlus, jį net pradėjo imti juokas. 

Tėvas užlenkė trečią pirštą. 

— Pirmą dieną, — prabilo jis, — pirmą, 
kai tu pasisavinai šitą mūsų trobą, tu suplėšei 
ir sutrypei šventųjų paveikslus, kurie buvo gy- 
venę ant sienų ir žmonių širdyse per kelias kar- 

tas. Ir pasikabinai štai tuos, rusiškų pavergėjų 
pavidalus. Kas atsitiko kaimynei, kuri atėjo pa- 
gailėti tavęs, praradusio motiną? Ji atnešė tau 
valgio abiejose rankose — tau, kurį tarė apim- 
tą sielvarto, ir ji sudejavo iš visos širdies, pa- 
mačius tavo darbą: — “Ar nė Dievo nebijai, 
vaike, juk perkūnas gali trenkti į tuos balvonus 
šventųjų vieton padėtus?" — Kas atsitiko jai? 

— Tikra begalvė: kambarys buvo pilnas 
žmonių, kaip aš galėjau leisti įžeisti partijos 
vadus? Pagal jos kaltę bausmė tebuvo maža. 


— Tu pasakei: — “Tai mano dievai,' — tu 
pasakei apie bolševikus, ir dėl tavo skundo mo- 
teris iki šios dienos tebėra kalėjime. — Ir tė- 


vas užlenkė ketvirtą pirštą. 

— Tavo krikšto motina buvo išvežta į Sibi- 
rą. Ar neištempėte jos vyrą, karščiuojantį, ligo- 
nį, iš patalo? Tu buvai su tais, kurie vykdė iš- 
trėmimą. 

— Bet ne aš padariau, kad juos išvežtų! 

— Ar gailies, kad ne tu? Kai ligonį dėjot į 
vežimą, tu ištraukei iš jo kišenės laikrodį, didelį, 
auksinį, jo sunkiai užsidirbtą svetimos šalies 
kasyklose. Tuo laikrodžiu būtų buvę nupirkti 
vaistai, tavo krikšto motinos vyras būtų išlikęs 
gyvas. Aš girdžiu taksėjimą tavo kišenėj. —Penk- 
tas pirštas buvo užlenktas. 

— Kas ištiko Jievą? — tarė tėvas. Ir tas, 
kuris dabar klausėsi labai neatidžiai, ir atsaki- 
nėjo prisiversdamas, nuolatos žvilgčiojo į laik- 
rodį ant sienos, jis nebeišsiėmė ano iš kišenės, 
— nusijuokė: 

— O, ta paleistuvė? Net prie šitos santvar- 
kos negalima iš karto išnaikinti tokio pūvančio 
elemento! 

— Ji buvo labai jauna, kai prieš ketverius 
metus ją suvedžiojai, grasinimu, jog nukentės 
visi jos namiškiai, jeigu nepasiduos tau. Ji kren- 
ta ne dėl to, kad norėjo, bet, kad buvo pa- 
stumta, ir tu žinai, kad tiktai tavo doros vy- 
rai tegali šitaip sunaikinti moterį. 

Tėvas suglaudė abiejų rankų delnus, jie, at- 
rodo, suaugo, ir jis nenorėjo jų praskleisti, ta- 
čiau pamažu ir sunkiai atplėšė, ir ten, kur vie- 
nos rankos pirštų skaičiavimas pasibaigė, pra- 
sidėjo antrojoje. 

— Kaip tu taip ilgai sugebėjai apgaudinėti 
Steponą? Nuo pačios vaikystės? Kada tu buvai 
vadovas ir globėjas? Ar prisimetinėjai ir tada? 
Ar pavydėjai, kad jis išliko švarus, nors ėjo 
paskui tave per balas: tu padarei jį komjaunuo- 
liu, bet žmogum jis pats pasiliko. Kada jis pra- 
dėjo praregėti? Tačiau tu neleidai, nė — tu 
papūtei miglą, kaip migdantį garą, tu pamažu 
vyniojai kamuolį iki pat jo širdies, kol jis vėl 
buvo pagautas tavo bičiulystės. Jis išpažino, 

kaip jį kankina vergija, jis išsitarė savo troš- 
kimą, kad jūs abu — taip, ir tu, — pasitrauk- 
tumėt prie tų, kurie kovoja už laisvę. Ir tada 
jis pamatė tavo veidą — tikrą. Ir pavadino ta- 
ve vardu — tikru. Jis pažino, kad tu jį išduosi. 
Jūs buvote vieni du, jūs vaikštinėjote miško 
pakraštyje. Ar tu bijojai prarasti savo netik- 
rą atvaizdą vienintelio draugo širdyje, ar tu ne- 
apkentei jo nekaltumo? Smūgis į paširdžius bu- 
vo pasalūniškas ir ūmas, ir pribaigei jį akme- 
niu. Ir pametei. Ir kai jis buvo surastas, tu bu- 
vai pirmas, kuris šaukė keršto už nužudytą bi- 
čiulį, už kritusį komjaunuolį; tu keikei ir gramz- 
dinai partizanus. 

— Niekas nežino to! — sušuko tas, kuris 
girdėjo, jis atkėlė rankas nuo raporto ir abiem 
šluostėsi kaktą, prakaituojančią ir šaltą, tokią 
šaltą, kad tuojau atitraukė savo plaštaką. Ir kar- 
tojo: — Niekas nežino, niekas nežino. 

— Dievas. — Ir dar vienas pirštas buvo 
užlenktas. Ir vėl pasigirdo balsas, ramus ir 
minkštas: 

— Naujajį mokytoją tebuvai sutikęs po- 
rą kartų, tu tikrai nežinojai, kaip jis sugeba 
dirbti, ir tikrai žinojai, kad jis nedaro to, kuo 
jį įskundei. 

— Jis susitikinėdavo su banditais! — su- 
šuko tas, kuriam tai buvo sakoma, o ramus bal- 
sas kalbėjo: 

— Tiktai sapnuose jis tegalėjo regėti par- 
tizanus, jis buvo labai kuklus ir nedrąsus žmo- 
gus, jis tenorėjo tiktai gyventi ir išlikti tik- 
resniems laikams. Kaip jis galėjo įrodyti, kad 
nenusikalto, jeigu iš viso nebuvo nusikaltimo? 
Kas galėjo liudyti, kad nesusitinka su juo 
prie raisto, jeigu jis nebuvo išviso buvęs toje 
vietoje, ir niekas jo nelaukė? Tu geidei jo žmo- 
nos, tu norėjai nušalinti jį — tau pavyko. 

Aštuntas pirštas buvo užlenktas. 

— Tačiau tau nepavyko — tu nesugundei 
nei įgąsdinai Zuzanos, ji spjovė tau į veidą, kai 
norėjai bučiuoti, ji draskė tau akis, kai mėgi- 
nai apkabinti, ji per visą žemę šaukė, kad tu 
esi niekšas ir parsidavėlis, ji žinojo, kad jos vy- 
ras nekaltas, ir kad tu pražudei jį. Bet kaip 
ji galėjo kovoti su milijonais rusų ir tavim, kas 
ją išdrįso ginti? Ji buvo, kaip mūsų žemė, už- 
miršta pasaulio. Viešpats gailestingas, Jis žino, 
kad ji nusižudė siaubo nugalėta. 

Tėvas užlenkė nykštį, ir tas, kuris regėjo, 
buvo nustebintas: kodėl praleido vieną pirštą? 
Tą, kuriuo paspaudžiama šautuvo gaidukas — 
staiga pagalvojo, ir ėmė viena akimi stebėti 
ginklą. 

Ir tėvas paklausė liūdnai: 

— Ar tu gali užmigti, po to, kai motinos 
nebėra? 


VIKTORAS 


VIZGIRDA 


Tas, kurio klausė, buvo taip nustebintas, 
kad kalba pasikeitė, jis vėl atsigavo ir šiurkš- 
čiai atkirto: 

— Kodėl man nemiegoti? 

— Ir tu geri vandenį, tu valgai duoną, ne- 
užspringdamas? 

— Kodėl man springti? 

— Ir tu nešauki per miegą? Ir tu nesmau- 
gi pats savęs? Ir tu neiškrenti iš lovos, kai per 
miegą bėgi ir esi pavytas? Ir tave neprikelia laik- 
rodis, daužydamas per galvą? Ir tavo širdis ne- 
apkursta, kai dieną nešioji jį arti krūtinės ki- 
šenėj? Ir tu nemazgoji rankų, kiek tik kur ma- 
tai vandenį? Ir kai pakeli akmenį, kai užmini 
jį, jis nedegina? 


AlKšTĖ TIES BAŽNYčIA 
(Prof. V. Vitkaus nuos.) 


— Ne! — sušuko tas, kuris klausėsi, ir 
liūdnas balsas klausė: 

— Ir nenori šaukti ir išpažinti, kad apgai- 
lėtum ir būtum išrištas? Ir negalvoji niekuo- 
met apie save ir tokius pat, kad žmogus yra 
labai didelis, jis yra laisvas: kad tiktai terei- 
kėjo kiekvienam nepalinkti, ir niekas nesulau- 
žys? Kad jeigu nė vieno mūsų žemėje, ir kito- 
se taip pat pavergtose, nė vieno savo nebūtų 
rusų pusėje, nė vieno komunisto, nė vieno išda- 
viko, nė vieno pataikūno — ar nebūtų kitoks 
visas pasaulis ir jo byla? Kaip žinotų užpuoli- 
kas ką kišti į kalėjimus, ką išvežti, ką sušaudyti, 
įeigų nebūtų savųjų Judų? Ar išdrįstų, net ir 
rusas, ar pajėgtų išnaikinti visą tautą, daugybę 

tautų? Tu žinai, kad ne. Tu žinai, kad vienas 
žmogus, kad kiekvienas pavienis yra svarbus. 
Ar negalvojai to? 

— Ne, ne! — visa jėga sušuko tas, kuriam 
buvo kalbama, ir abiem akimis žiūrėjo į šau- 
tuvą. 


= Matai, — bė zalo liudnai tarė“ tevas, — 
aš buvau siųstas su žinia tau, gal tai yra moti- 
nos nuopelnai, — su žinia, kad gali būti išgel- 


bėtas. Gali. Dar gali. Šventose Knygose sako- 
ma, jog tiktai velnias nebeturi vilties. Jūs, puo- 
lusieji, galit atsikelti, jūs galit susigrąžinti 
krikšto vardą — tu gali būti išgelbėtas, jeig 
nori. 
— Ne, — sušuko dar kartą tas, kuriam bu- 
vo kalbama. 
“Aš atėjau su žinia, sakau, — kalba tė- 
vas, — su žinia: visoks ilgis nutrūksta, visoks 
tūris yra pripildomas. Kodėl tu vadovauji, kodėl 
tu pats pasisiūlei dar naujam nedorumui? Tu 
žinai, kad tai, ką vadinat draugiškais teismais, 
yra išdavikų kolektyvas. Atsisakyk. Jeigu tu 
pajieškosi savyje, atrasi vieną smėlio grūdą 
žmogiškumo, norėk — jis paaugs į kalną, kuris 
tave užstos, išdrįsk — būsi išgelbėtas. Nebaik 
šio darbo: sunaikink raportą. Tu esi atėmęs 
daugeliui daug, ir dabar rengiesi visai bend- 
ruomenei, visai parapijai atimti viską — pa- 
ramą ir jėgą, bažnyčią. Klebonas neslepia baž- 
nyčios prieangyje ginklo, kaip rašai skunde; jūs 
susitarėte gudriai: kad paslėpsi savo šautuvą, 
ir jis bus rastas prie liudininkų. Ir bažnyčia 
bus uždaryta, ir klebonas bus išvežtas. Ir tu 
gausi atgal savo šautuvą. Nevežk jo, sakau — 
jis pavojingas. Ir nevežk popierių, jie yra toks 
pat pavojus, kaip ginklas. Tu negailėjai kitų— 
pagailėk savęs. Aš atnešiau tau žinią — tėvas 
iškėlė delnus, — žmogus teturi dešimtį pirštų. 


Tas, kuriam buvo kalbama, palinko visu 
kūnu per stalą ir stvėrė šautuvą, visa jėga jis 
trenkė tėvui per galvą, ir dar kartą, ir dar, ir 
begales. Nors jam atrodė, kad jis skaičiuoja ir 
teikia smūgį tiktai už kiekvieną iškeltą pirštą, 
tačiau tai buvo melas, kad tėra jų dešimts; jis 
gali smogti šimtais užsimojimų, ir niekuomet jis 
nebuvo buvęs toks tvirtas: kiekvienas dauži- 
mas galėjo iš karto užmušti stipriausią vyrą, o 
šitą vieną ir nebejauną — suplakė, kaip kalnų 
griūtis. 

Vasaros naktis šviesi ir lengva, prismaigs- 
tyta kvepėjimų ir mažų vėjų, buvo matoma 
kiekvienam, kas norėjo, tačiau jis tegeidė būti 
vietoje ir baigti darbą. Šeši kilometrai dabar 
atrodė toks ilgas, nenuvažiuojamai ilgas kelias, 
jis leido mašiną visu greičiu, taip greitai, kad 
nereikėjo nė galvoti apie nieką, tiktai skubėti. 

Blanki pradžia aušros ir miestelio pasirodė 
tuo pačiu metu. Toje šviesoje jis pirmiausia 
pamatė bažnyčios bokštus. Ir tuojau pamatė 
nuo miestelio ateinančią figūrą. — Kaip jie 
nekantrauja, galvojo jis, — partija visada pil- 
na įtarimų, net ir labai ištikimus ji palydi ir 
pasitinka, kaip jį dabar. Jis dar smarkiau už- 
gulė motociklą. 

Ir išgirdo: 

— Neskubėk, sustok, tu dar gali išsigelbė- 
ti. 

Jis vos susivaldė, nenuvirtęs su mašina į 
griovį: šalimais stovėjo tėvas. Motociklininkas 
regėjo šviesias akis ir baltą veidą, ir jame nebu- 
vo kraujo nė dėmės, ir galvoje nebuvo paliesta 
nė plaukas. 

— Juk aš užmušiau tave! — sušuko dre- 
bėdamas, — aš nužudžiau tave du kartus! 

Tėvas užlenkė nykštį, kurį buvo pralei- 
dęs, ir žiūrėjo liūdnas, ir jo šviesios akys švi- 
tėjo, kaip ašaros. ; 

— Du kartus nužudžiau! — šaukė tas, ku- 
ris buvo važiavęs: visas rytas, visas kelias, visa 
pamiškė skambėjo. — Aš, aš užvedžiau rusus į 
partizanų būstinę, aš nežinojau, kad tu tebu- 
vai ten vienas — menkas grobis. Aš negalėjau 
sulaikyti motinos, kad ji nekristų prie tavo ko- 
jų rinkoje, ji prisipažino prie tavo lavono, ji 
ir mirė vietoje. Man buvo vargas, kol pasiteisi- 
nau partijoje. Ne, ne! nebuvo vargo — jie ži- 
nojo, kad aš parodžiau kur—jie man atidavė 
ir tavo šautuvą. Kaip tu esi čia, kaip tu gali 
būti — aš nužudžiau tave du kartus! 


— Jeigu mūsų Viešpats prisikėlė — aš 
negaliu mirti. — Tarė tėvas, ir balsas jo buvo 
geras ir meilus ir liūdnas. — Aš atnešų tau 
žinią: tu gali būti išgelbėtas — tu tikrai gali, tu 


prisipažinai pirmą kartą prie kaltės, tu gali at- 
siteisti. Tu gali būti išgelbėtas, skubėk, kol ne- 
prisiartins tas, kuris tavęs tykojo visą laiką. 

Aušra skaistėjo, viskas matėsi joje—ir tėvo 
šviesios akys, ir bažnyčios bokštai, ir medžių 
žalumas, ir kelias. Ir artėjanti figūra: ji dar 
vilkėjo ruso uniformą, tačiau neslėpė savo tikro 
pavidalo. Ji artėjo ir augo. 


— Tu dar gali išsigelbėti, sūnau, —su- 
šnibždėjo tėvas, ir sūnus sušuko: 
— Nenoriu! 


Tebesėdėdamas ant motociklo, nuleistomis 
į šonus kojomis, jis atrėmė ant žemės šautuvą 
ir padėjo ant vamzdžio savo smakrą, bet jis ne- 
galėjo pasiekti iššauti. 

Uniformuotoji figūra, didelė ir juoda, pri- 
siartino, ji sulenkė motociklininko nugarą, pa- 
ėmė jo pirštą dešiniosios rankos, pirmąjį po 
nykščio, priglaudė prie šautuvo gaiduko ir 
padėjo paspausti. 


SALOMEJA NERIS 


DR. JONAS GRINIUS 


(Pabaiga) 


Prisiminus Palangą, kur buvo pasišlykštėju- 
si moterų kūnais ir tuo atžvilgiu pritarus Scho- 
penhaueriui, Panevėžy ji džiaugiasi, prisiminusi 
jaunas dienas prie jūros, kai ios gimnazijos drau- 
gas S. Balsys pasakė jai pirmą savo prisipaži- 
nimą meilėje (1935.III.6). Per radiją išklausiu- 
si Beethoveno sonatos ir jo laiško “nemirtingai 
mylimajai“, S. Nėris prisimena prof. J. Eretą, 
dėl kurio anksčiau buvo kentėjusi, bet kuris ją 
buvo supažindinęs su šiuo muzikos genijum. 
Poetė neberūstauja, nes 1935 m. rudenį ją buvo 
aplankiusi meilė: “Taip netikėtai, taip staiga 
— kaip žaibas nukrito meilė. Vėl meilė... To- 
kia nelaukta, tokia skaisti, graži", rašė S. Nėris 
savo dienorašty 1935.XI.11. Tada ją buvo pami- 
lęs praktiškas, ramus, tiesus žmogus, skulpto- 
rius B. Bučas, kuris netrukus pažadėjo poetę 
vesti ir savo žodį ištesėjo. Dėl meilės būsimam 
savo “ponui vyrui“ buvusi maištininkė prieš 
“žalti"" Schopenhauerį pakartojo priešinga kryp- 
timi tai, kas jos gyvenime vyko 1927-30 me- 
tais. Kaip tada jos nepasisekimai meilėje buvo 
nemažai prisidėję prie jos protestuojančio šuo- 
lio į kovotojos įsivaizdavimą socialistų eilėse, 
taip laiminga meilė poetei padėjo sugrįžti į pu- 
siausvyrą, pereiti “lūžtantį ledą“ į neforsuotą 
poeziją ir iš dalies į svajingą jaunystės pasau- 
lėvaizdį. Tariamai kairi socialistė, ji nebenorėjo 
pripažinti materializmo, nes jai ateidavo min- 
tis, kad “kažkas dar lieka be medžiagos. Žmo- 
gus nori, kad liktų, kad liktų jo asmenybė, jo 
individualybė nemirtinga. Nemirtingoji siela“ 
(1935.XI.24). S. Nėris tada taip pat pradėjo 
prieštarauti realizmui poezijoj. Socialistinio re- 
alizmo šalininkus ir realistinių požiūrių kriti- 
simbolizmo 


kus, kurie jai priekaištavo dėl 
bei patarinėjo vaizduoti realų gyvenimą, 
poetė ironiškai išvadino dėdėmis, replikuo- 


dama jiems atskiru eilėraščiu "Dėdės". Kiek 
tai lietė jos įgimtą talentą, S. Nėris prisi- 
pažino: “Negaliu padaryti iš savęs realistės, 
romantike ir mirsiu“ (1935.XI.24). 

Savo meilės nuotaikoj dažnai galvodama 
apie mirtį ir nemarybę bei svajodama apie savo 
eilėraščių būsimą ciklą, S. Nėris norėjo jį pa- 
vadinti “Heroica" (priešingai negu “galingos 
moters“ lūžtantį ledą), tačiau herojizmo pa- 


vyzdžių jieško ne grynuose politikuose — ne 
Markse, Plechanove, Lenine ir ne keturiuose su- 
šaudytuose komunistuose, apie kuriuos prieš po- 


rą metų ji mėgino eiliuoti, — bet meno asme- 
nybėse: “Čiurlionio vizijos, Wagnerio muzikos 
gotika, Ničės kliedėjimai — heroizmo kelias. 
Kai pagalvoji — gyvenimą, jo pažangą kuria 


ne gyvieji, o mirusieji, savo didvyriška mirti- 
mi pasidarę nemirtingi, jie veda tuos būrius, 
tas procesijas, jie kursto krūtinėse neramią ug- 
nį“. Nors čia S. Nėris tarp herojiškų asmenybių 
nemini Beethoveno, tačiau jis poetei yra tikra- 
sis genijus ir herojus. Per radiją išklausius jo 
IX simfoniją, ji rašė: “O, nemirtingas genijau, 
koks menininkas gali tau prilygti šiame pasau- 
lyje? Juk už tavo tą vieną kūrinį galima atiduo- 
ti gyvenimą. Ką reiškia žmogaus gyvenimas 
prieš džiaugsmo simfoniją visai žmonijai, vi- 
siems amžiams. Sudedi rankas didžioj ekstazėj 
ir meldiesi džiaugsmui, nepasiekiamam, tolimam, 
šios ašarų pakalnės klajūno tikslui... Stovi 
man akyse vaizdas, kaip Weimare pasitiko va- 
žiuojantį hercogą didysis Goethe ir dieviškasis 
Beethovenas. Goethe sulinko priešais žemišką 
valdovą, o Beethovenas nelinko prieš nieką“ 
(19352612)2 


Taigi 1935 m. pabaigoje poetę pradėjo lan- 
kyti beveik tokios pat sparnuotos susižavėjimo 
mintys, kokios ją lankė 1926-28 m., įsimylėji- 
mų metais. Prabilo joje vėl iš prigimties krikš- 
čioniška siela su nemarybės ilgesiu. Tik nema- 
rybę ji tada svajojo pasiekti daugiausia savo li- 
teratūriniu talentu, kuriuo ji stipriai tiki, kaip 
ir jaunystės metais ir beveik naiviai džiaugias 
jo kiekvienu ryškesniu pasireiškimu: “Tą dieną, 
kada parašau vykusį eilėraštį, — man būna la- 
bai linksma. Aš džiaugiuosi tarsi karžygys, pa- 
ėmęs priešo tvirtovę“. O nemarybės ilgesio gal 
niekada anksčiau S. Nėris nebuvo taip ryškiai 
pabrėžusi, kaip tada rašydama: “Kad bent galė- 
čiau palikti ką nors gražaus, reikalingo, amži- 
no... Sau nieko, nieko nenoriu... Net meilės 
atsisakyčiau ... ir garbės — visko. Tik trokštu 
nemirtingumo" (1935.XII.15). 


Herojizmo ir nemarybės vargšė Salomėja 
troško “Be bažnyčios, be altorių". Gal dar savo 

sužadėtinio B. Bučo ta pačia prasme veikiama, 
ji susituokė su juo civiliškai Paryžiuje 1936 m. 
gruodžio 12 d. Tačiau šis civilinis aktas, be Baž- 
nyčios palaiminimo, atrodo, poetei kėlė neramu- 
mą, nes būdama nėščia, ji mąstė apie pavainikio 
vaiko dalią, apie tėvo prakeikimą dukteriai dėl 
prietarų, kaip liudija eilėraščiai iš 1937 metų. 
Nors ten (“Prakeikime") ji vaizduoja merginą 
išdidžią, neprašančią savo tėvo atleidimo ir iš- 
einančią į audringą juodą naktį, tačiau šitokios 
dramatiškos temos iškilimas neatrodo atsitikti- 
nis, turint galvoj, kad katalikiškai išauklėta S. 
Nėris tada laukė kūdikio be Bažnyčios palaimi- 
nimo. Tas eilėraštis kaip tik galėjo reikšti mė- 
ginimą nutildyti savo sąžinės priekaištą ar abę- 
jones. 


Sugrįžusi iš Paryžiaus į Lietuvą, S. Nėris 
vėl pradėjo dirbti mokytojos darbą Kaune, pa- 
gimdė sūnų, 1938 m. išleido eilėraščių rinkinį 
“Diemedžiu žydėsiu“, kur sudėjo Panevėžio ir 
Paryžiaus metų eilėraščius. Nors ji ten mažajai 
geišai pranašavo, kad greit grius vergija, “rau- 
donai saulei tekant", bet apskritai daugumas ei- 
lėraščių buvo ramesni negu “Per lūžtantį l1e- 
dą". Už “Diemedžiu žydėsiu'“ poetei buvo pa- 
skirta Lietuvos valstybinė premija. Jei S. Nė- 
ry tada būtų buvusios simpatijos komunistams 
gyvos, kaip 1931-32 m., ji būtų turėjusi arba 
tos premijos nepriimti (nes ji buvo išmokama 
autoritetinės tautininkų valdžios), arba bent 
neateiti į premijos įteikimo iškilmes. Tačiau S. 
Nėris tą premiją priėmė per iškilmingą aktą, spe- 
cialiai ta proga suruoštą Valstybės teatre (1939 


I.13). Ji tada nerodė jokių protesto ženklų ne 


dėl to, kad jai rūpėjo premijos pinigai, bet dėl 
to, kad nebeįsivaizdavo esanti galinga moteris, 
kuri turi reikštis taip pat politiškai. Patenkinusi 
savo prigimtį šeimos židiniu, motiniška meile ir 
rūpesčiais, S. Nėris tuo laiku tenorėjo būti tik 
poete be jokių ypatingų politinių spalvų. Tai liu- 
dija jos dalyvavimas lietuvių spaudoj 1938-40 
metais. Pvz., vieną gražiausių savo eilėraščių 
“Akmenėlis turi šaltą širdį? S. Nėris tuo pačiu 
laiku davė spausdinti dviem labai skirtingiems 
žurnalams — socialistų “ Kultūrai" ir katalikių 
moterų šviesuolių “Naujajai Vaidilutei'?' (1939 
m.). Savo lyrikos kūrinėlių tuo laiku poetė 
spausdindavo įvairių krypčių lietuvių žurna- 
luose. Šituo atžvilgiu ypač charakteringas S. 
Nėries sugrįžimas į katalikų leidžiamą žurnalą 
“Židini", su kuriuo ji bendradarbiavimo santy- 
kių nebeturėjo nuo 1931 m. Tuo laiku, kai jai 
įteikiama Lietuvos valstybinė premija, poetė 
duoda “Židiniui" spausdinti vieną fragmentą iš 
savo naujai parašytos poemos “Žalčio pasakos". 
Tuo pačiu laiku to paties kūrinio ištraukas S. 
Nėris spausdina ir katalikų “Naujojoj Vaidilu- 


262 


tėj" ir “Dienovidy" (grynai literatūriniame žur- 
nale). 

Sovietiniai kritikai dažnai mėgsta teigti, 
kad komunistų partijos veiklumas sužadina re- 
voliucinių bangų pakilimą ir šituo patraukiąs 
į save pažangius rašytojus bei menininkus. Gal 
kai kuriais atvejais šis teigimas pritaikomas, 
bėt, kiek jis liečia S. Nėries gyvenimą 1931- 
40 metais, jis klaidingas. 1931 metais, kai Lie- 
tuvos gyvenime jokios revoliucinės bangos pa- 
kilimo nebuvo jaučiama, S. Nėris prie komu- 
nistinės ideologijos (gal tiksliau nuotaikos) pri- 
artėjo, o 1935-36 metais, kada revoliucinio ar 
komunistinio veikimo reiškinių Lietuvoj buvo 
matyti (ūkininkų maištavimas Suvalkijoj, de- 
monstracijos Kaune per Kraniausko laidotuves), 
S. Nėris nuo komunistų buvo visai nusigręžusi. 
Nei poetės dienoraščio užrašuose, nei jos to 
meto eilėraščiuose nėra jokio pėdsako apie mi- 
nėtus įvykius. Ir joks liudytojas, kuris pažino- 
jo S. Nėrį 1935-36 m. Panevėžy, neužsimena, 
kad ji būtų bent kiek domėjusis anais 'revo- 
liucinės bangos" pakilimo reiškiniais. Iš tikrųjų 
jos gyvenimas net pasisuka priešinga kryptimi, 
nes tuo laiku S. Nėris vėl sueina į viešą kon- 
taktą su katalikų spauda, būtent, 1936 m. pra- 
džioje savo keturis eilėraščius išspausdina “Nau- 
jojoj Vaidilutėj"“, su kuria buvo nebendradarbia- 
vusi beveik penkerius metus. Panašiai komu- 
nistų veiklos atžvilgiu S. Nėris laikosi 1939 m. 
rudenį ir 1940 m. pavasarį, kada sovietinės ka- 
riuomenės įgulos jau buvo įvestos į Lietuvą. 
Apie tas įgulas 1940 m. pavasarį buvo pasireiš- 
kę komunistų bruzdėjimai, nes buvo ruošiama- 
si Lietuvos okupacijai. Kad poetė šitais “revo- 
liuciniais“ reiškiniais būtų domėjusis, nėra jo- 
kio pėdsako. Priešingai, ji tuo laiku bendradar- 
biauja katalikų spaudoj: savo tautosakinės poe- 
mos “Žalčio pasakos" fragmentą ji atiduoda 
“Židiniui", kuris jį atspausdina gegužės-birželio 
numery. 

Nuo 1934 m. S. Nėris politika nebesidomė- 
jo. Ji buvo nelaiminga mokytoja, svajinga su- 
žadėtinė, jauna motina ir savo širdies dainė, 
einanti savo nepastovių emocijų nuosavu keliu. 
Tačiau iš tikrųjų šitame S. Nėries kely sava- 
rankiškumo nebuvo daug. Kad ji buvo aplinky- 
bių ir momento įspūdžių bei emocijų nešama, 
tai pati poetė vieną kartą prisipažino Panevėžy, 
kai jos naujoji "meilė" (B. Bučas) neaplankė 
tada, kai jo laukė. Šita proga ji savo dienoraš- 
ty rašė: “Aš netikiu, nenoriu tikėti aklu likimu, 
tačiau jis mano gyvenime suvaidino vaidmenį. 
Ir stipriai suvaidino. Ko mažiausia buvo mano 
pačios valios". Už tai jos mylimasis ir sužadė- 
tinis B. Bučas, praktiškas, ramus ir tiesus vy- 
ras nuo 1935m. nepastebimai pradėjo vadovauti 
poetei, nes kas giliau prabildavo į S. Nėries šir- 


dį, tas turėjo jai nemažos įtakos, ypač jeigu ver- 
tino joj moterį ir poetę. Be abejo, inteligentiš- 
kas „vertinimas kiekvienam daro įspūdį; bet jis 
ypač darė įtakos S. Nėriai, nes ta “spirgutis"", 
kaip liudija Ign. Malėnas, buvo zmbicinga. Iš- 
leidusi tris savo lyrikos rinkinius, ji jau buvo 
įsivaizdavusi esanti vos ne pirmoji Lietuvos 
poetė, nes savo dienorašty 1935 m. rašė: “Jau- 
čiu, žinau, kad ir mirdama aš savo lyrika drą- 
siai galiu konkuruoti su kiekvienu Lietuvos 
poetu“; 0 nepalankius atsiliepimus ar priekaiš- 
tus jos poezijai ji laikė “tik atskirų asmenų 
ar grupių pagieža“, kuria tendencingi kritikai 
norį ią sunaikinti (1935.XII.15). 


Valstybinė premija iš dalies patenkino S. 
Nėries ambiciją, nes šituo atžymėjimu ji buvo 
viešai pripažinta viena iš pirmųjų Lietuvos poe- 
tų. Šita premija taip pat iš dalies atnešė pa- 
tenkinimą jos troškimui pragyventi iš savo ta- 
lento — 5,000 litų dovana tada buvo tokia su- 
ma, kokią S. Nėris tegalėjo uždirbti per metus 
savo nemėgstamu mokytojos darbu, o premijuo- 
tas “Diemedžiu žydėsiu“ rinkinys, greit išspaus- 
dintas antruoju leidimu 1939 m. vasarą), ir 
jos baigiamos poemos “Žalčio pasakos arba Eg- 
lės-žalčių karalienės" ištraukos poetei nešė naujo 
honoraro. Šitokiose aplinkybėse S. Nėris galėjo 
visai nebesidomėti “revoliucine'' politika, nes 
"spirgutis" savo talentu buvo prikopęs “stiprio- 
sios moters“ būvio. Bet ar šitokia pozicija ne- 
bebuvo pavojinga S. Nėriai? 

Nors pavojus pasiklysti prozaiškoj retori- 
koj S. Nėriai nebegrėsė 1939 metais iš politi- 
kų, bet jis grasė jai iš politinės diplomatijos. 
Kaip žinia, su Lietuvos užsienių reikalų minis- 
terijos pritarimu ir pageidavimu tuo laiku Lie- 
tuvoj veikė “SSSR Tautų kultūrai tirti draugi- 
ja", kurioj žymų vaidmenį turėjo V. Krėvė, 
I. Jonynas, B. Sruoga ir kiti Humanitarinių 
mokslų fakulteto profesoriai. Jie buvo S. Nė- 
ries vyresnieji ir gerbiami draugai bei globėjai, 
kurie jai buvo vienaip ar kitaip padėję jos kri- 
tiškais blaškymosi ir persilaužimo į kairę metais 
(1929-34 m.). Nuo 1937 m. apsigyvenusią prie 
Kauno S. Nėrį jie įtraukė į SSSR Tautų kul- 
tūrai tirti draugiją, kurios veikla interesavosi 
diplomatinė SSSR atstovybė Kaune. Šitos drau- 
gijos nariai ir bendradarbiai dažniausiai rink- 
davosi posėdžių SSSR atstovybėje ir reikalus 
aptardavo per vakarienes prie stalo arba šiaip 
per priėmimus. O tokių priėmimų ar vakarienių 
Sovietų Sąjungos atstovybė 1939-40 metų sąvar- 
toje turėjo būti nevienas, nes tuo laiku SSSR 
Tautų kultūrai tirti draugija ruošėsi lietuvių 
knygų parodai, kuri buvo atidaryta Maskvoj 
1940 m. kovo 27 d. Per šituos priėmimus sovie- 
tinėj atstovybėj S. Nėris ir susipažino su jos 


šefu polpredu Pozdniakovu. Jis, žinoma, pagar- 
sėjusiai “pažangiai? poetei nepasigailėdavo kom- 
plimentų ir šitaip užmetė nematomą tinklą, ku- 
riame vėliau S. Nėris bus apsvaiginta galingos 
moters ir pažangiausios žymiausios lietuvių poe- 
lės svaigalais, o dar vėliau gaus iškentėti di- 
delius nevilties kentėjimus. Bet šitai vargu 
kas galėjo numatyti 1939-40 m. sąvartoje. Juo 
labiau tada šito negalėjo nei nujausti, nei nu- 
matyti emocingoji ir nekritiškoji S. Nėris. 


Bendradarbiavimas su sovietiniais komunistais 
(1940-1945 m.) 


1940 m. birželio 15 d. Sovietų Sąjungos ka- 
riuomenė užėmė Lietuvą. Tačiau sovietiniai ir 
vietiniai komunistai nenorėjo vieni sugriauti 
Lietuvos gyvenimą, koks jis buvo susidaręs ir 
sukurtas. Todėl komunistams reikėjo talkinin- 
kų, kurie buvo priešingi tautininkų sukurtai 
santvarkai, bet kurie buvo populiarūs tarp lie- 
tuvių ne tik politikoj, kaip E. Galvanauskas ir 
V. Krėvė, bet taip pat ir literatūroj. Prieš ta- 
riamo liaudies seimo inscenizavimą Sovietų 
Sąjungos polpredas Kaune Pozdniakovas pasi- 
kvietė keletą jam žinomų žymesnių poetų bei 
rašytojų pas save į Sovietų atstovybę, o S. Nėrį 
iš Palemono atsiveždino automobiliu. Aukos 
komunistinei propagandai jau buvo numatytos 
iš anksto, tik prie kavos puoduko Pozdniako- 
vas paskirstė įpareigojimus. Būtent, kelių žmo- 
nių akivaizdoje jis pasiūlė K. Borutai parašy- 
ti eilėraštį arba odę apie liaudies seimą, kuris 
turėjo greit susirinkti, o S. Nėriai, kaipo mote- 
riai, jis pasiūlė parašyti ką nors apie asmenį, 
apie Staliną. Kas bent kiek pažįsta komunistų 
metodus, tam bus suprantama, kad polpredo 
Pozdniakovo pasiūlymas buvo lygus įsakymui. 

Kaip kritiškas vyriškis K. Boruta įsa- 
kymą įvykdė tik taip, kad prie jo neprikibtų 
NKVD, kuri tada jau buvo pradėjusi siausti Lie- 
tuvoj, ir apie tariamąjį liaudies seimą jis tepa- 
rašė porą fragmentėlių arba strofų, iš kurių 
komunistai negalėjo padaryti didelės propagan- 
dos. Tuo tarpu nekritiškoji S. Nėris į užsakymą 
pažiūrėjo rimčiau: ji prirašė daug — arti 50 
strofų. Šitose eiliuotos publicistikos strofose bu- 
vo ir keletas poetiškų frazių. Pasitaikė ir pora 
strofų, neturinčių proginio eilėraščio varžtų, 
kaip ši: 

Kalėjimai saule pagrobia 

Ir laisvą vėjelį laukų. 

Ten veidas išbala kaip drobė, 

Nukrinta šarma ant plaukų. 


Komunistai S. Nėries proginį eilėraštį pa- 
vadino poema apie Staliną. Jie davė įsakymą 
išspausdinti ją visuose lietuvių laikraščiuose, o 

VIKTORAS VIZGIRDA 


jų redakcijoms liepė autorei sumokėti honora- 
rą. Turbūt, tai buvo pirmas atsitikimas Lietu- 
vos istorijoj, kad valdžios įstaigų (VDV ar EL- 
TOS) išsiuntinėtą spaudai eilėraštį turėjo auto- 
rei apmokėti patys laikraščiai (šitaip turėjo pa- 
daryti “XX Amžius“). Ar S. Nėris žinojo šį 
manevrą? Jeigu ne, jai galėjo susidaryti įspū- 
dis, kad jos poemą visi labai vertina, kad tas 
jos eilėraštis išreiškiąs tautiečių didžiumos nuo- 
taikas bei mintis, ypač kad už aną tariamą poe- 
mą autorei susidarė toks stambus atlyginimas, 
kokio ji anksčiau gal negaudavo už visą eilė- 
raščių rinkinį. Per šitokį propagandinį triuką 
S. Nėris buvo iškelta į visų lietuvių poetų oficia- 
lią viršūnę, apie kurią ji buvo svajojusi anks- 
čiau. Nuo jaunystės įtikėjusiai į savo poetinį 
talentą ir juo besiguodusiai liūdnomis valando- 
mis, tas dirbtinis jos išaugštinimas ir tariamai 
visuotinis pripažinimas nekritiškai S. Nėriai ap- 


264 


VAISIAI 


svaigino galvą ir širdį, o stambus honoraras jai 
davė realią viltį mesti nemėgstamą mokytojos 
darbą ir pragyventi iš literatūros (apie tai poetė 
taip pat seniai svajojo). Gal šiek tiek perdėda- 
mas Salomėjos Nėries entuziazmą 1940 metais, 
Ant. Venclova teisingai atskleidžia vieną iš 
jos apsvaigimo priežasčių. Jis perduoda ano 
meto S. Nėries žodžius: “Seniau nejaučiau tokio 
noro dirbti kaip dabar. Man patinka tai, kad ne- 
bereikia galvoti apie rytdienos pamokas, sąsiu- 
vinius, o aš visą laiką galiu mąstyti apie savo 
eilėraščius". 

Šios mintys parodo, kad ir anais 1940 me- 
tų sukrėtimo mėnesiais S. Nėris pasiliko gana 
siauro akiračio moteris, tesugebanti gyvenimą 
vertinti savo asmeninių jausmų bei savo talen- 
to šviesoje. O komunistai džiaugsmingą nekri- 
tišką S. Nėries nuotaiką pasistengė dar labiau 
įsiūbuoti savo naudai. Jie išrinkdina pcetę į ko- 


misiją važiuoti į Maskvą tariamos Stalino sau- 
les parvežti, jie leidžia Augščiausiame Soviete 
perskaityti ištraukas iš jos poemos apie Staliną, 
jie ją fotografuoja ir supažindina su sovietinė- 
mis garsenybėmis, jie versdina jos tariamąją 
poemą į rusų kalbą, jie per Lituanistikos Insti- 
tutą apdovanoja poetę premija už “Eglę-žalčių 
karalienę“, jie skatina ją rašyti eilėraščių pro- 
komunistinėmis temomis, giria jos pažangumą, 
zinoma, nepasakydami, kad tie nauji jos eilė- 
raščiai tėra susentimentalinta publicistika. Kad 
S. Nėris 1940 metų pabaigoj buvo dirbtinai iš- 
augštinta ir apsvaiginta, matyti iš šitokių J. 
Paleckio žodžių: “Mūsų poete domėjosi kores- 
pondentai, ją fotografavo, jos pareiškimai bu- 
vo talpinami spaudoje. Ji tapo žinoma ne tik 
Lietuvos, bet ir visos Sovietų Sąjungos poetė" 
(Kalba ir Literatūra IV, 255 p.). Argi šitokia 
išpūsta garbės situacija nebūtų apsvaiginusi kri- 
tiškesnę poetą negu S. Nėris? Komunistinės 
propagandos palaipsniui keliama augštyn, S. 
Nėris tikriausiai pradėjo vaizduotis galinga mo- 
terim, kokia norėjo būti, eidama į “Trečią Fron- 
tą". Ji ėmė vaizduotis naujos eros poete, šauk- 
le, kurios balsą per spaudą girdi minios. 


Kai S. Nėris buvo užliūliuota ir materiališ: 
kai aprūpinta, kad lietuvių sielvartus laikytų 
smulkiais ir praeinančiais, komunistai sumanė 
ją padaryti politine asmenybe, išrinkdinti ją de- 
putate į Augščiausią Sovietą. Bet šitas užsimo- 
jimas, kuris reikalavo vežioti poetę po mi- 
tingus, pasitarnavo S. Nėries prablaivėjimui. 
Važiojama į mitingus susitikti su savo taria- 
mais rinkėjais, S. Nėris kratosi nuo pareigos 
prabilti į eilinius piliečius. Man atrodo, kad ji 
šitaip elgėsi ne vien dėl įgimto jautrumo, bet 
ir dėl to, kad ji nenorėjo meluoti ir veidmai- 
niauti, kalbėdama proza. Todėl ji savo mitingi- 
nes kalbas stengiasi baigti kokiu nors savo ei- 
lėraščiu. 

Kad važinėjimas po mitingus padėjo S. 
Nėriai pabusti iš estetiškai profesinio svaigulio, 
galima spręsti iš A. Liepsnonio atsiminimų apie 
poetės mitingines kalbas Zarasų krašte 1941 m. 
pradžioje. A. Liepsnonis rašo: “Kitą dieną (ji) 
buvo nuvykusi į Dusetas, kur taip pat susitiko 
su valstiečiais rinkėjais. Ji sakėsi, kad jos kal- 
bą valstiečiai sutikę šiltai. Be to, valstiečiai pa- 
teikę jai klausimų apie trūkumus tarybinių or- 
ganų darbe. Dėl šitų trūkumų S. Nėris jaudino- 
si, galvojo apie jų pašalinimą“ (Lit. ir Kalba 
IV, 244). Ko taip jaudinosi poetė dėl kaimiečių 
paklausimų-priekaištų, supras kiekvienas prisi- 
minęs, kad komunistui A. Liepsnoniui S. Nėris 
savo tikrųjų jausmų bei minčių negalėjo atvi- 
rai pasakyti, nors buvo supratusi, kad jos pra- 
kalba buvo melaginga: lietuviai kaimiečiai klau- 


simų užuominomis jos melą buvo nurengę nuo- 
gai ir praskleidę kampelį skurdo ir vergovės, ku- 
rie persekios Lietuvos žmones ilgus metus. Gal 
ji tada labiau suprato, kodėl lietuviai jai siųs- 
davo anoniminių laiškų su jos vieno eilėraščio 
parodija “Sudeginkit mane kaip raganą". 


Kad ir pažadinta iš estetinio profesinio 
svaigulio 194i m. pradžioje, S. Nėris, jau sovie- 
tinė deputatė, dar tebesivaizdavo reikšminga 
moterimi, galinčia kalbėtis su diktatorium Sta- 
linu ir per jį sušvelninti Lietuvos nelaimes. Kas 
prieš kelis mėnesius nebuvo pavykę žymiai sva- 
resniam ir gudresniam V. Krėvei per Molotovą, 
tai svajojo atlikti Stalino poemos autorė per 
Staliną. Apie šitokias S. Nėries iliuzijas žinom 
iš jos pokalbio su jos studijų kolega Ign. Ma- 
lėnu. Verkdama papasakojusi savo ankstesnį su- 
sitikimą su rašytoju A. Tolstojum Maskvoje bei 
apie jo liūdną prognozę Lietuvai, patekusiai į 
pusiau azijatų—rusų komunistų—rankas. S. Nė- 
ris tarė: “Aš važiuoju į Augščiausio Sovieto 
posėdį. Gal būt, vėl pamatysiu Staliną. Sakyk, 
Ignai — tu man visada geriausiai patardavai — 
ko aš galiu jį prašyti?“ Ign. Malėnas atsakęs, 
kad ji nieko negalinti prašyti, ir Stalinas jos ne- 
paklausysiąs. Tada dar labiau verkdama S. Nė- 
ris pasakiusi, kad eilėraščių politinėmis temo- 
mis neberašysianti, kad jai užteksią lietuvių 
tautosakinės literatūros temų. Taigi atrodo, kad 
1941 m. pradžioje poetei komunistinio melo bu- 
vo gana. Suprasdama, kad sovietinės deputatės 
rolėje iš melo pinklių negalės išsisukti, ji norėjo 
melo išvengti bent savo poezijoj, t.y. toje srity- 
je, kurią, nuo vaikystės laikė savo gyvėnimo 
pašaukimu... 

Bet šitas poetinio išsivadavimo svajones 
greit sugriovė vokiečių nacių ir sovietų karas, 
prasidėjęs 1941 m. birželio 22 d. Kaip dirbtinai 
išaugštinta poetė ir sovietinė deputatė, S. Nėris 
tada pajuto pavojų savo gyvybei. Vokiečių lėk- 
tuvams apšaudant pakeles, su dvejų metų sūne- 
liu ant rankų, S. Nėris iš Lietuvos pabėgo į Ru- 
siją. Ten per ketverius metus ji dažnai kalbėjo 
ir rašė, ką jai liepdavo sovietiniai duondaviai, 
važinėjo į mitingus, kalbėdavo per M'askvos ra- 
diją, skaitydavo eilėraščių neva lietuviško da- 
linio kariams. Dėl to dabar prosovietiniai kri- 
tikai Lietuvoj S. Nėrį augština, vadindami ją 
atkaklia kovotoja, herojinių temų poete. Bet iš 
tikrųjų ji tokia nebuvo. Jai niekada nebuvo 
užėjęs noras įsirašyti į komunistų partiją, nors 
tai svetimame krašte jai būtų buvę naudinga. 
Anksčiau kilusios abejonės dėl sovietinio reži- 
mo, atsidūrus Rusijoje, S. Nėry tik sustiprėjo. 
Tie abejojimai ir pagilino poetės kančią, įvairio- 
pą kančią. Šita kančia dėl savo asmeninių sun- 
kenybių, dėl persiskyrimo su savo namų židi- 

niu bei vyru, kančia dėl Lietuvos nelaimių ir 
tėvynės ilgesys išgelbėjo S. Nėries talentą nuo 
išsibarstymo sovietinių aktualijų triukšme, ku- 
riame ji buvo aplinkybių priversta dalyvauti. 

Fiziniai ir moraliniai S. Nėries kentėjimai 
prasidėjo su jos pabėgimu iš Lietuvos. Apie 
tai ji savo vyrui suglaustai rašė: “Tik atsisky- 
rus su Tavim, prasidėjo mūsų “kryžiaus keliai“. 
Visą savaitę buvome kelionėje vienu du (su sū- 
neliu) tarp visai nepažįstamų žmonių dieną ir 
naktį mirties pavojuje, kol atvykom į Maskvą 
suplyšę ir basi visai tuščiomis rankomis“ (Raš- 
tai III, 493 p.). Ir vis dėlto šitaip suvargusiai 
nelaimingai deputatei nebuvo vietos apsigyven- 
ti Lietuvos atstovybės namuose Maskvoje, nes 
juose jau buvo apsigyvenę galingesni ir komu- 
nistams reikalingesni negu S. Nėris su mažu 
vaiku. Todėl Maskvoje ji buvo lyg apsvaigusi. 
A. Staškevičiūtė apie tai rašo: “S. Nėris kartais 
prablaivėdavo, lyg užsimiršdavo. Tačiau jos juo- 
kas, jos šypsena būdavo graudi, liūdna!" 

S. Nėris šiek tiek fiziškai atsikvėpė Penzo- 
je, bet jos psichiniai kentėjimai pasiliko dideli. 
Tai liudija A. Venclova. Apie tai J. Banaičiui 
rašė ir pati poetė: “Aš taip persiėmiau paliktą- 
ja Lietuva, artimaisiais žmonėmis, kad vos ap- 
sigyniau haliucinacijų pačių juodžiausių.... 
Hamleto psichologiją supratau“? (III, 485 p.). 
Galima spėti, kad dėl savo abejonių bei susi- 
graužimo ji Penzoje net buvo atsidūrusi namų 
arešte 1941m. gruodžio mėnesį, nes minėtame 
laiške J. Banaičiui rašė, kad turėjusi porą dienų 
išbūti savo kambary dėl didelių šalčių (žodį di- 
deli rašydama kabutėse). Tiesa, ji priduria, kad 
“vis dar trūksta tai apsiauti, tai apsivilkti". Jei 
šie žodžiai nėra skirti areštui užmaskuoti, tai 
vis dėlto jie atskleidžia S. Nėries materialinį 
skurdą Penzoje. Ir kaip tik šitokiame stovy, per 
"didelius" šalčius, gruodžio mėnesį poetė su ma- 
žu vaiku turėjo dangintis dar toliau į šiaurę bei 
atsidurti tolimame Pauralio mieste, Ufoje. Gy- 
vendama ten 6 mėnesius, S. Nėris jautėsi tikra 
tremtine, kuriai visko stigo. Žiemos šalčiai bu- 
vo dideli, o “nebuvo galima gauti malkų už jo- 
kius pinigus“. Duonos ji gaudavo dienai 450 
gramų, o jos sūnelis — 400 gramų. “Viską iki 
trupinio suvalgom“, rašė poetė Korsakui. Ufoj 
poetė negalėdavo išeiti iš namų, nes jos vai- 
kas neturėjo kuo šiltai apsivilkti, tuoj peršal- 
davo ir susirgdavo. S. Nėris negaudavo nė kny- 
gų, nes Ufoje nebuvo jokios bibliotekos. Todėl 
nenuostabu, kad viename nespausdintame eilė- 
rašty save klausė: 

Kur atvedėt jūs, kryžkelės, 

Lietuvišką smūtkelį? 


Pasijutusi ištremtu lietuvišku smūtkeliu, S. 
Nėris tesuranda vieną antrą palankų žodį vadi- 

namų broliškų tautų kenčiančiam žmogui, bet 
nieko gero neturi pasakyti savo artimajai ap- 
linkai: 

Aš nerandu nė vieno žodžio 

Tai stepių svetimybei. 


Ufoj ji tokia susigraužusi, kad atrodo ser- 
ganti. Tą laiką prisimindamas, V. Vitkauskas 
rašo: “Poetės veide buvo aiškiai pastebima di- 
delė širdgėla ir kaži kokios neaiškios, bet sun- 
kios ligos simptomai. Jos akys paprastai atrodė 
labai liūdnos“ (IV.198 p.). 


1942 metų vasarą S. Nėriai pavyko išspruk- 
ti iš Ufos ir apsigyventi Maskvoje. Galima spė- 
ti, kad šitokią privilegiją gauti jai buvo sunku, 
nes, J. Paleckio patariama, ji turėjo parašyti 
labai prastą eilėraštį “ Maskvą", turėjo sufalsi- 
fikuoti savo curriculum vitae (duoti netikrą gi- 
mimo datą, Teologijos-Filosofijos fakultetą pa- 
keisti Humanitarinių mokslų fakultetu), apgai- 
lėti, kad išauklėjimas trukdė susiformuoti pa- 
žiūroms ir “pasirinkti tvirtą revoliucinį kelią". 
Mums sunku suprasti, kodėl išaugštintai poetei 
ir deputatei prireikė šitokių manevrų, bet jie 
ne iš gero ios buvo atlikti. 


Gavusi leidimą apsigyventi Maskvoje, S. 
Nėris tai turėjo išpirkti aktyvesniu propagan- 
dos darbu. Kadangi jos eilėraščiai, matyi, tam 
nelabai tiko, J. Paleckis ją ragino rašyti pro- 
za. S. Nėris mėgino, bet iš to nieko neišėjo. 
Kai jai buvo įsakyta parašyti repliką į Lietuvos 
ministerio P. Žadeikio viešą pareiškimą dėl Lie- 
tuvos stovio Amerikos spaudoje, S. Nėris prira- 
šė tokių nepolitiškų niekų, kad J. Paleckis tą 
repliką turėjo ištaisyti, arba, tikriau sakant, pats 
parašyti. Maskvoje S. Nėriai tik tuo geriau negu 
Ufoj, kad turėjo pažįstamų, su kuriais ji galėjo 
kalbėtis apie Lietuvą. Ir kas jai norėdavo su- 
teikti malonumo, tas užvesdavo kalbą apie tė- 
vynę. “Okupuotos Lietuvos kančios buvo mūsų 
kasdieninių pokalbių tema“, rašo A. Venclova. 
“S. Nėries akyse šiuo metu dažnai sužibėdavo 
ašaros. Lietuvos, artimųjų ilgesys joje buvo vir- 
tęs tikrai nostalgija, kuri neduodavo jai ramy- 
bės nei dieną, nei naktį“ (K. ir L. IV, 307 D 


Ir 1944 metais, kai buvo matyti, kad sovie- 
tinė armija antru kartu užims Lietuvą, S. Nėries 
sielvartas nemažėjo. Ji graužėsi dėl hitlerinin- 
kų žiaurių savivalių, dėl artimųjų (vyro, moti- 
nos) likimo, dėl Lietuvos tamsios ateities, bet 
niekam negalėjo pasakyti, kad sovietinio “iš- 
lsisvinimo" ji Lietuvai nelinki. Tai matyti iš 
prisiminimų V. Žemaitytės-Miceikienės, kuri 
rašo: “Abi svajojome apie ateitį. Tačiau mūsų 
pašnekesių pradžia ir pabaiga būdavo Lietuva, 
išlaisvinta tėvynė. — Jei nebus laisvos Lietuvos, 


nebus nė Salomėjos, — lyg juokaudama kartą 
į„asakė poetė" (Kalba ir Lit. IV, 205 p.) 


Tačiau tai nebuvo juokas o tiesa. S. Nėris 
perdaug buvo suaugusi su gerosiomis lietuvių 
kultūros tradicijomis ir su laisva Lietuva. Trem- 
ties kentėjimuose ji tai buvo pagilinusi. O gerai 
pažinusi komunistinio režimo “laisvę", ji nega- 
lėjo nenumatyti, kas laukia Lietuvos ir jos pa- 
čios, būtent, kančia ir mirtis. Užtenka paskai- 
tyti Nėries nespausdintus eilėraščius, parašy- 
tus Rusijoj, kad pamatytum, kaip visą laiką 
poetė jautėsi sužeista sieloje. “Širdy perdėm 
žaizda ir skausmas", rašė ji Penzoje 1941 m. 
"Skaudžiai maudžia troškulys krūtinėj, lyg žaiz- 
da išdeginta žarijom"', kartojo ji 1944 m. 


Tėvyne, mano ilgesio tėvyne, 
Sapnuose sodų žydinčių ... 

Širdy tave nešiojuosi — kaip miną, 
Kaip sunkų kryžių ant pečių. 


Kas, perskaitęs dešimtis panašių pareiški- 
mų, nesupranta, kad S. Nėries asmeninė kančia 
bei sielvartas ir tėvynės ilgesys buvo pagrin- 
dinės jėgos, kurios net oficialių jos eilėraščių 
motyvams suteikė gyvybės, tas teskaitė tik S. 
Nėries raides, bet ne jos širdies kalbos prasmę. 
O gerieji 1941-44 metų S. Nėries eilėraščiai, ku- 
rie turi šansų išlikti, kaip Grišiu, Ateik, Prie 
šaltinio, Namo, Viltis, Kur baltas miestas, Tė- 
vynė, Laiškelis, Tavęs aš laukiu, Grįžkit, Su- 
grįžimas, Prie didelio kelio, yra išaugę ne iš 
ko kito, kaip iš poetės asmeninės kančios bei 
nostalgijos. Pasitaiko kartais nuoširdumo ir 
eilėraščiuose su politinėmis priemaišomis, tačiau 
jas pakelia į poetinį augštį nuolatinis paslėptas 
noras ir viltis bet kokia kaina sugrįžti į Lie- 
tuvą ir savo namų židinį. 


Prosovietiniai kritikai Lietuvoj nedrįsta ar- 
ba negali pasakyti, kad S. Nėries poetinis žvilgs- 
nis 1941-44 metais į karo įvykius, kuriuos ji 
lietė poezijoj, yra daugiau negu revizionistinis. 
Sovietinio totalizmo požiūriu jis tada buvo tie- 
siog eretiškas, esmiškai eretiškas, nes aktua- 
liuosius anų metų reiškinius poetė pirmiausiai 
vertino pagal savo asmeninius, šeimyninius ir 
tautiškai lietuviškus interesus. Visų jos minčių, 
svajonių, troškimų bei siekimų pagrindinis es- 
minis taškas yra Lietuva, jos gimtinė, jos šei- 
mos namelis, jos šeimos židinio žiburėlis — jie 
poetei yra nedaloma brangenybė, o visas so- 
vietinės karo mašinerijos triukšmas tėra tik an- 
traeiliai: arba. daugiau ar mažiau periferiniai 
reiškiniai, kurie tiek. teturi prasmės ir vertės 
poetei, kiek jie palaiko jos viltį sugrįžti į namus. 
Kur sugrįžimo viltis ir tėvynės ilgesys - ne- 
pasireiškia, ten ir S. Nėries lyrika nusmunka 


iki nulio, iki plokščiausios retorikos, kaip tai 
liudija eilėraštis “Maskva"'. 


Ir kada S. Nėris vaizduoja kovojančius par- 
tizanus ir partizanes, ji kalba ne apie rusus, 
ginančius Sovietiją, bet apie lietuvius ir lietu- 
ves, kenčiančius ir mirštančius dėl gimtosios že- 
mės laisvės. Ir S. Nėries pilkasis fronto karei- 
vis taip pat lietuvis. Jis kovoja ne dėl Rusijos 
arba Sovietų Sąjungos, bet dėl savo mažytės 
tėvynės Lietuvos, kuri tik trumpą laiką tarp 
dviejų karų (dviejų tamsių debesių) tebuvo 
šviesi ir laisva. Todėl sako: 


Šliaužte! — kai atsisakė kojos — 
Per pugą, lietų, vėją... 

Į mirtį, į žaizdas numojes, 

Jis vakaruosna ėjo, 

Kur žiba tolima žvaigždelė — 
Jo Lietuva mažytė ... 

Pirmyn už mylimąją šalį — 
Laimėti ir nežuti! 


Išreikšti savo meilei ir ilgesiui Lietuvai S. 
Nėris randa daugybę originalių vaizdų bei po- 
sakių, bet nieko panašaus ji nepajėgia išspaus- 
ti nei Sovietijai, nei Rusijai, kurios žemėje ji 
buvo prisiglaudusi 1941-44 metais. Pagarbintoj 
Maskvoj ji nekartą jautėsi apsiašarojusia betei- 
se, kurios skundą tegali suprasti tik jos gim- 
tasis kraštas, kur ji norėtų prisiglausti balta 
snąige (“Beteisė", 1943.1.2). Visa tai neturi 
nieko bendro su teoriniu komunistų totalizmu, 
pagal kurį individo interesai turi išnykti visu- 
moj, kolektyve. Tuo tarpu S. Nėries poezijoj 
1941-44 metais tie asmeniniai interesai bei jaus- 
mai, dažnai neatskiriamai suaugę su tėvynės il- 
gesiu, neišnyksta komunistų interesuose, bet už- 
ima centrinę vietą. Tai “smulkios buržuazinės 
intelgentės" laikysena, pasakytų  marksistas. 
Bet tie individualiniai jos jausmai bei intere- 
sai periferijoj sutapo su komunistų interesais, 
būtent, pirmoj eilėj kare prieš vokiečių nacius. 
Kadangi tik sovietinei armijai juos nugalėjus 
ir išvijus iš Lietuvos, S. Nėris tegalėjo turėti 
vilties sugrįžti į savo namų židinį tėvynėje, 
todėl poetė eilėraščiais palaikė ir kurstė karą, 
skelbė neapykantą bei kerštą prieš ruduosius 
vokiečius, paveldėjusius riterių kryžiuočių žiau- 
rumus. Tai paaiškina, kodėl jos eilėraščiuose 
karo temomis yra daugiau ar mažiau nuošir- 
dumo bei poezijos. 


Šitų temų kūrinėliuose ji kartais pasako 
komplimentą vienam antram komunistų stabui, 
vienam antram sovietiniam “šventam“ reiški- 
niui. Tačiau šitokių “pasmilkymų" bei nusi- 
lenkimų karo metų eilėraščiuose buvo daug 
mažiau negu S. Nėries “poemose" bei kitokioj 

eiliuotoj publicistikoj 1940-41 metais. Šito poe- 
tės darbdaviai negalėjo nepastebėti. Jie tik- 
riausiai matė, kad ir S. Nėries centriniai įkvė- 
pimo šaltiniai prieštarauja sovietiniam totaliz- 
mui. Bet jie neužgniaužė šitų šaltinių, nes poe- 
tės aistringas namų židinio Lietuvoj ilgesys 
“didžiojo tėvynės karo“ metais buvo naudin- 
gas sovietinei propagandai tarp lietuvių. Paskui 
grįžusiai į Lietuvą ir netrukus mirusiai poetei 
už klaidas nebeteko viešai atgailauti, kaip tai 
turėjo atlikti K. Korsakas. Tikriausiai ir da- 
bar komunistai mato, kad S. Nėries poezija ka- 
ro metais buvo pagrindinai įkvėpta jos indivi- 
dualinių kentėjimų su tėvynės ilgesiu (tai ypač 
ryšku spaudoj nepaskelbtuose eilėraščiuose); 
bet jie tai apšaukia herojine poezija bei sovie- 
tiniu patriotizmu, nes S. Nėries eilėraščiuose 
jiems užtenka “pasmilkymų" frazeologijos bei 
kariškos butaforijos, to falšyvo realizmo, kurį 
jie vadina socialistiniu realizmu. 


Rusijoj priklausydama kiekviename žings- 
ny nuo komunistų malonės, S. Nėris, supranta- 
ma, negalėjo drįsti net eilėraščiuose visko pasa- 
kyti, ką ji manė tada apie rusus, komuniz- 
mą, sovietinį režimą; bet viena matyti, kad jai 
komunizmo brutalumas niekada nebuvo aiškes- 
nis, kaip gyvenant Sovietijoj. Tada viename ne- 
spausdintame eilėrašty poetė sau rašė: 


Audra ties jūra! Lengva žūti 
Su vienaburiu laiveliu. 

Tai aš benamė ir mažytė 
Nuklydus tremtinio keliu ... 


Man tenka smūgis piktos rankos 
Ir žodis priekaišto skaudaus. 

Į šaltą murą atsitrenkus, 

Iš savo sapno nubudau. 


Turbūt, komunistų barama dėl savo židinio 
bei Lietuvos ilgesio ašarų, S. Nėris buvo užmir- 
šusi galingos moters rolę ir atbudusi iš estetiš- 
kai profesinio svaigulio. Ji dažnai perkratinėjo 
savo praeitį bei savo posūkį į kairę: tokio 
svarstymo pėdsakų randame jos nespausdintų ei- 
lėraščių fragmentuose bei ištisuose eilėraščiuo- 
se. Vienas tokių yra Ufoj parašytas eilėraštis 
“Maironiui". Prisimindama jo priekaištus poetei 
už jos posūkį į kairę, S. Nėris klausia: 


Ar galėjau iš pusiaukelės sugrįžti? 
Ar galėjau — tais pačiais keliais? 


Poetei buvo aišku, kad ji savo nekritiš- 
kais žodžiais buvo perdaug užsiangažavusi ko- 
munistams, kad būtų lengvai pajėgusi išsipai- 
nioti iš savo klaidų ir likti Lietuvoj. Matyda- 
ma, kad dėl savo ankstybesnių klaidų turėjo 

palikti tėvynę, S. Neris gailisi ir nusižemina. 
Tai paliudija eilėraščio “Maironiui" pabaiga: 


Aplink žemę skridusi su vėtrom, 
Vėl išgirsiu mylimus vardus. 

Tik akmuo, paduotas duonos vietoj, 
Bus man atpildas skurdus. 


Ir nenoriu sau geresnio nieko, 

Tik prie žemės prisiglaust brangios, 
Buti tėviškės arimų slieku, 

Mėlyna rugiagėle rugiuos. 


Su savo klaidų praregėjimu, “atsitrenki- 
mu į šaltą mūrą"“ S. Nėry nyksta įsivaizdavi- 
mas apie galingą moterį kovotoją. Tėvynės ir 
namų ilgesio kankinama, poetė pasijuto silpna 
klystančios širdies moteris, kurią blaško gyve- 
nimo aplinkybių vėjai. Viename eilėrašty ji ra- 
šė: 

Širdis mana — 

Audrų daina, 

Visiems tu vėjams atvira — 

Kaip jura. 

Ar ne dulkė tu, 

Išnešta svetur? 


Nors tai poetinis prisipažinimas prie silp- 
nybės, bet nuo S. Nėries kariškų eilėraščių jis 
nuima herojiškos aureolės spindesį: ne tiek idė- | 
jinis valingas poetės apsisprendimas ragino ją 
kalbėti apie tankus, lėktuvus, granatas, automa- 
tus ir skelbti mirtį fašistams — vokiečių “ri- 
terių šunims", kiek baimė nesugrįžti į savo na- 
mų židinį ir jo nostalgija, nes “tėvynės ilgesio 
liga" “baigiu čia vysti, džiūti", prisipažino poe- 
tė nekartą (panašiais žodžiais kaip cituojamie- 
ji). Taigi, karo metų kentėjimai bei abejonės 
Rusijoj sudaužė S. Nėry galingą moterį, kokia 
ji reiškėsi eilėraščiais, ypač 1931-32 ir 1940- 
41 metais. Pasijutusi tremtine Sovietijoj, ji vėl 
tapo dvylypė, kaip buvo jaunystėje: čia svajo- 
janti apie didingas audras, kuriose grumiasi nie- 
ko nebijantieji arai, arba karo audrose kauna- 
si sakalai-lakūnai bei tankai, čia vėl baugiai už- 
sidariusi savo širdy, menkutė ir trapi kaip “Lie- 
tuvos laukų ramunėlė" (D. Tarabildienės žo- 
džiai), kurią audros gali nurauti ir nunešti sve- 
tur kaip dulkę. 


Taip pat pažymėtina, kad karo nublokšta į 
Rusiją, S. Nėris pajuto krikščioniškos religijos 
reikalą. Kadangi jaunystėje ji nesidomėjo re- 
liginės pasaulėžiūros klausimais, tai ir Maskvo- 
je jos siela neatsivėrė giliu šauksmu į Dievą. 
Ji ten teprasiskleidė tylios atgailos svajone, ku- 
ri turėjo tapti realybe, sugrįžus į Lietuvą. 
1943 m. sausio pradžioje Maskvoj poetė parašė 
savo “Tolimą sapną", kur skaitom: 


VE V LZ GI-R'/D A 


BAŽNYčIA BOSTONE 
(K. Nenorto nuos.) 


Tarp žydinčių kaštanų Sakykloj kalba — keista! 
Raudona bažnytėlė. — Jisai! — iš Galilėjos: 

Juk čia jaunystė mano! — Tebuna jai atleista, 
Nejau ji grįžo vėlei? Nes daug jinai mylėjo! 
Aš nedrąsiai stovėjau Ir man begalo graudu — 
Pilioriun prisiglaudus, — Malda širdy netilpo. 

O žmonės trankiai ėjo Vargonai gaudė, gaudė... 
Ir prie altoriaus spaudės. Ir žvakės tirpo, tirpo ... 


Ar sutirpo abejonių ledai, kurie S. Nėrį bu- 
Pro gedulingą šydą, vo atskyrę nuo katalikų religijos, iš vieno ei- 
Bet kojos žengt nedrįsta lėraščio sunku nuspręsti: kitų panašių į cituo- 
Tiek daug, tiek daugel klyde. taji nėra paskelbta, o kitokių liudijimų neturi- 


Manęs čia nepažįsta 

me ir, turbūt, neturėsime. Iš cituoto eilėraščio 
matyti poetės svajonė melstis ir atgailauti ne- 
žymioj lietuviškoj bažnytėlėj, kurios niekas ne- 
pažįsta, kaip dabar daro daug lietuvių, kurie 
yra priversti kasdien bendradarbiauti su sovie- 
tiniu totalizmu bei jam “pasmilkyti", o paskui 
nežymiai atgailauti tolimoj bažnytėlėj. Tokie 
lietuviai S. Nėries tą “Tolimą sapną“ ir yra pa- 
vertę daina, neoficialiai dainuojama okupuotoj 
Lietuvoj. Kad šitame eilėrašty išreikšta atgailos 
svajonė nebuvo tik momento poetinis švystelė- 
jimas S. Nėries sąmonėj, galima spėti, pasirė- 
mus jos tėvynės ilgesio eilėraščiais. Juose save, 
sugrįžusią į Lietuvą, poetė vaizduoja labai ku- 
kliai: sraige, rugiagėle, snaige, arba net sliekų. 
Tokia kukli ir “Tolimo sapno" atgailautoja: šy- 
du veidą pridengusi, už pilioriaus užsislėpusi, 
prie altoriaus ar Dievo stalo eiti nedrįstanti, bet 
kurios susigraudinusioj širdy malda nebesutel- 
pa. 

Baigiant kalbą apie S. Nėries žvilgsnį į 
krikščionių religijos tiesas, gal reikia pridurti, 
kad Sovietijoj per karą parašytuose eilėraščiuo- 
se nėra poetės pasisakymų prieš Bažnyčią bei 
kunigus. Tuo tarpu 1931-32 m. eilėraščiuose tai 
buvo ryšku. 

1944 m. rudeni parvykusi į Lietuvą, jos 
žemę pabučiavusi pirmojoj stoty (D. Tarabil- 
dienės liudijimas), S. Nėris buvo tokia, kokią 
buvo save vaizdavusi: tyli, nežymi. Tiesa, ji 
buvo išvarginta, o komunistai ją beveik buvo 
užmiršę, beveik niekur nekvietė. Nors grįžusi 
poetė savo vyrą rado gyvą ir sveiką, bet ne- 
berado motinos, sesers, daugelio pažįstamų bei 
draugų. Vieni buvo žuvę per karą, antri pabėgę 
į Vakarus nuo “išlaisvintojų" komunistų, o treti 
Salomėjos vengė, kaip komunistų bendradarbės. 
Šitokia jos asmeninė situacija besibaigiančio 
kruvino karo ir kylančios tautinės rezistencijos 
fone vėl vertė poetę sielvartauti. Sielvartas dėl 
Lietuvos buvo didelis, kaip liudija jos nespaus- 
dintas eilėraštis “Raudokit, rudeniniai lietūs! 
Jo paskutinėj strofoj poetė rašė: 


Gimta šalis pravirkdyta 
Našlaitė — brolių palikta. 
Oi, gelia, slegia širdgėla, 
Tamsesnė dar už naktį ta 


Po keleto sunkių žiemos mėnesių 1945 me- 
tais S. Nėris susirgo. Išleidusi eilėraščių rinkinį 
“Lakštingala negali nečiulbėti" sirgdama, ji 
buvo išvežta į Maskvą kepenų vėžio operacijai 
ir ten mirė liepos 7 d. Kokios buvo jos prieš- 
mirtinės mintys, kas atspės? Tik viena aišku, 
kad ji norėjo mirti Lietuvoj, tik Lietuvoj. Tai 
liudija visi, kurie ją buvo aplankę jos paskuti- 
nėmis dienomis. B. Girienė apie S. Nėries prieš- 


270 


mirtinius jausmus rašo: “Mane pamačiusi, ji la- 
bai graudžiai ėmė verkti, glostyti mano veidą, 
rankas. Prašė vežti į Lietuvą". Šitaip graudžiai 
toli nuo tėvynės užgeso poetė, kuri kadaise 
“Gyvenimo giesmėj' dainavo: 


Gyvenimas mano — vėjas palaidas! 
Kaip sakalas skrieja per tyrus laukus. 
Gyvenimas mano — pavasario aidas. 


Gyvenimas mano tai sapnas klaikus. 


Atsistojęs prie S. Nėries karsto, kiekvienas 
jos jaunystės pažįstamas tikriausiai būtų min- 
timis klausęs: kur glūdėjo pradai dramos šitos 
moters, kuri troško laimės ir gerovės ne tik sau, 
bet ir visiems žmonėms, kokios buvo jos svy- 
ravimų ir stambių klaidų priežastys? 


Atrodo, kad pirmoji ir gal pagrindinė S. 
Nėries nelaimių bei klaidų priežastis buvo jos 
prigimty. Labai jautri kiekvienam įspūdžiui S. 
Nėris pirmiausiai vadovavosi jausmais ir vaiz- 
duote. Tai jai buvo naudinga kaip poetei, nedi- 
delių, spontaniškos lyrikos kūrinių autorei, bet 
žalinga kaip asmeniui, turinčiam apsispręsti ir 
veikti sudėtingoj gyvenimo. prozoj. Užgoždami 
poetės silpną intelektą, kurio ji nesistengė to- 
bulinti, tie jausmai ir vaizduotė kliudė jai blai- 
viai ivertinti savo jėgas, tikrovę ir idėjas. Žiū- 
rėdama į jas savo jausmų bei vaizduotės žvilgs- 
niu, per visą savo neilgą gyvenimą S. Nėris bu- 
vo beveik nuolatiniame konflikte tarp savo iš- 
svajoto pasaulio ir tikrojo gyvenimo, kuris su- 
daužydavo jos svajones ir panardindavo poetę i 
nusiminimą bei susigraužimo negalią. Per di- 
delis įtikėjimas intuityviu jausmu ir savo gy- 
venimo prasmės suvedimas beveik tik į savo 
talentą ir poetinę kūrybą nepaskatino S. Nėries 
plačiau ir giliau domėtis pasauliu, gyvenimu 
bei io problemomis. 


Nors ir išauklėta motinos katalikiškai, nors 
ir katalikiškose mokyklose išėjusi mokslus, S. 
Nėris katalikų religijos bei filosofijos proble- 
momis rimtai nesidomėjo, jomis savo asmeny- 
bės nepagilino ir nepraturtino. Jaunystėje ji 
gyveno jausmine ir tradicinė krikščionybe: 
draugystė su tikinčiais katalikais jai daugiau 
reiškė negu pati religija. Kai meilės svajonės 
rasti partnerį katalikuose sunyko, o santykiai 
su tikinčiais draugais atsipalaidavo ir nutrūko, 
S. Nėris palinko į naujus draugus iš netikin- 
čių socialistų tarpo, ypač į socialistus, besireiš- 
kiančius grožinėje literatūroje. Šie ir nuvedė ją 
į “Trečią Frontą" bei ją suartino su komunistais, 
bet ne marksistinė ar kitokia revoliucinė teori- 
ja. S. Nėris giliau marksizmo nepažino, kaip ji 
anksčiau nebuvo pažinusi nė katalikų socialinės 
doktrinos, nors visą laiką buvo ir pasiliko jaut- 


ri Žmonių nelaimėms, socialinėms neteisybėms, 
dvasiniam ir materialiniam skurdui. Visoje S. 
Nėries poezijoje ir jos dienoraščio užrašuose ne- 
rasime nė vieno posakio, kuris liudytų teorinio 
marksizmo jos tikrą pažinimą, bet lygiai nera- 
sime tokių posakių, kurie liudytų krikščioniškos 
iilosofijos pažinimą: teoriniai klausimai jai ir 
jos poezijai buvo per sunkūs. Jai teorijos užteko 
tiek, kiek jos girdėjo savo draugų bei pažįsta- 
mų tarpe, arba skaitė laikraščiuose, ypač groži- 
nės literatūros kūriniuose. Jai taip pat nerūpėjo 
me partijos, nes nė vienai jų nepriklausė. 


Už teorijas ir partijas S. Nėriai buvo svar- 
biau asmens ir vaizdai, ypač nauji vaizdai, ku- 
riuos jai pateikdavo įvairios gyvenimo aplin- 
kybės, arba kuriuos jai padėdavo susikurti vaiz- 
duotė iš bendrų posakių. Tais vaizdais S. Nėris 
jautėsi stipri. Juos kurdama ir organizuodama 
į eilėraščius jausmų poveiky, ji tikėjosi tapti 
pirmaujančia galinga moterimi, jaudinančia ki- 
tų širdis ir palenkiančia juos savo balsui; bet už 
šito vaizduotės miražo dažnai slėpėsi trapių jaus- 
mų, kenčianti, abejojanti, silpna moteris. Tokia 
dvylypė ji buvo jaunystės metais, kai dirbo ka- 
talikų tarpe, tokia ji pasiliko ir subrendusiame 
amžiuje, kai bendradarbiavo su socialistais ir 
komunistais. Skirtumas tik tas, kad S. Nėries 
brandžiojo amžiaus eilėraščiuose labiau jaučia- 
mos pastangos lakštingalos giesmę paversti aro 
kalenimu. Tiesa, tai dažniausiai proginiai, arba 
pragyvenimo reikalui parašyti eilėraščiai. Jie 
ir poezijos turi mažiausiai, arba net visai netu- 
ri. Kur S. Nėris nesistengia būti galinga, savęs 
neprievartauja, o dainuoja kaip lakštingala savo 
svajones, džiaugsmus, skausmus, ilgesį ir viltį, 
tie eilėraščiai turi šansų išlikti ilgiems laikams 
Čia beliktų nurodyti, kad beveik visa gražiau- 
sia S. Nėries lyrika buvo sukurta Nepriklauso- 
mos Lietuvos laikais, kaip ir P. Cvirkos geriau- 
sia beletristika. 

Prisiminus čia S. Nėries klaidas, kai ji pa- 
suko veidu į politiką, kuriai ji neturėjo nei ga- 
bumų, nei pasiruošimo, reikia pakaltinti ir ben- 
drą mūsų laikų rašytojų tendenciją savo talen- 
tą paversti profesija bei pragyvenimo šaltiniu. 
Suprofesindami savo pašaukimą, mūsų laikų ra- 
šytojai jį degraduoja ir prieš savo norą neretai 
patys patenka į oportunizmo bei konformizmo 
kelią, pagaliau pasidaro tik režimo tarnauto- 
jais. Tuo tarpu tas rašytojas, kuris nori pragy- 


venti iš savo talento, ir dar neblogai pragy- 
venti turi būti labai stipri asmenybė, kad ne- 
pradėtų pataikauti miniai arba politikos galiū- 
nams. Deja, S. Nėris — stiprių jausmų mote- 
ris—nebuvo stipri asmenybė. Bet savo klaidas ji 
kartais pastebėdavo. Vieną tokią blaivią valan- 
dą (1936.V.13) ji prisipažino: “Mano fantazi- 
jos būti vien rašytoja viską sugadina". Bet po 
kiek laiko tai užmiršusi, kaip daugelis šių laikų 
rašytojų, S. Nėris norėjo būti tik poete, sau 
pragyvenimą užsidirbti savo poetiniu talentu. 


Komunistai šią S. Nėries silpnybę žinojo. 
Jie taip pat numatė, kad, pagerbdami jos talen- 
tą ir parodydami galimybę iš jo pragyventi, jie 
emocingąją Nėrį pasuks į oportunizmo kelią. 
Jiems nebuvo svarbu, kad oportunizmui pasida- 
vusi S. Nėris prirašys poetinių niekų. Jiems bu- 
vo svarbiau, kad ji rašytų prosovietinėmis te- 
momis, nesigailėdama pagyrų tiems, kuriuos pa- 
vergtieji širdyse keikė. Pagerbta ir pamačiusi, 
kad iš politiškai nudažytų savo eilėraščių gali 
pelnyti pakankamai pinigo ir tariamos garbės, 
S. Nėris rašė ir 1940 m. prirašė daug tokios sen- 
timentalios publicistikos kartais net poemų var- 
du, kad jai būtų buvę gėda, jei į tą savo pro- 
dukciją būtų galėjusi pažvelgti blaiviai ir iš lai- 
ko perspektyvos. Bet 1940 m. vasarą ir rudenį, 
kada ji tos prosovietinės produkcijos davė dau- 
giausia, S. Nėris buvo taip gudriai propagan- 
dos apsvaiginta, kad reikėjo keleto mėnesių, kol 
ji praregėjo komunistinių spąstų pavojų savo 
talentui ir pažadėjo politinių eilėraščių nebera- 
šyti. Šito savo nusistatymo ji dar mėgino laiky- 
tis, atsidūrusi Rusijos Penzoj (ji tada sakėsi ra- 
šanti lietuvių liaudies motyvais, kaip anksčiau 
buvo žadėjusi Ign. Malėnui). Bet pragyvenimo 
sunkenybės svetimame krašte ir komunistų ra- 
ginimai greit vėl privertė. S. Nėrį išlaužyti 
savo talentą ir rašyti eileraščių sovietinio ka- 
ro temomis. Šitas talento išpardavinėjimas sve- 
timiesiems lietuvių tautos pavergėjams ateis- 
tams ir yra juodžiausia dėmė S. Nėries gyveni- 
me. Kad greta jos buvo stipresnių vyrų, tokių, 
kaip A. Vienuolis, K. Boruta, B. Sruoga, Puti- 
nas, J. Paukštelis ir kiti, kurie panašiai elgėsi, 
tik pailiustruoja, kaip mūsų laikų rašytojai yra 
neatsparūs pagundai savo pašaukimą paversti 
pragyvenimo profesija. Kaip tai toli nuo roman- 
tizmo laikų, kada rašytojai ir poetai nenorėjo 
tarnauti įokiems galiūnams! 

ŽVILGSNIS | VIDUDIENIO SODŲ POETĄ 


(Bernardas Brazdžionis: VIDU- 
DIENIO SODAI. Išleido “Lietuvių 
Dienos", Los Angeles, 1961 m. 126p. 
Kaina $4.00). 

Su šiuo nauju Bernardo Brazdžio- 
nio lyrikos rinkiniu grįžo ir tolimi 
atsiminimai apie patį autorių, apie 
tas dienas, kada jį pirmą kartą teko 
išvysti. Ateitininkų namuose Kaune 
įvyko "Šatrijos" susirinkimas. Tai 
atokūs jau laikai, trisdešimt su gu- 
ba metų, ir daug tokių pobūvių jau 
ligi paskutinės dulkės išnyko iš gal 
vos. Kartais tai būdavo eiliniai pa- 
sitarimai, o tarpais pasitaikydavo ir 
tokių, kai sušvitėdavo stambi žvaigž- 
dė, jau istorinis žmogus mūsų lite- 
ratūros lapuose. Dažniau tekdavo 
matyti Putiną, kuris ne vienam iš 
mūsų tada žėerėjo, kaip pati Parnaso 
viršūnė. Toks parnasinis jis mažiau 
daugiau liko ligi dabarties laikų, ne 
vien atminimuose, bet ir tikrovėje. 
Kartais, žvalus kaip žebenkš'is, at- 
bruzdėdavo Liudas Gira, tada mums 
nešykštėdavęs savo pastabų, min- 
čių ir pamokymų. Jis stebino, saky- 
tum, savo demokratiškumu, nepuiku- 
mu, su jaunikliais problemas kaip 
lygus su lygiu gvildendamas. O tarp 
tų jauniklių buvo ir žmonių jau 
prasikalusių iš eilinio lukšto, kaip 
Juozas Grušas, arba iškalbingų dan- 
tytų ir karštų žaliūkų, kaip mano 
mielas bičiulis Petras Karuža, arba 
Stasys Grigaliūnas, kurį vienas ki- 
tas andai vadino Puškinu, gal dėl 
jo retorikos ir ugningų posmų. Jis 


paskui nugrimzdo teatro adminis- 
tracijos užkulisiuose. 
Bernardas Brazdžionis iš Biržų 


krašto į Kauną atvyko jau su poeto 
gandu: jis buvo spėjęs išleisti dvi 
knygas, iš kurių viena — sudurti- 

nė su kitu autorium. Petras Karu- 
ža, perpūstas naujoviškų vėjų, man 
tvirtino, kad ir Bernardas Brazdžio- 
nis esąs modernistas. Kaip šiandien 
matau Brazdžionį aname susirinki- 
me: atkako į ateitininkų namų po- 
grindį, vienišas įsikūrė kėdėje prie 
pilioriaus arčiau kertės, ir taip sedė- 
jo neprabildamas, kai kiti tarės, 
svarstė savo menus ar dėl kurios 
ten problemos plėšojosi tokiu jau- 
nystės įnirtimu, lyg kryžiuočiai, 
griaudami Pilėnus. O Brazdžionis sa- 
vo kampe, lyg retas paukštis, vis ty- 
lėjo, tarsi kažkokioje mistikoje nu- 
grimzdęs. Už langų jau temo gruo- 
džio diena. 

Jisai prašneko tik antroje susirin- 
kimo pusėje, ir šnekėjo tai, ką, ma- 
tyti, buvo apgalvojęs, kuo jis gyve- 


no ir tikėjo, ką norėjo iškelti, kaip 


savo išskirtinę vėliavą. Jo žodžiai 
skambėjo „garsiai, gal kiek griežtai 
— galutinai. Tai buvo anų jo metų 
credo kurį, negalėdamas kiaurai pa- 
kartoti, subruksiu į šią pagrindinę 
mintį: poezija turi jieškoti naujų 
kelių, — skelbė iš savo kertės Ber- 
nardas Brazdžionis. 

Nuritinęs nuo savo krūtinės sun- 
kų poetinių įsitikinimų akmenį, jisai 
nuščiuvo. Tegul ateityje bylos jo vei- 
kalai! 

Ir neilgai teko laukti, ligi jis at- 
sivėrė savo tikruoju, originaliuoju 
veidu. Pirma savita jo pakopa buvo 
“Amžinas žydas", o ano pradinio lai- 
kotarpio vaiskiausioji gėlė — “Ženk- 
lai ir Stebuklai". Mūsų akiratyje 
iškilo poetas visai naujas, kokio lie- 
tuvių literatūra dar nebuvo regėjusi. 
Jo lyrikoje susiliejo didingas as3- 
meninis žodis, žila tradicija, bibliniai 
ir orientaliniai lapai, mūsų pačių 


giesmių atgarsiai, bažnytiniai giedo- 
jimai, liaudies poezija, klasika, mo- 
dernizmas, liturgija, šventųjų šauks- 
mai, vienuolinė nuošaluma — ir ašt- 
rūs dabarties šauksmai, šios dienos 
verdenė, mūsų gadynės opos, atšiau- 
rūs ir rūstūs griaudėjimai ir kū- 
dikio giedrumas. Šitas ir kitas savy- 
bes Bernardas Brazdžionis sutirpdi- 
no, lyg koks viduramžių alchemi- 
kas, į grynai savą meną, į nepakar- 
tojamą kūrybą, kurią, jeigu tektų 
ją atžymėti kokioje nors hierarchi- 
joje, linkčiau padėti kaimynystėje su 
naujuoju simbolizmu ir ekspresioniz- 
mu. "Tokia savo lyrika Bernardas 
Brazdžionis įžengė į lietuviškąjį Par- 
nasą, atsisėsdamas su savo kartos 
pirmaisiais: Jonu  Aiščiuų, Antanu 
Miškiniu ir Salomėja Nėrim. Neži- 
nau, gyvenime gal kai kam iš jų ir 
neteko turėti bendrų reikalų ar žy. 
gių, bet literatūros svarstyklės juos 
suveda šicn — tegul ir savaip teore- 
tinėn — santarvėn ir bendrystėn. 
Tikiuosi kliudęs svarbesnes Ber- 
nardo Brazdžionio lyros stygas. Prie 
jų ilgainiui prisidėjo ir naujų: tradi- 
cinės patriotinės temos, tiesioginis, 
beveik dienoraštinis tikrovės dainavi- 
mas tremtyje, politinė poezija, gim- 
tojo grumsto ilgesys svetimoj šalyj, 
tiesiogi gamtos poezija. Kai kas ir 
ašarą nuliejo: esą, kodėl Brazdžio- 
nis nerašo senoviškai, — kitaip ta- 
rus, kaip '“Ženkluose ir Stebukluo- 
se". Kiti vėl atsišaukė, esą Braz- 
džionio patriotinė poezija nėra tik- 
ra patriotinė poezija, nes ji neati- 
tinka tokių ir kitokių teoretinių iš- 
vedžiojimų ir spielčių. Išeitų, jei ta- 
vo poezija į tuos dėsnius neįbruka- 
ma, sviesk, brolau, ją į šalį! Buvo 
tokių, kurie ranka numojo į jo gam- 
tinę lyriką: esą, Brazdžionis čia, 
dainuoja save, o nėra pajėgus prieiti 
prie esmės daiktų, kuriuos savo eilė- 
raščiui buvo pasiėmęs. Išeitų, lyg 
Shelley “Vyturėlyje" dainavo ne sa- 
ve, o atskleidė vieversėlio esmę! 
Eet meskime į kampą teorijas ir 
atvožkime “Vidudienio Sodų" knygą. 
Bernardas Brasdžionis šiame rin- 
kinyje kaip tik atskamba savo anks- 
tesn: kūryba, — anot to, čia daug 
kur sutinkame “'senąjį" Brazdžionį. 
I- iš tikrųjų tarp jo pastarų raštų 


Bernardas Brazdžionis 


“Vidudienio Sodai“ ne viena gija su- 
simezga su anais jau tolokais “Ženk- 
lų ir Stebuklų“ posmais. Paskiau- 
siame jo rinkinyje rasime tuos pla- 
čius horizontus, didingą kalbėjimą, 
biblinius ir egzotinius vaizdus, baž- 
nytinį skambėjimą, kuklių kukliau- 
sią mūsų liaudies kalbą, tėviškės mal- 
dą, miniatiūrinę detalę ir visus glo- 
biančią Apvaizdos ranką. Eiliavimas, 


nors ir klasiškesnis, bet ir čis ra- 
sime ankstėsnio laikotarpio pėdsa- 
kų — trumpų, sulaužytų sakinių, ir 
tokių, kurie nusidriekia per kelioli- 


ka eilučių. Šiaip poetas sav< išorės 
rūbu suklasiškėjęs, poroj vizitų pasi- 
gavęs net antikinių formų. Tradicija 
atsiliepia ir tie kūriniai, kuriuos ji- 
sai praveda dialogu. Šen ten Braz- 
džionis, kurio poezijai gal būdin- 
gesnis natūralus rupumas (gera do- 
vana gerose rankose) ir plaius mo- 
jis, nevengia ir tokių garsinių va- 
riacijų, kaip — “Ir lis lavoniniu lie- 
tum ant žydinčios lelijos" (97 p.). 


“Vidudienio Soduose" yr4 vienas 
eilėraštis, “Stebuklingoji Daina", ku- 
ris manding ypač taikliai nušviečia 
šios knygos veidą. štai jisai: 


Tu viena mane vilioji iz gyventi 

šauki viena -- 
pasaulio nenu- 
miršianii daina, 


Nenumirštančio 


O aš ieškau tavo didžiai prasmei 
žodžių užmirštų 

padangių ir iš pievų ir iš dan- 
giškų skliautų; 

Iš čiurlenimo upelio ir iš krikštolo 
versmės, 

Iš gyvenimo šventųjų ir iš mūsų 
nuodėmės... 

(14 p.). 


II 


Un 


“Vidudienio Soduose“ atsišaukia ir 
viena nauja melodija. Yra tai dva- 
sios išskaidrėjimas, kuris jaučiamas, 
kai vidudienis praeina ir kai žvilgs- 
nis pakyla į kitus horizontus ir bu- 
veines. Tai lyg saulėto rudens daina, 
kurioj dažnai atsiskamba nostalgija, 
ramus liūdesys, mirties ir amžiny- 
bės susimąstymai. Tačiau tai nereiš- 
kia, kad poetas būtų rezignavęs ir 


posirengęs, kaip Pranas Vaičiaitis, 
keleivio lazdelę padėti. Kaip tik 
daugiur stebina Bernardo Brazdžio- 


nio jėga, gaivumas, poetinis išradin- 
gumas ir subtilumas. “Vidudienio 
Soduose" jis lyg pasistiebė, ir jo žo- 
dis liejasi tvirtai ir įsakmiai. Tik gal 
jaučiama daugiau rimties, daugiau 
nuolankumo ir giedros. 

Norint, galima rasti vietos ir pa- 
staboms. Viena iš tokių laikyčiau 
šen ten per lengvą eiliavimą, ypač 
rimuose. Autorius gan apsčiai pasi- 


vaduoja tokiais jau rimų patriar- 
chais kaip “saulė — pasauly", “dan- 
gų — brangų“, “pievas — Dievas", 


"žemę — sutemę“ ir k. Siūlyčiau, 
kad mūsų poetai bent keliolikai me- 
tų uždėtų visišką moratoriumą mi- 
netiems rimams. Po to gal kas pa- 


V. BOGUTAITĖS 


Kiekviena pirma knyga — vistiek, 
poezijos ar prozos — sukelia skai- 
tytojo smalsumą: kas naujo ir įdo- 
maus ateina mūsų gyveniman ir mū- 
sų literatūron. Kaip kiekviena sekan- 
ti autoriaus knyga, jei jis kartą 
skaitytoją sudomino, traukia žinoti, 
kokia linkme ir kaip toli jį talentas 
neša. 

V. Bogutaitė atsiskleidžia mums 
kaip tipiškas savo dienų vaikas: su- 
sirūpinęs savosios būties šaknimis, 
jieškąs prasmės ir pateisinimo savo 
buvimui. Ji leidžiasi savosios būties 
dugnan susikaupti ir pamatyti save, 
kaip veidrodyje (“Veidrodis jūros 
dugne"). Tačiau sąmoningai ir atvi- 
romis akimis leistis gilyn į save vi- 
sados nejauku ir baisu: 


Paėmęs veidrodį, skandink į jūros 
dugną, 

Lai šaltos bangos apkabina 
Jis vertas tos bausmės. 
Tegul vanduo jam skruostus vilgo 
Ir žuvys nardydamos 
Save mato, 
Kaip aš save mačiau 

(Veidrodis, 5 p.) 


Ji randa ten individualybę, nepa- 
kartojamą, nelygstamos vertės ir, be 
abejo, vienišą, nes kiekviena indivi- 
dualybė yra vieniša (“Ir aš likau 
savos vagos glėby" 31 p.). Ji aiš- 
kiai pajunta dvilypę žmogiškąją pri- 


jėgs jiems vėl įskelti naujos kibirkš- 
ties. Dar kita kliaudi — poroj vietų 
prasprūdo  netaisiklingas  kirčiavi- 
mas. Žinoma, čia opi problema, ir 
jos vienu brūkštelėjimu neišlukš- 
tensi. Bet man dingojas, kad 51 p. 
kirtis pagal eilėraščio ritmą žodyje 
“dulkė" turėtų būti ant paskutinio 
skiemens, kai tuo tarpu turi būti 
ant pirmo. 

Turėdamas  virtuozišką eiliavimo 
dovaną, Bernardas Brazdžionis tar- 
pais jos dėka lengviau išsisuka, lyg 
prasklendžia pro kurią mintį, vaiz- 
dą ar išgyvenimą, ypač kai čia jam 
į talką atbėga ir stambi jo poezi- 
jos retorinė dovana, tuo atveju 
būtų pravartesnis sutelktumas. 

Tačiau “Vidudienio Sodai" pasilie- 
ka, kas jie yra: stipri artima, iš- 
skaidriejusi ir sykiu monumentalių 
mostų Bernardo Brasdžionio kny- 
ga. Sykiu su Henriko Nagio “Mėly- 
nu Sniegųu“, kur poetas tarė savo 
naują Žodį ir atvėrė naujus, ramius 
bei ilgesingus akiračius, “Vidudienio 
Sodai" yra reikšmingas žodis pasta- 
rojoje mūsų lyrikoje. 


Antanas Vaičiulaitis. 


PIRMOJI KNYGA 


gimtį: — fizinę ir dvasinę; dvilypę 
žmogiškąją būtį: — žemišką ir ant- 
gamtinę; ir perėjimą iš pirmosios į 
antrąją: — mirtį (“Gal ir mane ru- 


giene duona ir sula vaišintų. Bet, 
žengiant, bėga kelias amžinybėn.''... 
31 p.). Autorė šį asmens ir būties 
dvilypumą stipriai jaučia, dažniau- 
siai aštriam kontraste, gi harmonijos 
ir pusiausvyros valanda yra reta 
(Padėkos malda, 52-55 p.). Aistrin- 
gas ir sunkus žemės balsas šaukiasi 
eilėraštyje “Laukiu". Ilgesys gyven- 
ti žemės gyvenimą skamba eilėraš- 
čiuose “Buitis" ir “Neša mane že- 
mė"“ Nenuostabu, kad “Aš palikau 
Tave bandymo valandoj. Valgiau že- 
mišką duoną, kvepiančią rugieną' 
(43 p.), “Palikau Tave, jieškodama 
savęs ir duonos" (44 p.). 


Tačiau autorė gal dar stipriau 
jaučia dvasinės savo prigimties ir 
antgamtinės būties šauksmą, nuo 
kurio ji niekur čia, žemėje, negali 
nei pabėgti, nei pasislėpti (“Atimkit, 
ką žemė testamentu man paliko... 
Atimkit, kas mane skiria nuo jo.“ 
36 p., "ateinu pas Tave, kad lau- 
kiniai paukščiai nebelankytų", 49 p., 
“Ir Tu žengi negrąžinamai arčiau", 
51 p.). Antgamtinės tikrovės šviesoj 
atsiskleidžia žmogiškosios būties 
prasmė, nes beprasmybė yra žemės 
vaisius (“Beprasmių valandų galeri- 
jos tuštėja Numiršta laikrodis, 

bestumdamas mane į kasdienybę.“ 
46 p.). Žemė (nežiūrint viso jos Ža- 


vingumo) ir laikas tampa tik pra- 
einamumo sinonimais (Buitis, Kar- 
tumas, šią liūdesio valandą. Lai- 
kas). Nenucstabų, kad mirtis tada 
pergyvenama ramiai, su pasitikėji- 
mu, kad ji tampa tartum slenks- 
čiu iš vienos būties — sunkios, kan- 
kinančios, — į kitą — tobulą (Lie- 


tus, Sugrįžimas). 

Tokia, atrodo, bus pagrindinė Bo- 
gutaitės knygos mintis, užėmusi di- 
džiausią knygos dalį. Tik kol kas ji 
nėra pakankamai svari. Būties poe- 
zija ir metafizinė mintis įdomi tik 
brandi. Kol ji jauna, ji neišvengia- 
mai naivi. Be to, autorei nesvetima 
kūrimo valanda ir jos problemos. 
Eūtinybė kurti gerai išreikšta eilė- 
raštyje "Dovana" (“Nes manyje ne- 
sutelpa per vasarą prinokę vaisiai" 
10 p.). Bet kiekviena polėkio va- 
landa yra tik akimirka, po kurios 
vėl viskas grįžta dar tirštesnėn kas- 
dienybės pilkumon. Iš to ir kyla toks 
aistringas poetinės vizijos (Vizija) 
ir kūrybinės valandos (“Klausysiuos, 
gal po žemėmis šaltinis šnara" 22 p.) 
pasiillgimas, toks sunkus tuštumos 
(Žiema) ir dvasinės sausros (Dyku- 
ma) pajautimas. 

Kai kada autorė atkreipia savo 
žvilgsnį į daiktus ir šalia savęs 
(Menuetas, Knygos, Naktis, Pavasa. 
ris), tačiau jaučiasi, kad jie autorei 
neturi didesnės reikšmės. Gal todėl 
šie eilėraščiai ir yra patys silpniau- 
si. 

Bogutaitė yra savo dienų vaikas 
ir formos bei poetinės išraiškos at- 
žvilgiu. Jos forma yra visiškai lais- 
va, rimų atsisakyta, ritmas artėja 
į prozą. Vis dėlto ritmą, nors ir la- 
biausiai nutolus; nuo klasiško met- 
ro, Bogutaitė, atrodo, jaučia ir juo 
rūpinasi. Gerai skambančiais eilėraš- 
čiais laikytume “Veidrodis? ir “At- 
eik", prastai — “Padėkos malda". 

Pati eilėdara, deja, neįvairi, todėl 
visumoj knyga pasidaro monotoniš- 
ka. Perskaitai knygą, ir nė vienas 
eilėraštis atmintyje neprasiveržia. Vi- 
dinė eilėraščių nuotaika (taip pat 
neįvairi), tiesa, nereikalauja skam- 
bios kalbos, vis dėlto manytume, kad 
būtų pravartu pasirūpinti ir tokio- 
mis smulkmenomis, kaip pvz. pana. 
šių skiemenų susibėgimas gretimuo- 
se žodžiuose: “Dabar jame miega 
išsprūdusi vaikystė" (11 p.), “Bet 
žemė mane neša" ...(37 p.). 

šiandien ne vienam poetui “iš- 
sakyti save", atsisakant bet kokios 
išviršinės fcrmos, yra pagrindinis 
rūpestis. Todėl ir liejasi žodžių ma- 
rios. Laimei, Bogutaitės šitas “iš- 
sakyti save" nėra sugundęs. Ji toli 
gražu ne viską išsako. Jos eilėraš- 
tis visumoje yra organizuotas ir kon- 

densuotas (svarbiausios poetinės do- 
rybės). Sumažinus poetines priemo- 
nes iki minimumo, visiškai atsisa- 
kius mažybinių ir maloninių daikta- 


vardžių, simbolinis vaizdas gaunasi 
kietas ir koncentruetas (Ateik). Be 
šio dar “Veidrodis", Dovana", “Su- 
grįžimas" yra stipriausi rinkinyje. 


Sunku jaunam poetui iš karto at- 
sistoti ant nuosavų kojų, mes vis- 
tiek poezijos meno tenka iš ko nors 


mokytis, tad ir įtakos pradžioje ne- 
išvengiamos. Vietomis Aistis, Bradū- 
nas, 0 didžiausia dalimi Nyka-Ni- 
liūnas dar gerokai gožia pačios V. 
Eogutaitės poetinę individualybę. Ti- 
kimės, kad su laiku ji išsivaduos ir 
pati išaugs. A.G. 


Vitalija Bogutaitė, VEIDRODIS 
JUROS DUGNE; eilėraščiai, 58 p. 
Išleido Ateitis, 1960 m. 


JAUNIMO LITERATŪROS KONKURSAS 


AKADHEMINIS SKAUTŲ SAJU- 
DIS, norėdamas paskatinti jaunimą 
domėtis lietuvių literatūra, kurti ir 
jieškoti naujų, jaunų literatūros ta- 
lentų, skelbia 


JAUNIMO LITERATŪROS 
KONKURSĄ, 


kurio laimėtojams skiriamos šios pre- 
mijos: 

1. Už geriausią grožinės prozos 
kūrinį — $150.00 


2. Už geriausią peozijos kūrinį 

— $150.00 
3. Už geriausią prozinį rašinį 

— $50.00 
Grožinės Prozos Kūrinys gali būti 
apysaka, feljetonas, trumpa novelė 


ar kitas prozos darbas, savo esme 
priklausąs grožinei literatūrai ir ne- 
trumpesnis, kaip 2000, bet neilgesnis, 
kaip 8000 žodžių. 

Poezijos kūrinys gali būti eilėraš- 
tis ar jų grupė, arba poema epinio, 
lyrinio ar humoristinio pobūdžio, ne- 
trumpesnė kaip 200 ir neilgesnė kaip 
1500 žodžių. 

Prozinis rašinys turi būti essay 
pobūdžio ir neilgesnis kaip 4000 
žodžių, iš lietuvių kultūros ar visuo- 
meninio gyvenimo temų. 

Premijuoti dalykai pirma bus iš- 
spausdinti Mūsų Vyčio žurnale, vė- 
liau gali būti spausdinami kitur. 

Konkurse gali dalyvauti visi lietu- 


viai, bet kokių pažiūrų (išskyrus 
komunistinių) ir priklausą bet ko- 
kiai lietuviško jaunimo organizaci- 


jai, o taip pat ir tie, kurie nėra to- 
kių organizacijų nariai, bet jaučia 
lojalumą Lietuvai ir jos kultūrai, ne- 
vyresni kaip 30 metų. 

Kūrinių temų pasirinkimas yra 
laisvas. Nenustatoma jokių ideologi- 
nių rėmų, išskyrus tai, kad konkur- 
sui pasiųsta medžiaga privalo suda- 
ryti įnašą į lietuvių literatūrą. 

Siunčiamieji dalykai turi būti pasi- 
rašyti slapyvardžių, o atskirame vo- 
ke turi būti nurodyta pavardė, var- 
das, adresas ir gimimo data. 

Raštus prašoma siųsti fil. P. Abel- 


kiui — 2900 Reservoir St., Los An- 
geles, 26, Calif. Raštai gauti vėliau 
negu 1961 m. lapkričio 15 d. ne- 
bus jury komisijos vertinami. 
šio konkurso jury komisiją su- 

daro: 

Ale-Rūta-Arbienė, J. Gliauda, A. 
Gricius, P. Orintaitė - Janutienė ir 
Bronius Raila. 


ATSIŲSTA PAMINĖTI 


Antanas Rūkas: VIENO KIEMO 
GYVENTOJAS. 3 veiksmų komedija. 
Išleido LB Čikagos apygarda ir Cle- 
velando LB I apylinkės Vaidilos teat- 
ras. 1961. m. 35 p. 


Antanas Tulys: TŪZŲ KLUBAS. 


novelės. Išleido Terra. Chicago, 
1960. 196 p. 
Vytautas Mačernis: POEZIJA, 


Redagavo Kazys Bradūnas, Iliustra- 
vo Paulius Augius. Įvadą parašė A. 
Nyka-Niliūnas. Išleido Į Laisvę 
Fondas lietuviškai kultūrai ugdyti, 
ds. A. Šmulkščio lėšomis. Chicago, 
1961. 238 p. Kaina 4.50 dol. 

Pranas Naujokaitis: ĮLŪŽĘ "TIL- 
TAI. Romanas. Išleido Vaga, Brook- 
lynas, 1961. 237 psl. Kaina 2.50 dol. 

LIETUVA SENOSIOS EUROPOS 
CRAFIKOJE. Parodos iš dr. Povi- 
lo Reklaičio parodos. Katalogas, ge- 
gužės 27 d. iki. birželio 3 d, 1951. 
Jaunimo namai čikagoje. Surengė 
Korp. Gintaras, 14 ps. 

RŪDA IR RAUDA. Poezija iš Lie- 
tuvos ir Sibiro. Tėvynės Kūrinių Se- 
rijos pirmas leidinys. Leidykla: “Už 
žmogaus laisvę", 1961 m., 40 p. 


* * * 


* Ignas Malėnas paruošė spalvotą 
elementorių. Tai jo 25 m. triūso vai- 
sius: Knyga jau atiduota spausdinti. 
Panaudotas naujas metodas, kuris 
žymiai pagreitina vaikų mokymą 
skaityti. 

* Dr. J. Pikūnas ir dr. A. Albrecht 
parašė veikalą “Psichology of Human 
Development". Išleido McGraw - Hill 
knygų leidykla. Dr. J. Pikūnas profe- 
soriauja Detroite. 

DAIL. V. VIZGIRDOS DARBŲ PARODA ČIKAGOJE 


šm. balandžio 15-23 d. Liet. Ame- 
rikiečių Menininkų Klubas Čikagoje 
buvo surengęs dail. Viktoro Vizgir- 
dos darbų parodą Čiurlionio Galeri- 
joje (jėzuitų Jaunimo Centro patal- 
pose). Dailininkas išstatė 40 tapy- 
bos kūrinių ir du vitražus. Į atidary- 
mą susirinko per pora šimtų žmo- 
nių. Parodą atidarė Lietuvos konsu- 
las dr. P. Daužvardis, primindamas 
ir Lietuvos laisvės bylą. Klubo pir- 
mininkas P. Gaučys plačiau atsklei- 
dė dailininko laimėjimus menui. 
Sveikino Ad. Varnas, T. J. Kubilius, 
Čiurlionio Galerijos direktorius M. 
Šileikis. Šisai priminė galerijos tiks- 
lus: ir ateityje parodos bus rengia- 
mos tam, kad lietuviai ir kitatau- 
čiai matytų, ką mūsų dailininkai ku- 
ria; galerijos meno turtas yra skir- 
tas Lietuvai, kai ji atgaus savo ne- 
priklausomybę. Pats dail. V. Vizgir- 
da padėkojo sveikinusiems. 


Ta proga buvo pasikeista padėkos 
ir nuosavybės dokumentais su daili- 
ninkais, kurie savo kūrinių paau- 
kojo čČiurlionies galerijai. Dail. V. 


Dail. Viktoro Vizgirdos parodos atidarymas Čikagoje. Kalba kons. P 


Vizgirda jai padovanojo du puikius 
kūrinius. Vienas — “Vaisiai ir gėlė", 
autoriaus asmeninė dovana, 0 ant- 
ras — “Peizažas Bostone", už paro- 
dos surengimą. Jury komisiją suda- 
re: Al. Marčiulionis, P. Kaupas, Br. 
Murinas ir Čiurlionies galerijos di- 
rektorius M. Šileikis. 

Clevelando dail. Ant. Vaikšnora 
anksčiau taip pat buvo padovanojęs 
galerijai kūrinį “Miško liūnas". Jį 
įteikė dabar. Šiuo atveju į komisiją 
įėjo: dail. V. Ignas, V. Raulinaitis 
ir K. Žilinskas Clevelande. Galerijai 
įteiktas ir dr. Ald. šliupaitės pado- 
vanotas J. Zikaro bareljefas. 


Dail. Viktoro Vizgirdos parodą 
lankytojai ir rengėjai itin įvertino, 
— ji čia buvo viena iš reikšmin- 
gesniųjų. Kaip žinome, jisai yra vy- 
resnės mūsų kartos kūrėjas, poim- 
presionistinės mokyklos atstovas — 
visapusiškas peizažo meistras. "Turė- 
damas kūrybinę individualybę, pasi- 
liko iki galo ištikimas meno estetikos 
kultūrai. Jo kūryba liudija, kad me- 
nas formuojamas ir brandinamas už- 

darame individo pasaulyje, bet ne 
grynai iš matomos aplinkos. Iš es- 
mės dail. V. Vizgirda yra realistas, 
bet jo piešiamieji daiktai įgauna 
labai skirtingą charakterį, būtent - 
paprastumą, jautrumą ir išraišką. 
Visoje jo peizažų ir natiurmortų kon- 
junktūroje, tarytum iš gyvosios gam- 
tos pasisemti, sultingi spalvų varian- 
tai neišskiriamai gyvena dinamiško- 
je formoje. Jo koloritas ramus, tur- 
tingas. Organiškas šviežumas nenu- 
marintas. Į aplinką dailininkas žvel- 
gia kūrėjo akimis ir ją atsargiai pri- 
ima. Pasirenka tai, kas yra verta dė- 
mesio. Būdinga, kad dailininko pie- 
šinys visuomet gaivinantis, linija — 
grakšti, bet ta linija yra meistriškai 
panaudota, kad jos beveik nejunti. 
Pastebimas tvirtas kontūras, geo- 
metrinė forma ir subtili faktūra. Tarp 
šiurkščiai paskleistų teptuko pabrau- 
kimų spindi niuansinis virpesys. 

Taigi, dail. V. Vizgirdos tapyba 
didžiai vertinga, kai ją sveri meni- 
niu mastu. 

* * 3 


Nuo kovo 11 iki 23 d. Čiurlionio 
Galerijoje buvo Korp. Gintaro" su- 
rengta kartu paroda dviems kana- 
diškiems dailininkams — Juozui Aks- 
tinui ir Vytautui Remeikai. Akstinas 


turėjo 29 tapybos kūrinius, o Re- 
meika — 24. 
Abu dailininkai gražiai pasirodė, 


kaip subrendę jaunesniosios kartos 
menininkai. Juodu yra Freiburgo 
Ecole des Arts et Mėtiers mokyk- 
los auklėtiniai, studijavę Valeškos, 
Jonyno, Vizgirdos ir Krivicko klasė- 

PREL. PRANCIŠKUS JUŠKAITIS — "AIDŲ"" MECENATAS 


numerio leidėjas yra 
lietuvių parapi- 


šio "Aidų" 
Cambridgio (Mass.) 
jos klebonas prel. Pranciškus Juš- 
kaitis, paaukojęs 500 dol. Tą auką 
suteikė jis kultūros žurnalui savo pa- 
rapijos 50 metų jubiliejaus ir savęs 
prelatu paaugštinimo proga. šiuo 
dosniu žygiu gerb. Prelatas įsijungė 
į tų kilniaširdžių lietuvių kunigų eilę, 
kurie minėdami įvairias savo bei pa- 
rapijų veikimo sukaktis, nepasiten- 
kina tik išorinėmis iškilmėmis, bet 
jieško jų gilesnio įprasminimo. 

Tokiais ir panašiais atvejais po 
šios antrosios imigracijos Amerikoje 
yra paremiamas kultūros žurnalas 
“Aidai" 500 dol. aukomis ir vaizdžiai 
parodoma, jog ankstesnės kartos dva- 
sininkams šiandien dar teberūpi gy- 
voji lietuvybė, išsiskleidžianti moks- 
lu, menu ir literatūra. Tai nuostabiai 
džiuginąs ir jaunesniuosius paskati- 
nąs reiškinys. 

Per šį dešimtmetį “Aidams" yra 
paaukoję po 500 dol. ir tapę vieno 
numerio ar premijos mecenatais šie 
dvasiškiai: kun. Juozapas Valantie- 
jus, buvęs Waterburio klebonas, prel. 
Pranciškus Juras, Lawrenco klebo- 
nas (2 premijos po 500 dol.); prel. 
Jonas Ambotas, Hartfordo klebonas; 
kun. Mykolas Vembrė, kun. Benedik- 
tas Gauronskas, New Britaino kle- 
bonas ir kun. Juozapas Karalius, 
Shenandoah klebonas. Malonu šiame 
dosnių kunigų būrelyje dabar matyti 
ir prel. Pranciškų Juškaitį bei iškelti 
jo gyvenimo žymesniuosius bruožus. 


se. Savo žinias vėliau gilino, susidū- 
rę Su pasauliniu menu. 

Akstinas stipriai reiškiasi lyriniuo- 
se ir dekoratyviniuose motyvuose, 
Remeika pamėgęs vandenis —rega- 
tas, prieplaukas, žmones. Parodoje 
buvo pasigėrėtinų darbų. 

Po vieną jų kūrinį įsigijo ir Čiur- 
lionio Galerija: Akstino “Vers- 
mę", o Remeikos “Pavasarį". 

Šia proga pravartu pažymėti, jog 
akademinis jaunimas Korp “Ginta- 
ro" organizacija našiai prisidėjo prie 
lietuviškos meno kultūros ugdymo, 
surengdama jau trečią jaunesnių- 
jų dailininkų parodą. 

M. Šileikis 

Mūsų mecenatas priklauso tai 
ankstyvai lietuvių kunigų kartai, ku- 
ri čia savo jėgom siekė mokslo, pa- 
siekusi jo, švietė kitus ir niekad ne- 
nutraukė ryšio-su Lietuva. Kai žvel- 
gi į tų kunigų kelią, aiškiai matai 
dvilypę veiklą. Viena jos pusė apima 
savo parapiją bei Amerikos lietuvių 
pasaulį, kita siekia Lietuvą, ypatin- 
gai atsikūrimo ir nepriklausomybės 
laikotarpyje. Visus tuos reikalus jie 
gebėjo suvesti tokion darnion sinte- 
zėn, jog neabejotinai abiem pusėm 


+ 


Cambridgio (Mass.) 


išėjo į naudą. Parapijos medžiagiškai 
rėmė savo tautą, jų dvasininkai sie- 
lojosi jos nepriklausomybe, o iš anos 
pusės sklido lietuviška dvasia knygo- 
mis, laikraščiais, žymių asmenų apsi- 
lankymais. Gaila, kad po antrojo pa- 
saulinio karo dėl politinių negerovių 
taip daug kas pasikeitė. 


Prel. Pranciškus Juškaits gimė 
1823 m. lapkričio 15 d. šakių aps. 
Paežerėlio valsč, Gegužės kaime. 


Jaunystėje turėjo laimės mokytis — 
mokslo sėmėsi vietos pradžios mo- 
kykloje ir Šakių gimnazijoje. Mirus 
tėvams, jaunuolio ateitis apsiniaukė. 
Vietoj mokslo, teko darbuotis ūkyje. 
Padėtį dar labiau pasunkino prasidė- 
jęs Rusijos karas su Japonija. Veng- 
dams šaukimo į rusų armiją, Pran- 
ciškus Juškaitis 1905 m. atvyko į 
JAV. Čia su savim atsivežė ir troš- 
kimą siekti mokslo. Į šį tikslą čia 
jis ir pasuko visą savo energiją. Pir- 
miausia rinkosi sunkesnius darbus, 
kad galėtų daugiau užpelnyti paja- 
mų Mokslui tęsti. Tai jam pasisekž. 


p 

lietuvių parapinė bažnyčia 


Bedirbdamas fabrikuose, vakarais iš- 
ėjo vidur. mokyklos (High School) 
programą. Po to stojo į Valparaiso 
universitetą Indianoje, kur baigė ko- 
legijos kursą su dviem balaurato pa- 
žymėjimais. Tik tada jam atsivėrė 
durys į kunigų seminariją. Ją pasi- 
rinko Brightone, netoli Bostono ir 
įstojo 1912 m. Seminariją baigė 1917 
m. Kunigų tuo laiku lietuviams trū- 
ko. Kun. P. Juškaičiui prieš akis at- 
siskleidė  neužmatomi  pastoracinio 
darbo plotai. Bet jis gal jau iš anks- 
to nujautė, kad bus skiriamas į 
Cambridgio lietuvių parapiją, kur 
buvo atsiradusios ypatingos sunke- 
nybės. 


Cambridgio miestą nuo Bostono 
skiria tik upė. Jį ypatingai išgarsino 
žymusis Harwardo universitetas, į- 
kurtas 1638 m., ir Massachusetts 
Technikos Institutas.  Spėliojama, 
kad lietuviai į šią vietą, kuri dar ta- 
da neturėjo net miesto teisių, bus at- 
vykę prieš 75 metus. Bet iš to laiko 
jų veiklos pėdsakų nėra. Jie paste- 
bimi kiek vėliau. Pirmiausias reika- 
las sukosi apie savos bažnyčios sta- 
tybą. 1907 m. veiklesniejį Cam- 
bridgio lietuviai sušaukė susirinki- 
mą ir nutarė siųsti delegatus pas 
Bostono arkivyskupą O'Connellį. Tuo 
metu Cambridgyje lietuvių galėjo 
būti apie 1000. Arkivyskupas dele- 
gacijos norui steigti parapiją pritarė 
ir prašė sudaryti lietuvių sąrašą. Ap- 
tikta virš 200 šeimų, neskaitant vien- 
gungių. Tai jau buvo branduolys pa- 
rapijai steigti. Bet nelaimė — trūko 
lietuvio kunigo. Pagaliau arkivysku- 
pas i Cambridgį atsiuntė kun. Juo- 
zapą Krasnicką. Jo uždavinys buvo 


suorganizuoti parapiją ir pastatyti 
bažnyčią. 
Parapijos steigiamasis susirinki- 


mas įvyko 1910 m. Jame nutarta sta- 
tyti bažnyčią Marijos Nekalto Pra- 
sidėjimo titulu ir sudėtos pirmosios 
aukos. Netrukus nupirktas žemės 
sklypas Windsoro ir Websterio gat- 
vių sankryžoje ir pradėta statyti 
bažnyčia. Siekta dviejų tikslų: pas- 
toracijos ir švietimo. Pastatas supro- 
jektuotas taip, kad apačioje būtų pa- 
talpa mokyklai, o viršuje maldai. 
Tokioje formoje bažnyčia tebėra iki 
šiai dienai. Statyba baigta 1911 m. 
Netrukus įsigytas namas klebonijai. 
Trūkstant mokytojų, vaikus ir su- 
augusius lavino pats klebonas. Pra- 
džia buvo padaryta. Reikėjo pradėtą 
parapijos darbą vystyti toliau. Bet 
klebono, kun. Juozapo Krasnicko jė- 
gos dėl įtempto veikimo apsilpo. 
1918 m. į Cambridgio lietuvių para- 
piją buvo atkeltas kun. Pranciškus 
Juškaitis, ką tik gavęs kunigystės 
šventimus. 

Naujasis klebonas padėtį rado ga- 


Prel. 


na keblią. Parapija po neseniai vyk- 
dytos statybos buvo nugrimzdusi 
skoiose. Arkivyskupas manė, kad ji 
nebegalės išlaikyti net savo klebono, 
todėl kun. P. Juškaičiui įsakė apsi- 
gyventi airių klebonijoje ir iš ten 
tvarkyti lietuvių dvasinius reikalus. 
Tokia padėtis tęsėsi ketverius metus. 
Bet visi medžiaginiai sunkumai buvo 
įveikti. Tame laikotarpyje galutinai 
įrengtas bažnyčios vidus ir aptvar- 
kytos mokyklos patalpos. Maža to, 
1926 mokyklai vadovauti pakviestos 


Pranciškus Juškaitis 


Nukryžiuoto Kristaus vienuolijos lie- 
tuvės seserys ir nupirktas jų vienuo- 
lynui pastatas. No to laiko iki šiol 
mokykla veikia su visomis valdžios 
teisėmis. Dvasinį parapijos našumą 
liudija gausios religinės draugijos, 
kurioms priklauso didžioji parapijie- 
čių dalis. Iš mokyklos išėjo septyne- 
tas kunigų ir keletas seserų vienuo- 
lių. 

Imant išorinę pusę, tenka pasigė- 
rėti, kad Cambridgio lietuvių para- 
pija neliko savyje užsidariusi. Kun. 

VISUOMENINIS 
GYVENIMAS 


VIENUOLIKA METŲ SU DR. A. šAPOKA 


Pagal tikrąjį savo pašaukimą dr. 
Adolfas Šapoka nebuvo žurnalistas. 
Jis buvo istoriko mokslininko tipas. 

Nežiūrint šio teigimo, vis dėlto dr. 
A. Šapoka paliko gana žymius pėd- 
sakus ir mūsiškės laikraštininkijos 
dirvoj. Šios srities darbas, pradžioje 
zal nei nejieškomas ir netrokštamas, 
tarytum pats pasisiūlė ir prisistatė 
velioniui, ypač tremties metais Vo- 
kietijoj ir Kanadoj. 

Būdamas  Vokietijojj Augsburgo 
tremtinių stovykloj, nors visai nesi- 
reklamuodamas, dažniausiai  slapy- 
vardžiais, velionis gyvai reiškėsi savo 
darbais tenai leistuose “Žiburiuose'' 
ir kitoj tremtinių spaudoj. 

Pagaliau, jau itin gilią vagą dr. A. 
Šapoka išeivijos spaudos dirvonuose 
įrėžė gyvendamas Kanadoj. čionai 


11 metų ir 3 mėnesius tiesiogiai dir- 
bo spaudos darbą, redaguodamas 'Te- 
viškės Žiburius“. Jis dėl to laikraš- 
čio nuolat sielojosi ir rūpinosi, ką 
įlauš į šį laikraščio numerį, kokią 
medžiagą spausdins kitų bendradar- 
bių prisiųstą ir ką dar pačiam rei- 
kės prirašyti. Ypač — kokia tema ve- 
damąjį reikia parašyti (o vedamuo- 
sius, ir brandžius, daugiausia velio- 
nis pats rašydavo) ... 


“Tėviškės Žiburių" pradžia 
Kai 1949 m. pradžioje, kilus min- 
čiai steigti Kanadoje, Toronto mies- 
te, naują laikraštį, grupė lietuvių 
rinkdavomės draugėn ir studijuoda- 
vom bei diskutuodavom reikalą, sa- 
vaime aiškų, pirmoji kalba buvo fi- 


Pranciškus Juškaitis, kuris čia 1922 
m. buvo oficialiai patvirtintas klebo- 
nu, pats reiškiasi Amerikos lietuvių 
visuomeninėje veikloje. Minėtini jo 
nuopelnai Moterų sąjungai. Jis buvo 
jos dvasios vadas, įstatė ją į teisinius 
rėmus ir net redagavo laikraštį “Mo- 
terų dirvą". Ilgai veikė ir šv. Juoza- 
po Darbininkų Sąjungoje, kurios 
centras buvo Bostone. Nemažai prisi- 
dėjo prie laikraščio “Darbininko gy- 
vavimo. Jausdamas religinės litera- 
tūros trūkumą, stengėsi kamšyti ir 
šias spragas. Yra išvertęs lietuvių 
kalbon katekizmą ir paruošęs mal- 
dyną “Maldų šaltinis“. Abi knygos 
buvo išleistos jo lėšomis. Išleido taip 
pat savo lėšomis kun. J. Vaitkevi- 
čiaus, M.I.C., mąstymų 4 tomus. 
Plėsdamas savo akiratį, lankė Lietu- 
vą, Europos žymesnės vietas, buvo 
net šv. Žemėje. 

Savo parapijiečių dėmesį kreipė į 
visus kilnius tikslus, kurie tik rišosi 
su religija ir tautybe. Jo parapija vi- 
suomet buvo atvira aukų rinkėjams 
iš Lietuvos ir Amerikos. Čia lankėsi 
daug Žymių asmenų — dvasiškių ir 
pasauliečių. Klebonas su savo para- 
pija ypačiai buvo dosnus lietuvių 
vienuolijoms. Be to, žymiomis sumo- 
mis (po 500 dol.) parėmė steigiamą 
katalikų universitetą Kaune ir Telšių 
bei Vilkaviškio kunigų seminarijas. 
ši parapija nebuvo šykšti nė atsikū- 

rusios Lietuvos reikalams. Nepamirš- 
tina, kad čia buvo parduota 10,000 
Lietuvos laisvės bonų. Parapija te- 
bėra veikli ir šiandien, nors mirtis 
praretino vyresniųjų eiles. Įsisiūba- 
vęs pastoracijos bei švietimo darbas 
tebevyksta ankstesniu sklandumu. 

Iš viso to, kas čia pasakyta, nelie- 
ka abejonės, kad Cambridgio lietu- 
vių parapija, tvarkoma prel. Pran- 
ciškaus Juškaičio, buvo ir tebėra gy- 
va ląstelė lietuvybės kūne. Tas žmo- 
gus čia praleido visą savo kunigiško 
veikimo amžių, ir sulaukė garbingo 
veterano dienų. Jo triūsą ypatingai 
įvertino bažnytinė valdžia, praėjusių 
metų gruodžio mėnesį pakeldama jį 
prelatu. 

Prel. Pranciškus Juškaitis prenu- 
meruojasi “Aidus"'" nuo pirmo Ameri- 
koje išleisto numerio. Pažymėtina, 
kad, šį pavasarį įteikęs kultūros 
žurnalui 500 dol. auką, nušvito ne- 
regėtu džiaugsmu. Tai ženklas, kaip 
jis myli lietuvių kultūrą ir jaučia 
laimę, prisidėdamas prie jos klestė- 
jimo. "Aidų" leidėjai nėra pamiršę 
gerb. Prelato žymios paramos, susi- 
lauktos Lietuvoje ir čia, Amerikoje. 
Dabartinė auka “Aidams" teikia ma- 
lonią progą už visa tai viešai padė- 
koti ir palinkėti dar daug šviesių me- 
tų Dievo ir tautos tarnyboje. 


Tėv. L. Andriekus, O.F.M. 


nansai: kuo finansuosime leidimą ir 
kaip. Kas laikraštį redaguos, pradžio- 
je tik prabėgomis užsimindavom, ir 
tai vien spėliodami. 

Kai eilės posėdžių ir keleto mėne- 
sių laikotarpyje piniginis reikalas, at- 
rodė, tarytum buvo išspręstas, ėmėm 
rimtai kalbėti ir apie redaktorių. 
Norėta redaktoriaus kėdėn pasodinti 
itin rimtą figūrą, daugiau žinomą as- 
menybę. Antra vertus, norėta pagel- 
bėti kuriam nors mūsiškiam intelek- 
tualui išsprukti iš fizinio, neįprasto 
darbo. 

Redaktorių kandidatūros pradžioje 
prieš mūsų akis buvo dvi: rašytojo 
P. Babicko, kuris tuomet gyveno To- 
ronte, ir dr. A. Šapokos, tuomet bu- 
vusio Montrealy. 


P. Babickas, dar mums  beposė- 
džiaujant ir  besitariant, nežymiai 
slysterėjo iš Toronto ir pro Jungti- 
nes Valstybes buvo pakeliui į Lietu- 
vos atstovybę Brazilijoj kaip spau- 
dos attache. Jo nebesugavom nė pa- 
sikalbėti. Nežiūrint dar besimaišan- 
čios vienos kitos kandidatūros iš mū- 
sų pačių tarpo, nusprendėm tartis su 
dr. A. šapoka. 

Rašėm į Montrealį keletą laiškų. 
Deja, dr. A. Šapoka vis dar buvo 
nepajudinamas, neįtikinamas, kad su 
keliais šimtais dolerių (tokia suma 
iš pradžių tebuvo suorganizuota) ga- 
lima būtų pradėti laikraštį leisti. 

Mūsų finansinė padėtis žymiai pa- 
gerėjo po Kanados lietuvių kunigų 
suvažiavimo. Iškėlus laikraščio leidi- 
mo reikalą, kunigai pažadėjo para- 
mos. 

Maždaug apie tą patį laiką Toron- 
te susiorganizavo ir Kanados Lietu- 
vių Katalikų Kultūros draugija, ku- 
ri pasiėmė naujojo laikraščio leidimą. 

Toronto lietuvių šv. Jono parapi- 
jos klebonas kun. P. Ažubalis paža- 
dėjo redakcijai, administracijai ir 
spaustuvės užuomazgai patalpas. 

Taigi, taip lyg ir susidarė nors pa- 
čios minimaliausios sąlygos laikraš- 
čiui leisti: jau buvo laikraščio leidė- 
jas, patalpos ir šiek tiek tikresnė pi- 
nigų suma. 

Rudeniop mudu su kun. dr. J. Gu- 
tausku vykome Montrealin, į kun. J. 
Vilkaičio 25 m. kunigystės jubiliejaus 
iškilmes. Vykdami turėjom ir dar 
vieną tikslą: atsivežti į Torontą laik- 
raščiui redaktorių dr. A. šapoką ar- 
ba nors gauti jo galutinį sutikimą 
užimti redaktoriaus pareigas. 

Žinoma, tuo kartu jau galėjom duc- 
ti tvirtesnius pažadus būsimam re- 
daktoriui. Be to, mūsų pusėje buvo 
dargi visad rizikingas, darbštus ir 
energingas lietuviškos veiklos šulas 
prel. J. Balkūnas, tada lankęsis Mon- 
trealyje. Taigi, dr. A. šapoka paga- 
liau “kapituliavo". Netrukus jisai su 
šeima persikėlė Torontan. 


Žžiburėliams sklindant iš rūsio 


Taip buvo pradėtas darbas šv. Jo- 
no klebonijos rūsyję. Viename nedi- 
deliame, cementu grįstomis grindi- 
mis kambarėlyje susitalpino “"Tėeviš- 
kės Žiburių" redakcija ir adminis- 
tracija, 0 kitame buvo pastatytas 
nupirktas senas linotipas; tai spaus- 
tuvės užuomazga. 

Eeje, pirmajame posėdyje, redak- 
toriaus pageidavimu, buvo sudary- 
tas redakcinis kolektyvas iš penkių 
asmenų. Į kolektyvą įėjo Vyt. Ta- 
mulaitis, J. Kralikauskas, kun. dr. 
J. Gutauskas, Vyt. Kastytis ir aš. 
Laikraščio administratoriais (žinoma, 
pradžioje be jokio atlyginimo) buvo: 
V. Aušrotas, paskiau J. Prakapas 
(pastarasis ilgiausiai). Ir taip Toron- 
te pradėjo sklisti, nors pradžioj dar 
maži, lietuviškosios kultūros ir švie- 
sos žiburėliai, kol išaugo į didelius 
ir itin galingus lietuviškuosius “'Tė- 
viškės Žiburius"'. 

Naujojo laikraščio vardui surasti 
posėdyje buvo paskelbtas, galima sa- 
kyti, “Žžaibinis konkursas". Premija 
— 10 dol. Ją laimėjo redaktorius dr. 
A. Šapoka, pasiūlydamas pavadinti 
“Tėviškės Žiburiais“. Žinoma, premi- 
jos jis niekad neatsiėmė. 

Pirmasis “T.Ž/" numeris išėjo 
1949 gruodžio 24 d. Nuo pat pirmų- 
jų dienų iki 1954 m. gegužės 24 d., 
talkininkaujamas redakcinio kolek- 
tyvo, “Tėviškės Žiburius" redagavo 
dr. A. šapoka. Nuo minėtos datos 
jam į pagalbą atėjo dabartinis re- 
daktorius kun. dr. Pr. Gaida - Gaida- 
mavičius, kuris dėl kitų savo parei- 
gų laikraščiui tada galėjo skirti tik 
dalį savo laiko. Jis todėl visą laiką 
ir tetvarkė pirmąjį laikraščio pusla- 
Pl. 

Techniškų sunkumų tas laikraštis, 
ypač pradžioje, turėjo gana nemaža. 
Pirmieji numeriai išėjo netgi be lie- 
tuviškų spaudos ženklų. Daugiau 
kaip metus laikraštis buvo spausdi- 
namas svetimoje spaustuvėje ir t.t. 
Vienok leidėjų iniciatyva 1950 lap- 
kričio 23 d. buvo įkurta lietuviška 
spaudos bendrovė “Žiburiai", kuri 
įsigijo nuosavą spaustuvę ir perėmė 
laikraščio spausdinimą. 

Tas laikraštis, dr. A. Šapokos iš- 
puoselėtas, išugdytas ir subrandintas, 
dabar gyvuoja jau dvyliktus metus. 
Jo veidas — visiem išryškėjęs. Kaip 
jau leidėjų vardas rodo, yra tai lie- 
tuviškos ir katalikiškos minties laik- 
raštis, stovįs mūsų tautiečių religi- 
nių ir tautinių tradicijų sargyboje 
bei džiaugiąsis galėdamas patarnauti 
visada ir visais atvejais visiems lie- 
tuviams. 


Redaktoriaus pirmieji “egzaminai" 


Pirmosios laikraščio leidimo, o taip 
pat ir redagavimo dienos, kaip jau 


minėta, buvo sunkios. Pinigų nuolat 
trūkdavo, 0 darbo sąlygos buvo tik 
minimaliausios. Ypač redaktoriui — 
kartais tekdavo po dvi ar net po 
tris savaites palaukti atlyginimo iš- 
mokant. Či patalpos — blogos, drėg- 
nos, šaltos. Nueini, būdavo, žiemą į 
vadinamąjį redaktoriaus “kabinetą" 
rūsyje — sėdi sau redaktorius prie 
aplūžusio rašomojo stalo, apsivilkęs 
žieminiu apsiaustu. O rankos nuo 
šalčio sugrubusios. Jis rašo, ruošia 
naujam numeriui medžiagą ir ... dar- 
gi šypsosi. Nei pykčio jo veide, nei 
susinervinimo — nieko ... 

Drėgmė, šaltis ir trauka nuo ce- 
mentinių grindų, be abejonės, prisi- 
dėjo prie dr. A. Šapokos ir taip ne- 
stiprios sveikatos dar didesnio su- 
silpninimo. Jis nuolat skųsdavosi reu- 
matiniais skausmais, kiek augštoku 
kraujo spaudimu, nors širdimi, nuo 
kurios smūgio jis mirė, nesiskųsdavo, 

Nežiūrint varganos aplinkumos ir 
sunkių darbo sąlygų, dr. A. šapoka 
iš pat pradžių, su labai didele darbo 
meile, tikru pietizmu, milžinišku pa- 
sišventimu ir pagaliau nesitikėtu su- 
gebėjimu ėmėsi redaktoriavimo dar- 
bo ir savo pasiaukojimu “Tėviškės 
Žiburius" pastatė į augštą lygį. Il- 
gainiui ir laikraščio patalpų reikalai 
pasitaisė. 

Tiesa, kaip nedirbusiam to darbo, 
ypač pradžioj, dr. A. šapokai nebu- 
vo lengva susidoroti ir galutinai pri- 
prasti. Iš pradžių laikraštis ypač sto- 
kojo bendradarbių. Taigi, stokojo ir 
medžiagos. Rašydavom iš pradžių, 
pats redaktorius ir kolektyvo nariai, 
po keletą laiškų per dieną visomis 
pasaulio kryptimis, kur tik žinoda- 
vom esant nors vieną lietuvį, plunks- 
ną valdantį. Prašydavom straipsnių, 
žinių, 0 taip pat ir prenumeratorių 
verbavimo talkos. Tas užsispyrimas 
davė gana gražių vaisių. Ėmė plauk- 
ti medžiaga laikraščiui iš visur: Šiau- 
rės ir Pietų Amerikų, Australijos ir 
kitur. O taip pat kaskart didėjo ir 
prenumeratorių skaičius. Atsirado ne- 
mažas skaičius ir garbės prenume- 
ratorių, kurie eilę metų mokėjo (da- 
lis ir dabar dar tebemoka) po 10 
dol. metinės prenumeratos. Jie buvo 
didžiausi laikraščio ramsčiai ir jo iš- 
ugdytojai. 

šiaipgi, ypač pradinėmis dienomis, 
dr. A. Šapokai teko daug vargti. 
Mat, jis turėjo būti ir redaktorius, 
ir korektorius, ir pagaliau laikraš- 


čio laužytojas — techniškasis redak- 
torius, o dažnai to laikraščio skilčių 
užpildytojas. 


Pirmomis laikraščio gyvavimo die- 
nomis su redaktoriumi dr. A. šapo- 
ka  susitikdavom beveik kasdien. 
Vykdamas pro mane pietų ar vaka- 
re į namus, visuomet atveždavo tai 
naują laikraščio numerį, tai paimda- 


vo Mano paties ar iš bendradarbių 
gautą medžiagą (rašyt. K. Pažėrai- 
tė ir H. Didžiulytė iš Brazilijos ir 
žurn. V. Veselauskas iš Argentinos 
rašinius vis siųsdavo mano adresu). 
Būdavo dienų, kada telefonu tekda- 
vo gauti iš redaktoriaus ir labai sku- 
bių užsakymų. Girdi, “rašyk, greitai 
ką nors, nes nieko neturiu įlaužti'. 
Kaip šiandien prisimenu, vienas toks 
rašinys: “Neparduotos sąžinės bal- 
sas", teko parašyti per pora valandų, 
jį nuvežti spaustuvėn, kur tuojau bu- 
vo surinktas ir įlaužtas. Taigi, vis- 
kas "automatiškai" ... 

Visą laiką su dr. A. šapoka bu- 
vom artimuose santykiuose, ypač 
spaudos reikaluose, nes tai buvo la- 
bai mielas žmogus, taurus lietuvis, 
turįs tiesiog auksinę sielą ir charak- 


terį. Jis niekad nesinervavo, rodos, 
niekad nepykdavo, visuomet šaltai, 
gražiai, džentelmeniškai — visur ir 
su visais. 


Jo patyrimas redaktoriavimo dar- 
be kasdien didėjo, kol pagaliau pa- 
sidarė  nepamainomu redaktoriumi. 
Taigi, jo "egzaminai" šioje srityje 
buvo pilnai išlaikyti. Tokį kruopštų, 
tokį atsidavusį savam darbui redak- 
torių ir tokį kūrybingą ir darbštų 
asmenį būtų sunku rasti. 

Anot kun. dr. P. Gaidos nežiūrint 
sveikatos negalavimų ir kitų visuo- 
meninių bei mokslinių darbų, dr. A. 
šapokos energija buvo nepaprasta. 
Nedirbo jis tik tada, kai rimtai liga 
prirakindavo prie lovos. šiaip ati- 
traukti nuo darbo jo negalėjai. Į 
bendradarbių siūlymus pailsėti jis nu- 
modavo ranka. Buvo nepaprastai pa- 
reigingas, darbštus, o darbo naštą 
galėjo pakelti labai didelę. Nesiskun- 
džiantieji sveikata nebūtų galėję eiti 
su juo lenktynių. Jis pajėgdavo per- 
skaityti ištisas marias laikraščių, 
knygų, jas parecenzuoti, paruošti 
rankraščius, parašyti mokslinių ir 
žurnalistinių straipsnių, pasiruošti 
paskaitoms, dalyvauti posėdžiuose, 
dėstyti istoriją šeštadieninėj mokyk- 
loj ir rūpintis savo šeimos reikalais. 
(“T. Ž.?, 1961.II1 16). 


Redagavimo darbo rūpestingumas 
ir linija 


Kaip redaktorius, dr. A. Šapoka 
parodė nė kiek nemažesnius sugebė- 
jimus ir pareigingumą, kaip būda- 
mas universiteto profesoriumi ir is- 
torijos mokslininku, o taip pat re- 
daktoriumi didžiosios Lietuvos Istori- 
jos ir kitų daugybės darbų. 

Laikraštį redaguojant, jo nusista- 
tymas buvo, kaip gero siuvėjo: “Du 
kartu matuoti, tik iš trečio karto 
kirpti". Taigi, per jo rankas perėjusi 
laikraščiui skirta medžiaga pirmiau- 
sia turėdavo būti labai tiksli ir šim- 
tu procentų tikra. Kiekvieną žinią, 

* Lietuvių Bendruomenės Vyriau- 
sios Rinkimų Komisijos pranešimu, į 
III LB Tarybą paduota 4.632 balsai. 
Rinkimų komisija turėjo posėdį bir- 
želio 4 d. Jos pirmininkas — R. Ski- 
pitis, sekretorius — J. Talalas. Apie 
rinkimus “ Aidų" skaitytojai bus in- 
formuoti atskiru straipsniu. 

* Antroji Dainų šventė įvyksta lie- 
pos 2 d. Čikagoje. Laukiama apie 
1000 dainininkų, kurie atvyks iš JAV 
ir Kanados. Vykdomasis komitetas 
atlieka paruošiamuosius darbus. Jo 
sąstatas: prel. I. Albavičius, pirm.; 
V. Radžius, T. Blinstrubas, J. Kudir- 


ka — vicepirmininkai; J. Paštukas 
— sekr.; J. Zdanius — narys muzi- 
kiniams reikalams; S. Daunys — 


spaudos reikalų vadovas; J. Blinstru- 
bas — ižd.; J. Jasaits — LB atstovas. 


Leonardo Šimučio 50 metų vi- 
suomeninio darbo paminėjimas įvyko 
Čikagoje gegužės 28 d. Pagrindiniu 
kalbėtoju buvo Lietuvos atstovas Va- 
šingtone J. Kajeckas. Meninėje da- 
lyje pasirodė sol. J. Vaznelis, Aloy- 
zas Baronas ir kiti. Įteikta dovana 
— dail. A. Varno pieštas jubiliato 
portretas. L. šimučio visuomeninė 
veikla yra nuostabiai plati. Jis Alto 
pirmininkas (21 m.) ir Romos Kata- 
likų Susivienijimo pirmininkas (27 
m.), dienraščio “Draugo" vyr. red. 
(27 m.). Yra redagavęs “Kataliką", 
“Vytį", “Garsą" ir bendradarbiavęs 
daugelyje kat. laikraščių Amerikoje. 

kiekvieną reportažą ir kitokią me- 
džiagą jis kruopščiai tikrindavo, o 
abejotinos medžiagos niekad nepra- 
leisdavo į “T. Ž.? skiltis. 

Reikalui esant, gražiai ir sumaniai 
dr. A. Šapoka ilgesnius straipsnius 
sutrumpindavo, nė kiek neiškreipda- 
mas jų minties. Turėjo jis vieną ki- 
tą  bendradarbį, kurių rankraščiai 
reikalavo be galo didelių rašybinių, 
kalbinių ir stilistinių pataisų. Tačiau 
juos visvien labai atsidėjęs ištaisyda- 
vo, išmargindavo, nors kartais ir pa- 
siskųsdavo: “Jau geriau pačiam būtų 
parašyti tokį straipsni, negu šitokį 
rankraštį ištaisyti" ... 

Nors “Tėviškės Žiburiai" katalikiš- 
kas laikraštis, tačiau dėl velionies 
vestos linijos, dėl didelio tolerantiš- 
kumo jis buvo priimtinas visokių pa- 
kraipų skaitytojams. “Tėviškės Žibu- 
rius" visi mėgo, nežiūrint kur jie bū- 
tų gyvenę ir kas jie būtų. Ir tai ne- 
vien rašančiojo šias eilutes nuomo- 
ne. Taip daugelis manė. Cituoju pa- 
straipėlę iš jo mokslinio kolegos, 
taip pat istoriko, dr. J. Jakšto ne- 
krologinio straipsnio: 

"Jojo. redaguojamas savaitraštis 
tapo pirmaeiliu informaciniu organu 
ir dėl savo mokamai išbalansuoto ob- 
jektyvumo itin mėgiamas įvairios 
krypties skaitytojų. Jo redagavime ir 
žinių komentavime aiškiai jaučiamas 
istorikui įprastas bešališkumas — 
vaizdavimas įvykių bei faktų taip, 


kaip jie tikrovėje atrodė. Net ir 
taip dabar  debatuojamas “bendra- 
darbiavimo su kraštu" klausimas 


“Tėviškės Žiburiuose" praktiškai, pa- 
gal dabartines sąlygas, tinkamai pa- 
statytas ir sprendžiamas. Linkėtina, 
kad velionio Adolfo tęstų 
savaitraštį jojo įkvėptoj dvasioj. Tai 
būtų geriausias paminklas taip ne- 
laiku su šiuo pasauliu atsiskyrusiam 

pirmajam jo redaktoriui". (“Draugo" 
liter. priedas, 1961. III. 25). 

Dr. A. šapokos darbštumas ir pa- 
reigingumas neleido jam, galima sa- 
kyti, nei trumpiausio laiko atsitrauk- 
ti nuo savo pareigų redakcijoj, o 
taip pat ir namuose. Kada jis tik 
vykdavo namo, visuomet nešdavosi 
su savim prisikimšęs knygų, gautų 
paminėti ir parecenzuoti, rankraščių, 
laiškų, laikraščių ir kitokios medžia- 


gos, turinčios ryšio su redakcijos 
darbu. 
Taigi, visur ir visuomet visa rc- 


dakcijos "raštinė" keliaudavo su juo 
kartu. Reikale redakcinė medžiaga 
užpildydavo jo švarko ir apsiausto 
kišenes. Taigi tremtis iš dr. A. ša- 
pokos labai daug reikalavo, ir jis 
kantriai nešė uždėtą jam naštą. Anot 
J. Matulionio prie velionies kapo pa- 
sakytų žodžių: 

“Tremtyje a. a. dr. Šapoka ėjo su 
visa lietuvių mase. Jis dirbo įvairio- 
se organizacijose, jis rašė straips- 
nius, kokių tik gyvenimas reikalavo, 
jis redagavo laikraštį, taisė jo ko- 
rektūras, skaitė paskaitas, posėdžia- 
vo, vadovavo draugijoms, labai stip- 
riai įsijungė į Pas. Liet. Bendruome- 
nę, buvo Kanados Krašto Tarybos na- 
rys ir Pasaulio Lietuvių Bendruome- 
nės Seimo narys. Jis sirgo visomis 
mūsų negerovėmis ir džiaugėsi pasi- 
sekimais. 

Jis kantriai nešė nenormalią trem- 
ties uždėtą naštą, buvo labai gra- 
žaus lietuviško būdo, su humoru ir 
nuolatine šypsena veide. Didelių 
krikščionišku supratimu ir artimo at- 
jautimu, jis buvo pavyzdingas tėvas, 
nuoširdus vyras, mielas bičiulis vi- 
siems. Jis buvo plačios apimties to- 
lerantas, aiškių krikščioniškų princi- 
pų ir paprasto gyvenimo žmogus". 

Pranys Alšžnas 


Rašė ir poezijos bei scenos dalykėlių 
šilelio slapyvardžiu. Visa jo visuo- 
meninė veikla vyksta Amerikoje. 
Lietuvoje gyveno trumpai, kur buvo 
atstovu III seime. Jo nuopelnai taip- 
gi svarūs organizuojant Balfą. Ilgai 
veikė Kat. Federacijos, Vyčių ir kitų 
organizacijų valdybose. 

* Liūdnųjų birželio mėn. išvežimų 
dvidešimtmetis šiemet paminėtas 
daugelyje lietuvių bendruomenių Ka- 
nadoje, JAV ir kitur. 

Vliko reikalų vedėjo pareigas 
perėmė Kazys Mockus. Vliko biuro ir 
informacijų centro adresas Niujorke: 


1697 Broadway, Room 1105, telef. 
PLaza T7-9199. 
Akademinio Skautų Sąjūdžio 


skyrius Bostone birželio 3 d. suruo- 
šė dailės parodą. Eksponatai pasko- 
linti iš Bostono apylinkės lietuvių — 
meno kolekcionierių. Iškabinta 86 ta- 
pybos ir grafikos kūriniai. Paroda 
atidaryta dail. V. K. Jonyno paskaita 
“Šių dienų kūrėjo santykis su rea- 
lybe"'. 

šv. Antano pranciškonų gimna- 
zija Kennebunkporte šiemet. išleido 
antrą abiturientų būrelį Mokyklą 
baigė 9 jaunuoliai. Išleistuvės buvo 
iškilmingos ir su atitinkama progra- 
ma birželio 3 d. 

* Marianapolio gimnazijos abitu- 
rientų išleistuvės įvyko birželio 4 d. 
Mokyklą baigė 42 jaunuoliai. Iškil- 
mėse dalyvavo Norwicho vyskupas 
VJA Eines: 


* Gegužės 21 d. Brooklyne suvai- 
dinta Kostro Ostrausko 3 veiksmų 
drama 'Kanarėlė". Režisavo Vytau- 
tas Valiukas. 


* Dail. Elenos Urbaitytės tapybos 
paroda, suruošta Niujorke gegužės 
13-17 d., sudomino meno mylėtojus. 
Parodą ruošė Ruth Sherman galeri- 
ja. Išstatyta 16 tapybos darbų. Dai- 
lininkė kuria abstraktinio pobūdžio 
paveikslus. 

Balandžio 29-30 d. Vašingtone 
buvo susirinkę Amerikos Lietuvių 
Tarybos, Vliko, Lietuvos Laisvės Ko- 
miteto atstovai. Be to, pasitarime 
dalyvavo Lietuvos atstovas Vašing- 
tone J. Kajeckas, Balfo pirm. dr. J. 
Končius ir Informacijos direktorė M. 
Kižytė. Nutarta: 1. Stiprinti bendra- 
darbiavimą su kitomis pavergtomis 
tautomis. 2. Rūpintis, kad Pabaltijo 
valstybių byla būtų iškelta Jungtinė- 
se Tautose. 3. Priminti didž. valsty- 
bėms, kad tesėtų Atlanto Chartoje 
išreikštus pažadus. 4. Prašyti, kad 
Amerika kasmet skelbtų Pavergtų 
Tautų savaitę, Amerikos  Balse 
skirtų daugiau laiko lietuviškai in- 
formacijai ir t.t. Pabaigoje padėkota 
lietuvių visuomenei už pagalbą, ko- 
voje už Lietuvos laisvę. 


ILIUSTRACIJOS 


Šio “Aidų" numerio žymi dalis iliustruota dail. Viktoro Vizgirdos 
tapybos darbų nutraukomis: 


Gėlė ir vaisiai (Pranciškonų vienuolyne Kennebunkporte), nuo- 


ERalkas Vo Miaželio 2440 Wa ITA viršelių 1 p. 
Peizažas. Nuotrauka V. Maželio ||| Ra o Ma 239 
Natiunmortasių A e aa S . 242 
Peizažas Bostone | A aa S nas S 247 
Alkštesties+bažnyčiai 4-0 i 259 
Vaisiai Aa A ra AB 264 
Bažnyčia Bostone = 968. 1 r L 269 
Pavasarist Bostone 2241 EL viršelių 4 p. 
Adolios Šapokos Ainiotrauka - ——— 141 235 
Lietuvos medinių bažnyčių pavyzdžiai. Jurgio Gimbuto nuo- 

tRaukos. —£4 41 4 i saaa aaa A E A 428 - 251 
Dail. J. Vienožinskio nuotrauka ........ lake a S 253 
J. Vienožinskis — Sodas; prof. P. Galaunės portretas 254, 256 
Berhardo: Brazdžionio nuotrauka 7 aa 273 
V. Vizgirdos parodos atidarymo nuotrauka 275 
Cambridgio (Mass.) lietuvių parapijos bažnyčios nuotrauka |. 276 
Prelš -Pranciškaus/“Juškaičio. nuotrauka: 7472 TAS 


JAUNIMO DĖMESIUI 


Lietuviai pranciškonai kviečia lietuvius jaunuolius stoti į šv. Antano 
gimnaziją Kennebunkporte, Maine. Gimnazija turi visas valdžios mokyk- 
lų teises, bendrabutį, žaidimų salę, laboratoriją, biblioteką ir kitas auk- 
lėjimo priemones. Į programą įeina lietuvių kalba. Veikia keturios klasės. 
Į pirmąją klasę priimami jaunuoliai, baigę pradžios mokyklą. Jau dabar 
galima registruotis ateinantiems mokslo metams. Visais gimnazijon isto- 
jimo reikalais rašoma rektoriui šiuo adresu: St. Anthony's High School, 
Kennebunkport, Maine. 


LIEPOS IR RUGPJŪčIO MĖNESIAIS AIDAI NEIšEINA 

